
A Mindenható Allah azt mondja: 

Bizony, szép példaképetek van Ábrahámban, és 
azokban, akik vele voltak, mikor azt mondták a népüknek: 
„Bizony, mi elhatároljuk magunkat tőletek, és attól, amit 
Allahon kívül imádtok. Megtagadunk benneteket, és 
ellenségesség és gyűlölet jelent meg köztünk és közietek 
örökre, amíg nem egyedül Allahban hisztek!” ( 60 : 4 ) 

Próbatétel Allahtól 

És (emlékezz,) mikor Ura próbára tette Ábrahámot sza¬ 
vakkal (parancsokkal), és ő teljesítette azokat. Azt mondta: 
„Bizony, vezetővé teszlek téged az emberek számára”. Azt 
mondta (Ábrahám): „És az utódaimat is?” Azt mondta (Allah): 
„A szerződésem nem terjed ki a bűnösökre!” ( 2 : 124 ) 

Hazin Korán-kommentárja szerint Ábrahám próféta (a.s.) 
Nimród idejében született. 

Ábrahámot (a.s.) a zsidók és a keresztények is nagy tiszte¬ 
letben tartják. Büszkék arra, hogy az ő leszármazottai, és hozzá 
vezetik vissza vallásukat. 

Az arab törzsek is Ábrahám prófétától származnak, a másik 
fiától, Iszmailtól, és ők is büszkék származásukra, vagyis Ábra¬ 
hám prófétát minden nép nagy tiszteletben tartja. Az ő történe¬ 
tével a Mindenható Allah arra hív minket, hogy fogadjuk el a 
Mohammed próféta (s.a.w.) által hozott törvényt. 

Amikor Ábrahám próféta (a.s.) azt kérte a Mindenható 
Allahtól, hogy az utódai is vezetők lehessenek, Ő azt felelte, 
hogy az egyezsége nem vonatkozik a bűnösökre. A Mindenható 



Allah azt is kijelentette, hogy Ábrahám próféta imairánya a 
Kába felé volt, bár a zsidók ezt nem fogadták el. 

Az Áldott Ház és Ábrahám (a.s.) Helye 

És (emlékezz,) mikor a Házat (a Kábát) a gyakori, ismét¬ 
lődő visszatérés (a zarándoklat) helyévé tettük, és a biztonság 
helyévé, és azt mondtuk: „Tegyétek Ábrahám helyét imahely- 
lyél”. És szerződést kötöttünk Ábrahámmal és Iszmaillal: „Tisz¬ 
títsátok meg a Házamat azok számára, akik körüljárják, akik 
ott tartózkodnak, akik meghajolnak és akik leborulnak!” ( 2 : 125 ) 

Fahri Razi szerint a Ház (bejt) szó itt a Kábát jelenti, és a 
Haramot, vagyis a Kábát körülvevő sérthetetlen területet. Ez a 
hely a világi és spirituális hasznon helye. Ezért is van az, hogy az 
istenszolgálat egy cselekedete, a Zarándoklat annyi jutalommal 
jár, és olyan magas a rangja az Iszlámban. Evilági szempontból is 
számos haszonnal jár a Zarándoklat időszaka: ilyenkor megja¬ 
vítják az utakat, hogy a zarándokok használhassák őket, az 
emberek láthatják mások helyzetét a Zarándoklat során, és segí¬ 
tenek egymáson. 

Ábrahám Helye annak a kőnek a neve, amelyen Ábrahám 
próféta (a.s.) lábnyoma látható, vagy az a hely, ahova a követ 
tette, hogy arra állva építse fel a Kábát. Omár (r.a.) hadísza is ezt 
a jelentést támasztja alá. Egy napon Allah Küldötte (s.a.w.) és 
Omár (r.a.) Ábrahám Helyéhez mentek, és Omár (r.a.) megkér- 




dezte: „Ne tegyük-e Ábrahám próféta helyét imahellyé?”. És 
Mohammed próféta (s.a.w.) azt felelte: „Nem kaptam erre 
parancsot”. Aztán, még ennek a napnak a délutánján, a Minden¬ 
ható Allah kinyilatkoztatta a fenti áj át. Ennek a parancsnak 
megfelelően kívánatos, hogy a muszlimok ezen az áldott helyen 
imádkozzanak. 


A biztonságos hely 

És (emlékezz,) mikor Ábrahám azt mondta: „Uram, tedd 
ezt a várost biztonságossá, és lásd el a népét gyümölcsökkel - 
azokat, akik hisznek közülük Allahban és az Utolsó Napban!” 
( 2 : 126 ) 

Amikor Ábrahám próféta (a.s.) fohászkodott Mekka népé¬ 
ért, aztán pedig csak a hívőkért, a Mindenható Allah azt mond¬ 
ta: „Ami a hitetleneket illeti ebben a városban, nekik is mega¬ 
dom az evilági ellátásukat egy megszabott ideig, mert a hitetlen¬ 
ség nem akadálya annak, hogy valaki az ellátását megkapja 
Tőlem.” 

Fahri Razi szerint Ábrahám próféta (a.s.) fohásza általános 
fohász volt, amely a város minden lakójára vonatkozott. Mivel 
Mekka terméketlen hely, ahol nem nőnek növények, mindenki 
számára fohászkodott ellátásért, de vezetők csak hívő és erényes 
emberek lehetnek, ezért értük kiemelten fohászkodott. De a 
Mindenható Allah kijelentette, hogy ezen a világon gondosko¬ 
dik a hitetlenekről is, egy megszabott ideig. 

És mikor Ábrahám a Háza alapjait megépítette Iszmaillal: 
„Urunk! Fogadd el ezt tőlünk. Bizony, Te vagy az, Aki mindent 
hall, mindent tud.” ( 2 : 127 ) 

Fahri Razi szerint ez az ája arra utal, hogy a Ház létezett 
már Ábrahám próféta ideje előtt is. Azt bizonyítja, hogy valami 
volt már ott előtte is, és Ábrahám próféta és a fia ezeket az ala¬ 
pokat emelte fel újra. Allah Házát először Ádám próféta (a.s.) 
építette fel. Ibn Abbasz (r.a.) elbeszéléséből azt is tudjuk, hogy 
Ádám próféta negyven alkalommal zarándokolt el Indiából gya¬ 
log a Házhoz. 

Az a Ház, amelyet Ádám próféta épített el, elpusztul az 
Özönvízben, és a Mindenható Allah Ábrahám prófétának 
parancsolta meg, hogy építse újjá, és Gábriel angyalt küldte el, 
hogy a pontos helyét megmutassa. 



Ábrahám és Iszmail próféta fohásza 

Urunk! Tégy minket Neked alávetett muszlimokká, és a 
leszármazottainkat Neked alávetett közösséggé. És mutasd meg 
nekünk a szertartásainkat, és fogadd el a bünbánatunkat! 
Bizony, te vagy a Megbocsátó, az Irgalmas. (2:128) 




A „mim” betű ebben az ájában annak a jele, hogy Ábrahám 
próféta leszármazottai közül lesznek lázadók és zsarnokok is. 
Ábrahám és Iszmail próféta azért kérték Allahot, hogy tanítsa 
meg nekik a Zarándoklat rítusait, tegye az utódaikat muszli- 
mokká és fogadja el a bűnbánatukat, mert arra vágytak, hogy a 
leszármazottaik azok közé tartozzanak, akik a jóravalóságra és 
igaz vezetésre hívják az embereket. 

Ez az ája azt bizonyítja, hogy a Mindenható Allah teremti 
meg szolgái cselekedeteit, és a bűnbánat is a szolga cselekedete, 
ami kívánatos Allah szemében. Ha igaz lenne az az állítás, hogy 
a szolga maga döntheti el cselekedeteinek kimenetelét, akkor 
Ábrahám próféta nem kérte volna bűnbánatának elfogadását a 
Mindenható Allahtól. A Mindenható Allah akarta Ábrahám 
próféta bűnbánatát, és Ő is hívta életre. 

„Urunk! Támassz közülük egy küldöttet, aki a Te ájáidat 
olvassa nekik, és megtanítja nekik az írást és a bölcsességet, és 
megtisztítja őket. Bizony, Te vagy a Mindenható, a Bölcs.” 
( 2 : 129 ) 

A Korán-magyarázók 1 szerint a „küldött” ebben az ájában 
Mohammed prófétára (s.a.w.) vonatkozik, mert Ábrahám pró¬ 
féta Iszmailtól származó utódai között nem volt más próféta, 
csak ő. 


1. Pl. Beyzavi, Hazin, Fahri Razi 







Allah Küldötte (s.a.w.) azt mondta: „Én vagyok Ábrahám 
fohásza, Jézus jó híre és anyám álma”. Ez a hadísz is a fenti jelen¬ 
tést támasztja alá. 

Mohammed Próféta anyjának álma 

Allah Küldötte (s.a.w.) édesanyja, Amina azt álmodta, hogy 
az áldott házban, ahol Mohammed Próféta (s.a.w.) született, 
fény jelent meg, ami egészen Samig 2 elért. Erre az álomra mond¬ 
ta később Allah Küldötte (s.a.w.): „Én vagyok anyám álma”. 

Eszerint az ája szerint Allah Küldötte (s.a.w.) rendelkezett 
minden tulajdonsággal, ami ahhoz szükséges, hogy az emberi¬ 
ségben fellelhető hiányosságokat kijavítsa. 

• Először is, hirdette Allah törvényének szavait a hívők 
közösségének. 

• Másodszor, megtanította és elmagyarázta mindazt, ami 
a Kegyes Koránban ki lett nyilatkoztatva, megtanította a vallást 
az embereknek, és megmentette őket a tudatlanságtól. 

• Harmadszor, Allah szolgáinak megtanította az evilágra 
és Túlvilágra vonatkozó bölcsességeket, megtanította őket, hogy 
ne állítsanak társakat Allah mellé, tartózkodjanak a bálványimá¬ 
dástól és más bűnöktől. 

2 . Sam: a mai Szíria és a körülötte fekvő területek (Jordánia, Libanon, 
Palesztina, Izrael) 






Ábrahám próféta nemzetsége 

És ki fordulna el Ábrahám vallásától, hacsak nem az, aki 
bolondot csinál magából? És bizony, Mi kiválasztottuk őt ebben 
a világban, a Túlvilágon pedig a jóravalók közül való lesz. 
(2:130) 

„ Bizony, én elhagytam annak a népnek a vallását, akik 
nem hisznek Allahban, és tagadják a Túlvilágot. És az ősapáim 
vallását követem: Ábrahámét, Izsákét és Jákobét.” (i2:37-38) 3 

Bár a zsidók és a keresztények is elfogadják Ábrahám prófé¬ 
tát, meglepő módon Mohammed Próféta (s.a.w.) prófétaságát 
nem ismerik el és nem tartják tiszteletben. Hiába fohászkodott 
Ábrahám próféta, hogy küldessék el egy próféta a leszármazottai 
közül, és hiába küldte el a Mindenható Allah Mohammed Prófé¬ 
tát (s.a.w.), nem engedelmeskedtek neki. Hazin Korán-kom¬ 
mentárja szerint ez az ája ezért lett kinyilatkoztatva, mert a 
zsidó rabbiból lett muszlim, Abdullah ibn Szalam egyik unoka- 
testvére nem fogadta el Mohammed Próféta (s.a.w.) igazságát. 
Abdullah ibn Szalam azt mondta neki: „Ó, unokatestvérem, te is 
tudod, hogy Allah megígérte a Tórában, hogy el fog küldeni egy 
prófétát, akinek a neve Ahmed, és aki Iszmail utódai közül fog 
származni. Aki hisz benne, az megmenekül, de aki nem, az 
átkozott lesz”. Ennek ellenére csak egyetlen unokatestvére, Szak¬ 
ma fogadta el az Iszlámot. A többiek habozása miatt nyilatkoz¬ 
tatta ki a Mindenható Allah ezt az áj át. 

3. amikor „Ábrahám nemzetségéről” beszélünk, vagy a Kegyes Korán ezt 
említi, akkor mindig a „vallás” értelemben kell érteni, vagyis azok Ábrahám 
próféta népe, akik az ő vallását követik 

£s mikor Ura azt mondta neki: „Vesd alá magad 
(Nekem)!”, ő azt mondta: „Alávetettem magam a Világok Urá¬ 
nak!” (2:131) 

Ábrahám és Jákob próféta végakarata 

£s Ábrahám megparancsolta a fiainak, ahogy Jákob is 
tette: „Fiaim! Allah kiválasztotta nektek a vallást, hát ne halja¬ 
tok meg másként, mint muszlimként!” (2:132) 

Tehát Jákob próféta is azt kötötte a fiai lelkére, hogy marad¬ 
janak állhatatosak az igaz vallásban. 

Tudjuk, hogy Ábrahám prófétának négy fia volt: Iszmail, 
Izsák, Medián és Mudan. Bayzavi Korán-kommentárja szerint, 
amikor a zsidók egy csoportja eljött Allah Küldöttéhez (s.a.w.), 
és megkérdezték tőle: „Hát te nem tudod, hogy Jákob végakara¬ 
ta az volt, hogy fiai a zsidók vallásán maradjanak?”, a Minden¬ 
ható Allah kinyilatkoztatta ezt az áj át, ami megerősíti, hogy 
Jákob akarata az volt, hogy fiai maradjanak meg az igaz vallás¬ 
ban, az Allahnak való alávetettségben, vagyis az Iszlámban. 

Vagy talán tanúi voltatok, amikor eljött Jákobhoz a halál, 
azt mondta a fiainak: „Mit fogtok szolgálni utánam?” Azt 
mondták: „A te istenedet fogjuk szolgálni, és az ősapáid, Ábra¬ 
hám, Iszmail és Izsák Istenét - az Egyetlen Istent, és Neki vet¬ 
jük alá magunkat.” (2:133) 

Mivel az ember apjának testvére egyenrangú az apjával, 
Jákob apai nagybátyja, Iszmail olyan rangú, mintha az apja 
lenne, ezért említi itt az ája az „atyák” között őt is. Allah Küldöt¬ 
te azt mondta a nagybátyjáról, Abbaszról (r.a.): „Ez az ember az 
atyáim közül maradt meg nekem”. Ebből a hadíszból is láthatjuk, 
hogy az apai nagybátya és az apa egyenlők egymással. 

És azt mondták: „Legyetek zsidók, vagy keresztények, és 
akkor vezetve lesztek”. Mondd: „Nem! Mi Ábrahám vallását 
követjük, a hanífét, aki nem volt a társítok közül való. 


Mondd: „Hiszünk Allahban, és amit leküldött nekünk, és 
amit leküldött Ábrahámnak, és Iszmailnak, és Izsáknak, és 




Jákobnak, és a leszármazottaiknak, és amit Mózes és Jézus 
kapott, és ami a prófétáknak adatott Uruktól. Nem teszünk 
különbséget közöttük. És Neki vetjük alá magunkat.” (2:135-136) 

Ibn Abbasz elbeszélése szerint ez az áj a akkor lett kinyilat¬ 
koztatva, amikor néhányan a zsidók vénei közül (Káb ibn Asraf, 
Malik ibn Szaif, Vahb ibn Jahuda, Abu Jasszir ibn Ahtab) és 
néhányan a keresztények közül (Szaid Akib és a társai) vitázni 
akartak a muszlimokkal. Mindkét fél azt állította, hogy az ő val¬ 
lásuk a legjobb. 

A zsidók azt mondták: „A mi prófétánk, Mózes a legjobb a 
próféták között. A mi könyvünk, a Tóra a legjobb könyv, és a mi 
vallásunk a legjobb vallás”. És szidták Jézus prófétát és a Bibliát, 
Mohammed Prófétát (s.a.w.) és a Kegyes Koránt. 

A keresztények is a saját vallásukat és könyvüket dicsérték, 
és tagadták az ezen kívül eső prófétákat és könyveket. Ezért nyi¬ 
latkoztatta ki a Mindenható Allah a következő áj át: 



Vagy azt mondjátok, hogy Ábrahám, és Iszmail és Izsák és 
Jákob és a törzsek zsidók voltak, vagy keresztények voltak?” 
Mondd: „Ti tudjátok jobban, vagy Allah tudja?” És ki bűnö- 
sebb (igazságtalanabb) annál, aki elrejti a tanúságot, ami nála 
van Allahtól? És bizony, Allah nem figyelmetlen azzal kapcso¬ 
latban, amit tesztek.” (2:140) 




Ábrahám próféta (a.s.) és Nimród 

Nem láttad azt, aki vitázott Ábrahámmal Urával kapcso¬ 
latban, mert Allah neki adta a királyságot ? Amikor Ábrahám 
azt mondta: „Az én Uram az, aki életet ad, és halálba küld”. Ő 
azt mondta: „Én is életet adok és halálba küldök”. Ábrahám 
azt mondta: „Bizony, Allah hozza fel a Napot keletről, te pedig 
hozzad fel nyugatról!” Erre elnémult az, aki hitetlen volt. És 
Allah nem vezeti a bűnösök népét. (2:258) 

Nimród uralkodó volt, aki istennek tartotta saját magát, 
mert Allah akkora hatalmat és annyi vagyont adott neki a föl¬ 
dön. 

Nimród megkérdezte Ábrahám prófétát: „Ki a te urad?”, ő 
pedig azt felelte: „Az én Uram az, Aki életre kelt és halálba 
küld”. „Én is adhatok halált és életet” - mondta erre Nimród. 

Ezzel azt értette, hogy halálra ítélheti az embereket, vagy ha 
úgy tartja kedve, megkegyelmezhet nekik. „Nem így értettem. 
És az élet és a halál valóságára, igazi jelentésére gondolok” - 
mondta Ábrahám próféta, és hozzátette: „Az én Uram parancsá¬ 
ra a Nap keleten kel fel. Ha valóban akkora a hatalmad, paran¬ 
csold meg neki, hogy nyugaton keljen fel!” Nimródnak elakadt a 
szava ettől a választól. 




Ez a beszélgetés azután történt, hogy Ábrahám próféta 
(a.s.) megmenekült a tűzből. Azelőtt sohasem beszélt Nimród¬ 
dal. 

Nimródnak bőségesen volt étele a palotájában. Evett, és 
enni adott mindenkinek, csak Ábrahám prófétának nem, ezért ő 
üres kézzel tért haza a feleségéhez. Úton hazafelé a tarisznyáját 
porral töltötte meg, azt gondolva: „Nem csaphatom be a csalá¬ 
domat, de legalább egy kis ideig boldogok lesznek, ha látják a 
tele tarisznyát, és azt gondolják, hogy van mit ennünk.” 

Ábrahám próféta hazaért, a sarokba tette a tarisznyáját, és 
azonnal lefeküdt aludni. A felesége, Sára kinyitotta a tarisznyát, 
és látta, hogy tele van ennivalóval. Vacsorát készített, és amikor 
Ábrahám próféta felébredt, és meglátta az ételt, meglepetten 
kérdezte: „Hát ezt az ételt honnan szerezted?” „Abból készítet¬ 
tem, amit te hoztál haza” - felelte Sára. Ábrahám próféta megér¬ 
tette, hogy a Mindenható Allah gondoskodott róluk. 

A Mindenható Allah egy angyalt küldött Nimródhoz, hogy 
a hitre hívja őt, de Nimród nem fogadta ez az egyistenhitet. Az 
angyal másodszor is hívta őt a hitre, de ő akkor sem hallgatott 
rá. Amikor az angyal harmadszor is eljött Nimródhoz, ő azt 
mondta: „Gyújtsd hát össze a seregeidet, és én is összegyűjtöm 
az enyémeket! Legyen köztünk harc, és döntsön az igazságról!”. 
Mire a Nap felkelt, Nimród összegyűjtötte minden katonáját. A 
Mindenható Allah pedig nem küldött ellenük mást, csak renge¬ 
teg legyet, olyan sokat, hogy az eget is elsötétítették. A legyek 
megették a katonák húsát és kiszívták a vérüket, csak a száraz 
csontokat hagyták meg. Az egyik légy bemászott Nimród orrá¬ 
ba, és száz évig maradt az agyában. így büntette meg őt a Min¬ 
denható Allah. A légy akkora fájdalmat okozott neki, hogy azt 
parancsolta az embereinek, hogy egy deszkával üssék a fejét. Az 




egyik ütés túl erősre sikerült, és összezúzta Nimród fejét. így 
pusztította el őt Allah. 4 



Ábrahám próféta bizonyosságot kér Allahtól 

£s emlékezz, mikor Ábrahám azt mondta: „Uram, mutasd 
meg nekem, hogyan adsz életet a holtaknak!” Azt mondta 
Allah: „Talán nem hiszel?” Azt felelte: „De igen, csak hogy 
megnyugodjék a szívem”. Azt mondta Allah: „Akkor fogj négy 
madarat, és hajlítsd őket magadhoz! Aztán (öld meg őket, és 
vágd fel darabokra, és) helyezz egy részt belőlük minden hegy¬ 
re. Aztán hívd őket, és sietve jönnek majd hozzád. És tudd, 
hogy Allah Mindenható, Bölcs.” ( 2 : 260 ) 

Ábrahám próféta kívánsága, hogy saját szemével is láthassa 
a feltámadást, nem volt ellentétes a hittel. Még ha az emberek 
hisznek is a Láthatatlanban, akkor is ott él bennük a vágy, hogy 
saját szemükkel is láthassák. Hazin Korán-kommentárja szerint 
Ábrahám próféta kérésének oka az volt, hogy egy napon meglát¬ 
ta egy madár tetemét a folyóparton. A tetem pont a víz és a szá¬ 
raz találkozásánál hevert. Amikor a folyó megáradt, a halak lak- 


4. Tarih-i Ebi’l-Fida 





mároztak belőle, amikor leapadt, a bogarak lepték el, ezért már 
csak igen kevés hús maradt a csontjain. Ábrahám próféta lenyű¬ 
gözve mondta: „Ó, Uram, tudom, hogy Te még ezt a madarat is 
képes vagy feltámasztani, de ha megmutatod nekem, hogyan 
teszed, megnyugszik a szívem.” 

Egy másik magyarázat, Qadi és Abu Szuud szerint, Ábra¬ 
hám próféta azt mondta Nimródnak: „Az én Uramnak hatalma 
van rá, hogy a halálba küldjön és feltámasszon.” Nimród azt 
felelte: „Én is adhatok életet és halált.” Ábrahám próféta azt 
mondta erre: „De az én Uram úgy támaszt fel, hogy visszaadja a 
halottak lelkét!” Nimród pedig megkérdezte: „És ezt te a saját 
szemeddel láttad?” Ábrahám próféta nem felelt, mert nem volt 
szemtanúja. Azért kérte a Mindenható Allahot, hogy mutassa 
meg neki a feltámadást, hogy ha Nimród még egyszer kérdezné, 
tudjon mit válaszolni. 

Fahri Razi szerint a négy madár, amit Ábrahám próféta 
levágott, egy páva, egy varjú, egy kakas és egy gerle volt. Beyzavi 
szerint a páva jelképezi a megszabadulást az alsóbb én és az evi- 
lághoz való kötődés utolsó maradványaitól is. A kakas levágása a 
harag és düh megfékezését jelenti. A varjú az irigység és a kicsi¬ 
nyesség elhagyásának szükségességére utal. A gerle pedig azt 
jelképezi, hogy el kell szakadnunk a testi vágyainktól. 

Ábrahám próféta (a.s.) megölte ezeket a madarakat, kitép¬ 
kedte a tollaikat és mindegyiket négy darabba vágva négy hegy 
csúcsára tett mindből egy-egy darabot. Mind a négy madár élet¬ 
re kelt, és mindegyik visszakapta a saját fejét és szerveit. Beyzavi 
és Abu Szuud Efendi szerint ez az esemény is azt mutatja, meny¬ 
nyire magas Ábrahám próféta rangja a Mindenható Allah sze¬ 
mében. Amikor Uzair próféta a feltámadásra volt kíváncsi, Allah 
megadta neki, amit akart, de csak száz év múlva, Ábrahám pró¬ 
fétának viszont azonnal. Ábrahám próféta a megfelelő modorral 
és viselkedéssel kért a Mindenható Allahtól, ez is azt mutatja, 




hogy a megfelelő viselkedés elfogadhatóbbá teszi az ember 
fohászát. 



Ezért, ha örök életre és boldogságra vágyunk, nevelnünk 
kell saját magunkat, a testünket, és lázadó énünket börtönben, 
láncon kell tartanunk. Mert a testünk, érzékszerveink és képes¬ 
ségeink nevelése a józan ész és Allah törvénye szerint olyan erő¬ 
feszítés, amely elfogadtatik és a boldogság oka lehet. 



o 




Ábrahám próféta (a.s.) vallása 




Ti Könyv Népe! Miért vitáztok Ábrahámmal kapcsolat¬ 
ban, amikor a Tóra és az Evangélium csak utána küldetett le? 
Miért nem használjátok az eszeteket? Bizony, ti olyanok volta¬ 
tok, akik olyasmiről vitáznak, amivel kapcsolatban volt tudá¬ 
suk. Akkor miért vitáztok olyasmiről, amivel kapcsolatban 
nincs tudásotok? Allah tud, ti pedig nem tudtok. Ábrahám 
nem volt sem zsidó, sem keresztény, hanem haníf volt, musz- 
lim. És nem tartozott a társítok közé. (3:65-67) 



Az első imaház a Földön 

Bizony, az első Ház, amely létre lett hozva az embereknek, 
Bekkában (Mekkában) van: áldott ez, és vezetés a teremtmé¬ 
nyek számára. Egyértelmű jelek vannak benne, ezek egyike 
Ábrahám helye, és aki belép oda, biztonságban van. És a 
zarándoklat a Házhoz kötelesség, amellyel az emberek Allah- 
nak tartoznak, azok, akik módot találnak rá. Aki viszont hitet¬ 
len, hát bizony, Allah nem szorul rá a teremtményekre. (3:96-97) 

„Ábrahám Helye” (Makam-i Ibrahim) nem más, mint 
Ábrahám próféta lábnyoma egy kövön, amelyre falállt, amikor a 
Házat építette, hogy a magasabb helyeket is elérje. 

djb 

Abu Zarr (r.a) a következőket beszélte el: 

Megkérdeztem Allah Küldöttét (s.a.w.): „Allah Küldötte, 
melyik a legrégebbi ház a földön, amit imádkozásra építettek?” 
Ő azt felelte: „A Sérthetetlen Mecset (Mekkában)”. Azt kérdez¬ 
tem: „És az utána következő?” „A Távoli Mecset (Jeruzsálem¬ 
ben)” - válaszolta. „És mennyi idő telt el a kettő építése között?” 
„Negyven év” - mondta, majd hozzátette: „Amikor elkezdődik 
az imaidő, imádkozzatok ott, ahol éppen vagytok, mert a leg¬ 
jobb ima az, amit időben végez az ember”. 

Bizony, azok vannak a legközelebb Ábrahámhoz, akik 
követték őt, és ez a próféta, és akik hisznek. Allah a hívők 
Védelmezője. (3:68) 

Hazin Korán-kommentárja szerint ez az ája azért lett kinyi¬ 
latkoztatva, mert a mekkai bálványimádók két követet, Amr ibn 
Al-Aszt és Umara ibn Muaitit küldtek Abesszíniába, az abesszin 
uralkodóhoz, a Négushoz, rengeteg értékes ajándékkal, hogy 
győzzék meg a Négust: adja ki nekik azokat a muszlimokat, akik 
Mekkából Abesszíniába menekültek az üldöztetések elől. A 
követek azt állították magukról, hogy Ábrahám próféta vallását 
követik. Ezt az áját a Mindenható Allah Medinában nyilatkoz¬ 
tatta ki Mohammed Prófétának (s.a.w.), ezzel is tagadva a bál¬ 
ványimádók állítását. Bár a követek Abesszíniában tették a kije¬ 
lentést, az ája pedig Medinában lett kinyilatkoztatva, a távolság 
nem fontos. Nem csak az akkor és ott jelen volt embereknek 
kellett tudniuk, hogy a bálványimádók hazudnak, hanem min¬ 
denkinek, minden időben. 

És ki jobb a vallásban, mint az, aki az arcát Allahnak veti 
alá, és jótevő, és Ábrahám vallását követi? És Allah Ábrahámot 
bizalmas barátjául választotta. ( 4 : 125 ) 



Hazin Korán-kommentárja szerint ebben az ájában a Min¬ 
denható Allah két dolog miatt dicséri Ábrahám próféta vallását. 
Egyrészt, mert az Iszlám szerint Allah szolgáinak a legnagyobb 




tisztelettel kell végrehajtaniuk vallási kötelességeiket, másrészt 
mert Ábrahám próféta vallása megegyezik az Iszlámmal. Bár¬ 
melyik szempontot nézzük is, mindenképpen ösztönzés az 
embereknek, hogy az Iszlámot elfogadják. És, e két szempont 
alapján, az Iszlámnak két fontos alapelve van. Az egyik, hogy a 
legjobb vallás az, ha valaki arcát Allah felé fordítja, elfogadja az 
Ő létezését és parancsait külsőleg és belsőleg is, és alázatosan és 
őszinte hittel engedelmeskedik az Ő parancsainak. A második 
alapelv pedig a jót cselekedni, amire ebben az ájában a „jótevő” 
kifejezés is utal. Ez azt jelenti, hogy Allah szolgája minden köte¬ 
lességét a lehető legjobban végzi el, cselekszi a jót és elhagyja a 
rosszat. Abban is megvan a bölcsesség, hogy az ájában az „arc” 
szó szerepel. A Mindenható Allah való alávetettségre utal, arra, 
hogy az ember saját magát, minden testrészét, gondolatát és 
képességét Allah rendeli alá. Arra is emlékeztet minket ez a szó, 
hogy csak a Mindenható Allah Kegyelméből lehetünk képesek 
arra, hogy hitünket tökéletesítsük és a bűnöktől megszabadul¬ 
junk. 

Ez az ája arra is figyelmeztet minket, hogy a bálványimá¬ 
dók hite hibás, a bálványok miatt, amiket imádnak, a zsidók hite 
hibás, mert ősatyáikra hagyatkoznak a vallás helyett, a kereszté¬ 
nyek hite pedig hibás a szentháromság elmélete miatt. 

A Mindenható Allah azért választotta Ábrahám prófétát 
bizalmas barátjául, mert kész volt arra, hogy életét, fiát és vagyo¬ 
nát feláldozza az Ő parancsára és az Ő kedvéért. 

Ez a bizalmas barátság az istenszolgálatban való tökéletes 
elkötelezettséget, őszinteséget és önátadást jelent, és azt, hogy 
szükségleteit kizárólag a Mindenható Allah kérte, és a folyama¬ 
tos, mély és értő elgondolkodást Allah jelein. Ábrahám próféta 
azért érdemelte ki a „Khalilullah”, Allah bizalmas barátja címet, 
mert megvoltak benne mindezek a tulajdonságok és a tökéletes 
modor és erkölcs. Allah barátsága azt is jelenti, hogy Ő megadja 




az állhatatosságot az istenszolgálatban, és megvédelmez a 
bűnöktől és a rossz cselekedetektől. 

Egy elbeszélés szerint a Mindenható Allah azt mondta 
Ábrahám prófétának: 

„Bizony, te az Én bizalmas barátom vagy, és Én a Barátod 
vagyok. Ezért hát bármikor is nézzek a szívedbe, soha ne lássak 
ott senkit Rajtam kívül! Mert különben elvágom a szeretet fona¬ 
lát, mert Én csak azokat választom bizalmas barátaimul, akiknek 
a szíve nem fordul más felé Rajtam kívül, még akkor se, ha a 
tűzbe vetnék őket. Ilyen embereknek a szívébe ültetem az Én 
szeretetemet. Megadtam nekik az Én szeretetemet - és milyen 
áldás érhetne fel ezzel? Milyen megtiszteltetés lehetne nagyobb 
ennél? Hatalmamra és Fenségemre esküszöm, hogy meggyógyí¬ 
tom azoknak a szívét, akik Hozzám fordulnak. Mert aki Engem 
szeret, bizony, Én is szeretem őt.” 

djb 

Azok szerint, akik ismerik a Mindenható Allahot: „A szere¬ 
tet olyan mag, amelyet a szívek talajába vetnek el, és az intelli¬ 
gencia vizével öntözik. És ez a mag a talaj termékenységének és 
a víz tisztaságának megfelelően hoz gyümölcsöt. A jó föld köny- 
nyedén hoz bőséges termést, Ura engedelmével, de a rossz föld 
csak keveset terem, és azt is nehezen”. 

Ábrahám prófétát egyszer megkérték: adj nekünk hasznos 
tanácsot! Ő azt felelte: 

„Ha látod, hogy mások az evilág dolgaival törődnek, te 
törődj a Túlvilággal. Míg mások a külsejüket díszítik fel, te 
díszítsd fel a belsődet. Amíg ők a palotáikat és kertjeiket építge¬ 
tik, te építsd a sírodat. Míg a többiek mások hibáival törődnek, 




te törődj a saját hibáiddal. Míg mások a teremtményeket szolgál¬ 
ják, te szolgáld a teremtmények Urát. 

Ó, emberek! Ismerjétek meg alsóbb éneteket, mielőtt a 
Halál Angyala eljönne értetek! Öltözzetek a türelem páncéljába. 
Folyamatosan harcoljatok ellenségeitek ellen. Csak komoly, 
őszinte, elkötelezett hittel menthetitek meg magatokat. Vágjátok 
el magatokat a rosszcselekedetektől. Azt tartsátok meg, ami elő¬ 
nyös számotokra, hogy biztonságban lehessetek azon a Napon, 
amikor mindenkinek segítségre és védelemre lesz szüksége.” 

Egy elbeszélés szerint Ábrahám próféta (a.s.) azt mondta 
Azráelnek, a Halál Angyalának: „Azráel, megmutatnád magad 
nekem abban az alakodban, amelyikben elviszed a bűnösök lel¬ 
két?” „Képes vagy-e elviselni?” - kérdezte Azráel. „Igen” - felel¬ 
te Ábrahám próféta, mire Azráel azt mondta neki: „Akkor for¬ 
dítsd el tőlem egy kicsit az arcodat”. Amikor Ábrahám próféta 
visszafordult, egy koromfekete embert látott, a haja égnek állt, a 
ruhái félelmetesek, a szaga elborzasztó. A szájából tűz csapott ki, 
az orrlyukaiból füst áradt. Amikor Ábrahám próféta meglátta őt, 
elájult az ijedtségtől. Mikor magához tért, azt mondta: „Bizony, 
a bűnösök már abba is belehalnának, hogy csak az arcodat meg¬ 
látják”. 

Egyszer Ábrahám próféta látott néhány embert, aki gyá¬ 
szolták és siratták a halottaikat, és azt mondta nekik: „Jobb 
lenne, ha magatokért sírnátok, mert akik meghaltak, azok már 
megmenekültek három dologtól. Először, Azráel arcának látvá¬ 
nyától, hiszen már látták, és nem kell újra látniuk. Másodszor, a 
halál fájdalmától, mert már túl vannak rajta, és többet nem kell 
átélniük. Harmadszor, az evilági élet elmúltától, hiszen az életük 
végét már megtapasztalták.” 




A bölcs embernek legjobb, ha saját magát siratja, és tudja, 
hogy a halál olyan közel van hozzá, mintha csak a vállán ülne. 
Aki ismeri Allah szolgáinak titkait, de nincs meg hozzá a megfe¬ 
lelő modora és erkölcse, az bizony nagy megpróbáltatást hoz a 
saját fejére, és csak saját helyzetét rontja vele. Mert nagyszerű¬ 
nek látja saját magát és a saját cselekedeteit, ami büszkévé teszi 
őt. És ez a legnagyobb veszély, mert a Nagyság és Büszkeség 
egyedül a Mindenható Allah tulajdonságai, és aki magának 
tulajdonítja őket, könnyen a fejére vonja Allah haragját. Ez az 
egyik legfőbb oka a büntetésnek és megaláztatásnak. 

Amikor a Mindenható Allah Ábrahám prófétát (a.s.) bizal¬ 
mas barátjául választotta, az angyalok nem értették a döntését, 
és azt mondták: „Urunk, hogyan lehet Ábrahám a Te bizalmas 
barátod, amikor lefoglalja a saját élete, a gyermekei és a vagyo¬ 
na?” Allah pedig azt felelte: „Én nem a szolgáim vagyonát vagy 
külsejét nézem, hanem csak a szívüket és a cselekedeteiket. 
Ábrahám csak nekem szentelte magát, senki másnak. Ha akarjá¬ 
tok, próbára tesszük őt.” 

És elküldött Ábrahám prófétához Allah egy angyalt emberi 
alakban. Akkoriban Ábrahám próféta a nyájait őrizte. Tizenkét 
kutya terelte a nyájakat, és a nyakörvük aranyból volt, az evilági 
vagyon megvetésének jelképeként. Az angyal üdvözölte Ábra¬ 
hám prófétát, és megkérdezte: „Kié ez a nyáj?” „Allahé, de rám 
bízta őket” - felelte Ábrahám. „Eladnál nekem egyet belőlük?” 
- kérdezte az angyal. „Említsd Allah egyszer, és neked adom a 
nyáj egyharmadát” - válaszolt Ábrahám próféta. És az angyal 
azt mondta: „Mindenek felett áll és szent Allah, az angyalok és a 
Lélek Ura.” 

Ábrahám próféta nekiadta a nyáj harmadát, és azt mondta: 
„Említsd Allahot még egyszer, és neked adom a nyáj második 
harmadát is. Említsd Őt harmadszor, és tiéd az egész nyáj és a 




kutyák. És ha negyedszer említed Őt, a rabszolgád leszek én 
magam is.” 

A Mindenható Allah azt kérdezte Gábrieltől: „Milyennek 
találtad hát bizalmas barátomat?” Az angyal pedig azt felelte: 
„Milyen kitűnő szolga!” 

Ekkor Ábrahám próféta (a.s.) azt mondta a pásztorainak: 
„Hajtsátok a juhokat ennek a barátomnak a házához!” Az angyal 
azonban azt mondta: „Nincs rájuk szükségem, mert én angyal 
vagyok.” „Ha te angyal vagy is” - mondta Ábrahám próféta - 
„hát én Allah bizalmas barátja vagyok, és nem fogom visszaven¬ 
ni azt, amit az Ő nevében adtam!” 

A Mindenható Allah pedig azt sugalmazta Ábrahám prófé¬ 
tának, hogy adja el a nyájakat, az árukból pedig vegyen földeket, 
amit adjon adományba. Egészen a mai napi Ábrahám próféta 
sírját ennek a jövedelméből tartják fenn . 5 

djb 

Allah Küldötte (s.a.w.) azt mondta: „Aki mások iránt irgal¬ 
mat nem mutat, maga sem fog irgalmat kapni.” 

Abdullah, Amr ibn Al-Asz fia azt beszélte el, hogy Allah 
Küldötte (s.a.w.) azt mondta: „Allah az irgalmasoknak adja az Ő 
irgalmát. Legyetek irgalmasok azokhoz, akik a földön vannak, 
hogy az, Aki az égben van, irgalmas legyen hozzátok.” 

Az Isárét-ben azt olvashatjuk: a Mindenható Allah a leg¬ 
szebb viselkedést tanította meg Ábrahám prófétának (a.s.), és 
megtanította neki, hogy mi a megfelelő viselkedése annak, aki 
ismeri az Allah szolgájának felfedett titkokat. 

Kaszama ibn Zubair (r.a.) elbeszélése szerint Ábrahám pró¬ 
féta (a.s.) egyszer azt gondolta magáról, hogy ő a legirgalmasabb 
az emberi lények között. Aztán Allah felemelte őt az alsó égbe, 

és megmutatta neki, hogyan viselkednek az emberek szerte a 
világon. Ábrahám próféta felkiáltott: „Ó, Uram, pusztítsd el 
őket!” A Mindenható Allah pedig azt mondta: „Ó, Ábrahám, Én 
vagyok az Irgalmas. Menj hát vissza a földre, én pedig nem 
pusztítom el őket, hátha megbánják a bűneiket, és megjavulnak.” 

Ali (r.a.) elbeszélése szerint Allah Küldötte (s.a.w.) azt 
mondta: „Amikor Allah megmutatta Ábrahámnak az egész föl¬ 
det, ő látta a szolgákat, akik lázadtak Allah ellen, és azt kérte 
Urától, hogy pusztítsa el őket. Allah elfogadta Ábrahám fohászát 
és elpusztította ezeket az embereket. Aztán Ábrahám látott még 
bűnösöket, és a pusztulásukat kérte, és elpusztíttattak. De a 
Mindenható Allah azt mondta neki: „Ó, Ábrahám, olyan szol¬ 
gám vagy te, akinek a fohászai teljesíttetnek. Ne kérd tőlem, 
hogy pusztítsam el a szolgáimat, mert értékesek ők Nekem 
három ok miatt is: még megbánhatják a bűneiket, és Én elfoga¬ 
dom a bűnbánatukat; lesznek majd az utódaik között olyanok, 
akik megemlékeznek Rólam; vagy az ítélet napján majd meg¬ 
büntetem őket, vagy megkegyelmezek nekik.” 

Az egyik ok, amiért a Mindenható Allah megparancsolta 
Ábrahám prófétának, hogy áldozza fel a fiát, az volt, hogy nem 
érzett elég irgalmat Allah lázadó szolgái iránt. 

Egyes Korán-kommentárok így írnak erről az ájáról: „És 
így mutattuk meg Ábrahámnak az egek és a föld királyságát, 
hogy azok közé tartozhasson, akiknek szilárd bizonyosságuk 
van.” (6:75). Mint az ája is mondja, Ábrahám prófétát Allah fele¬ 
melte az alsó égbe, ő pedig meglátott egy bűnöst, és így kiáltott: 
„Ó, Uram, ez az ember azt eszi, amivel Te gondoskodtál róla, a 
Te földeden él, és mégsem engedelmeskedik Neked, pusztítsd 
hát el!” 




És Allah elpusztította azt az embert. Amikor Ábrahám pró¬ 
féta meglátott még egy bűnöst, azt akarta, hogy az is pusztuljon 
el. Allah azonban azt mondta neki: „Ó, Ábrahám, ne fohászkodj 
a szolgáim pusztulásáért, hanem adj nekik időt, mert Én min¬ 
den nap látom a lázadásukat, és mégsem pusztítom el őket!” 



Amikor Ábrahám próféta ismét a földön volt, akkor látta 
azt az álmot, amelyet a Kegyes Korán is említ: 

És amikor (a fia) már elég idős volt ahhoz, hogy vele jár¬ 
jon, azt mondta: „Fiacskám! Bizony, láttam az álomban, hogy 
feláldozlak téged. Nézd, mit gondolsz erről!” Azt mondta: 
„Apácskám! Tedd, ami parancsoltatott neked. Ha Allah úgy 
akarja, türelmesnek találsz majd engem!” ( 37 : 102 ) 

Ábrahám próféta felkészült arra, hogy feláldozza a fiát, 
fogta a kését, és azt mondta: „Ó, Uram, ő a fiam, a szívem gyü¬ 
mölcse, az, akit legjobban szeretek minden emberi lény közül!” 

És akkor egy hangot hallott: „Emlékszel még arra, mikor 
azt akartad, hogy pusztítsam el a szolgáimat? Nem tudod-e, 
hogy ahogy te szereted a fiadat, úgy szeretem Én is a szolgái¬ 
mat? Azt akartad, hogy pusztítsam el őket, most Én akarom, 
hogy elpusztítsd a fiadat!” 







Ábrahám próféta és az apja 

És emlékezz, mikor Ábrahám azt mondta az apjának, 
Azernak: „Bálványokat veszel istenek gyanánt? Bizony, látom, 
hogy te és a néped nyilvánvaló tévelygésben vagytok!” ( 6 : 74 ) 

Ábrahám próféta ezekkel a szavakkal hívta apját a hitre: 
„Elhagyod Allah imádatát, Aki mindenek felett Hatalmas, és 
tehetetlen bálványokat imádsz helyette. Nem más ez, mint 
tévelygés.” 

Egyes vélemények szerint Ábrahám próféta édesapjának a 
neve Tarih volt, ebből az ájából azonban láthatjuk, hogy Azer- 
nek hívták. Ábrahám próféta így fordult hozzá: „Látom, hogy te 
és a törzsed tévelygésben vagytok, elhagytátok az igaz utat”, és 
Allah vallására hívta őket. Azt mondják, hogy Azer a Kuszi tör¬ 
zsből származott, Kufa környékéről. Szalabi szerint Ábrahám 
próféta apjának eredeti neve Tarih volt, de amikor Nimród meg¬ 
bízta azzal, hogy a bálványok egyik templomának őre legyen. 
Azerre változtatta a nevét. Azer volt az egyik bálványuk neve. 

Ibn Hisam elbeszélése szerint Húd (a.s.) és Szálih (a.s.) prófé- 
tasága Noé (a.s.) és Ábrahám (a.s.) prófétasága közé esett. Ez az 
időszak 1142 évig tartott. Ábrahám és Húd között 620 év telt el, 
Ábrahám próféta születése és az özönvíz között pedig 1263 év. 



Ibn Szaat leírja a Tabakat című művében, hogy Ábrahám 
prófétát Abu Adiaf néven is emlegették, ami azt jelenti: a Vendé¬ 
gek Atyja. A legmegbízhatóbb elbeszélések szerint Ábrahám 
próféta kétszáz éves korában halt meg. Jeruzsálemben, a Khalil 
ur-Rahman nevű helyen temették el. 

Az arabok között Ábrahám próféta (a.s.) mindig is nagy 
megbecsülésnek örvendett jó tulajdonságai miatt. A Mindenha¬ 
tó Allah azt akarta, hogy az arabok is Őt szolgálják, ahogy Ábra¬ 
hám próféta is, és az arabok mindig is Iszmailhoz közel állónak 
tartották magukat, a származásuk miatt is, és azért is, mert az ő 
hagyományait követték. Különben olyanok lettek volna, mint 
Ábrahám apja, Azer. 

Mivel Ábrahám próféta megtartotta az Allahnak tett ígére¬ 
tét, Ő ismerté tette a nevét más népek között is. Minden ősi 
nemzet tiszteli Ábrahám prófétát, és a nyomdokaiban akart 
járni. Ezt azonban nem tudták tökéletesen megtenni, mert 
Ábrahám (a.s.) vallásának előírásait már nem ismerik, és népé¬ 
nek tudósai közül egy sem maradt. Ezért nyíltak meg a tévely¬ 
gésbe vezető utak előttük, és különösen a bálványimádás terjedt 
el széles körben az arabok között, mielőtt az Iszlám eljött volna 
hozzájuk. 

A bálványimádás eredete 

Fahri Razi szerint a bálványimádás a vallás egy ősi formája. 
Mivel már Noé próféta előtt is létezett, ő azért küldetett az 
emberekhez, hogy az Allah Egyedülvalóságába vetett hitre hívja 
őket. A népe közül néhányan hittek neki és követték őt, ezért 
megmenekültek Allah büntetésétől. A bálványimádó többség 
azonban elpusztult az Özönvízben. 




Voltak a bálványimádók között olyanok, akik abban hittek, 
hogy az evilági történések a csillagoktól függnek. A csillagokat 
egyfajta isteneknek hitték. Látták a csillagok változásait az egyes 
évszakokban, a különböző csillagállásokat, és azt hitték, hogy a 
csillagok léteztek minden más előtt. Néha a csillagokról mintáz¬ 
ták meg a bálványokat, amelyeket imádtak. 

Mások azt hitték, hogy az angyalok léteztek először, ezért 
őket imádták. Mivel ezt hitték, hogy minden evilági eseményt 
egy angyal idéz elő, tőlük kértek segítséget. 

Más törzsek szobrokat készítettek azokról az emberekről, 
akiket szerettek és fontosnak tartottak, hogy el ne felejtsék őket, 
de eltúlozták a szeretetüket, és a végén imádni kezdték a szobro¬ 
kat, az utánuk jövő generációk pedig követték atyáik szokását. 
Bár minden korszakban küldettek próféták, hogy véget vessenek 
a bálványimádásnak, csak kevesen követték a helyes vezetést, 
így volt ez egészen Mohammed Próféta (s.a.w.) idejéig. 

Ábrahám próféta (a.s.) születése 

Ábrahám próféta Nimród, Kenan fia idejében született. 
Nimród volt az első király, aki megkoronázta magát, és aki arra 
hívta el az embereket, hogy istenként imádják. Számos jövendő¬ 
mondót is maga köré gyűjtött, akik egy napon azt mondták 
neki: 

„Ebben az évben születni fog egy gyermek, aki megváltoz¬ 
tatja majd a vallást, és véget vet a királyságodnak. Parancsold 
hát meg a katonáidnak, hogy öljenek meg minden fiúcsecsemőt, 
aki idén születik!” 

Amikor Ábrahám születése közeledett, és édesanyja megé¬ 
rezte a vajúdás görcseit, megijedt, hogy az ő gyermekét is meg 




fogják ölni, ezért a folyópartra ment, és ott, egyedül szülte meg 
őt. A kisbabát takaróba csavarta, és elrejtette a nádasban. Aztán 
hazament, és elbeszélte a férjének, hogy hol szülte meg a gyer¬ 
meket, és mit tett vele. A férje a nádasba ment, fogta a kicsit, és 
egy barlangba vitte. A barlang bejárata elé egy hatalmas sziklát 
gördített, hogy a vadállatok ne férjenek a kisfiúhoz. Ábrahám 
édesanyja pedig rendszeresen elment a barlangba, hogy meg¬ 
szoptassa kisfiát. 

Amikor Ábrahám egy napos volt, külsőre olyan volt, mint 
egy egyhónapos gyermek. Egy hónaposán egyévesnek tűnt. 
Különböző elbeszélések szerint tizenöt hónapig, hét évig, vagy 
még tovább maradt a barlangban. Egyszer megkérdezte a bar¬ 
langhoz érkező édesanyját: „Anyácskám, ki az én Uram?” „Én” 
- felelte az anyja. „És a te Urad?” „Az édesapád.” „És az ő Ura?” 

Az édesanyja azt mondta neki, hogy hallgasson, és amikor 
hazament a férjéhez, megkérdezte: „Emlékszel arra a fiúra, aki¬ 
ről annyit beszéltek, hogy meg fogja változtatni az emberek val¬ 
lását? Azt hiszem, a te fiad az.” És elmondta, hogy miről beszélt 
a fiával. Azer elment meglátogatni Ábrahámot, aki tőle is meg¬ 
kérdezte: 

Apácskám, ki az én Uram? 

Édesanyád. 

És ki az anyácskám Ura? 

- Én. 

És ki a te Urad? 

Nimród. 

És Nimródnak ki az Ura? 

Erre Azer nem tudott mit felelni, csak arcul ütötte fiát, és 
megparancsolta neki, hogy hallgasson. 




Amikor leszállt az éjszaka, és mindent beborított a sötétség, 
Ábrahám (a.s.) a barlang bejáratához ment, és kinézett a szikla 
és a barlang fala közötti kis repedésen. Nézte a csillagokat, és 
elgondolkodott az egek és a föld teremtésén. Azt mondta magá¬ 
nak: „Bizony, aki megteremtett engem, aki gondoskodik rólam, 
aki ennem és innom ad, Ő az én Uram. Nincs más Uram rajta 
kívül!” 

Aztán felnézett az égre, meglátott egy fényes csillagot, és azt 
mondta: „Ez az én Uram!” De a csillag egy idő után eltűnt az 
égről, ő pedig azt mondta: „Nem szeretem azt, ami lenyug¬ 
szik...”. Később, mikor meglátta a Holdat és a Napot, ugyanazt 
mondta azokról is. Amikor azok is lenyugodtak, így szólt: 

Amikor látta a Holdat felkelni, azt mondta: „Ez az én 
Uram!” De mikor lenyugodott, azt mondta: „Ha az én Uram 
nem vezet engem, bizonnyal a tévelygők népe között leszek!” 
Amikor látta a Napot felkelni, azt mondta: „Ez az én Uram! Ez 
nagyobb.” De mikor lenyugodott, azt mondta: „Ó, Népem! 
Bizony, én ártatlan vagyok attól, amit ti társítotok (Allah 
mellé az imádatban)! Bizony, én arcomat Felé fordítom, Aki 
megteremtette az egeket és a földet, hanífként, és nem vagyok a 
társítok közül való!” ( 6 : 77 - 79 ) 




Kétségtelen, hogy Ábrahám tanúsította hitét a Legmagasz- 
tosabb Allahban, és Neki vetette alá magát. Az igaz úton járt, az 
Iszlám útján. Akik nem szeretik Ábrahám próféta útját, azok 
nem ismerik saját alsóbb énjüket, és bizony bolondok. A 
bolondság tudatlanság, és minden bolond tudatlan is. Aki bármi 
mást imád a Legmagasztosabb Allahon kívül, az nem ismeri 
saját magát. Ami azt jelenti, hogy nem ismeri Urát sem, Aki 
megteremtette őt. 6 

Egy elbeszélés szerint: „Aki ismeri saját magát, az ismeri 
Urát is.” 7 

Egy másik elbeszélés szerint a Mindenható Allah azt mond¬ 
ta Dávid prófétának: „Tudd magadról, hogy gyenge vagy, tehe¬ 
tetlen és múlandó, és tudd Róla, hogy erős vagyok, mindenre 
képes és örökkévaló.” 


Ábrahám próféta (a.s.) hitének bizonyossága 

„És így mutattuk meg Ábrahámnak az egek és a föld 
királyságát, hogy azok közé tartozhasson, akiknek szilárd bizo¬ 
nyosságuk van.” (6:75) 

Fahri Razi és Hazim szerint ebben az ájában a „malakút” 
(birodalom) szó azért szerepel, hogy a Mindenható Allah ural¬ 
mának nagyságát hangsúlyozza. A Mindenható Allah megmu- 

tatta Ábrahám prófétának az eget, a földet és mindent, ami köz¬ 
tük van. 

Bizonyos, hogy a Legmagasztosabb Allah megnyitotta 
Ábrahám próféta előtt az alsó ég kapuját, és megmutatta neki az 
angyalokat, és minden teremtményt, és a Trón, és még a saját 
helyét is a Paradicsomban. 

Ezért Ábrahám próféta azok közé tartozik, akik saját sze¬ 
mükkel látták Allah Hatalmát, és megértették az Ő Egyedülvaló- 
ságát és Fenségét. 

Jakín 

Ez az a fajta tudás, amire csak kitartó, mély gondolkodással 
lehet szert tenni. Mert az embernek kezdetben mindig vannak 
kétségei. De ahogy a bizonyítékok egyre szaporodnak, a kétsé¬ 
gek eltűnnek, és a szív megnyugszik. Nem maradt semmi kétség 
azzal kapcsolatban, hogy az imádat egyetlen tárgya Allah. A hit 
legmagasabb fokát jelenti, ha valakinek tökéletes megnyugvás és 
elégedettség van a szívében. A Legmagasztosabb Allah megmu¬ 
tatta Ábrahám prófétának az Ő birodalmát, ezért Ábrahám szí¬ 
vében nyoma sem volt a kétségnek, a szíve elég szilárd volt 
ahhoz, hogy teljesítse az isteni parancsot, és szembe mert szállni 
egy olyan zsarnok királlyal, mint Nimród. 

Hazin Korán-kommentárja szerint, mint azt már korábban 
említettük, Ábrahám próféta Nimród idején született a világra, 
titokban, mert a jövendőmondók azt jósolták a királynak, hogy 
egy gyermek fog születni, aki véget vet az uralkodásának. Ezért 
Nimród megtiltotta a férfiaknak, hogy az asszonyokhoz közelít¬ 
senek, és minden tíz ház mellé kinevezett egy őrt, hogy a lakó¬ 
kat őrizzék, és ha fiúgyermek születne, öljék meg. 

De, mivel lehetetlen bármit is tenni az Isteni Akarat ellené¬ 
ben, Ábrahám megfogant édesanyja méhében, és amikor eljött 




az ideje, meg is született. Az édesanyja egy barlangban rejtette el 
és Allahra bízta fiát. Amikor csak tehette, elment hozzá, hogy 
megszoptassa. Allah hatalma által a gyermek nagyon hamar fel¬ 
nőtt. Megadatott neki a prófétaság, hogy Allah Egyedülvalóságát 
hirdesse. Aztán pedig valóban megdöntötte Nimród királyságát. 

így, mikor az éjszaka beborította őt, látott egy csillagot. 
Azt mondta: „Ez az én Uram!” De mikor lenyugodott, azt 
mondta: „Nem szeretem a lenyugvó dolgokat!” Amikor látta a 
Holdat felkelni, azt mondta: „Ez az én Uram!” De mikor lenyu¬ 
godott, azt mondta: „Ha az én Uram nem vezet engem, bizony¬ 
nyal a tévelygők népe között leszek!” (6:76-77) 

Ezekkel a szavakkal Ábrahám próféta kijelentette, hogy ő 
nem követi népének vallását. 


Ilii j£\ Üla IJlÁ JIÍ ic-jU jjl-ÁJJl (j\j Uii 

l ' ji o ji * * 0 

ojprj üjUJ ÚJ; pji b Jli ölel 

Ül Uj LLU- oljUJJl 4^ ^iiJ 





Amikor látta a Napot felkelni, azt mondta: „Ez az én 
Uram! Ez nagyobb.” De mikor lenyugodott, azt mondta: „Ó, 




Népem! Bizony, én ártatlan vagyok attól, amit ti társítotok 
(Allah mellé az imádatban)! Bizony, én arcomat Felé fordítom, 
Aki megteremtette az egeket és a földet, hanífként, és nem 
vagyok a társítok közül való!”” (6:78-79) 

Vagyis elhatárolta magát népének vallásától, és azt is tanú¬ 
sította, hogy az a vallás hazugság. 

Az „uful” szó az eltűnését jelenti bárminek, amin fény van. 
Vagyis Ábrahám próféta nem tartotta Urának a csillagokat. 

A „tewdzsih” szó azt jelenti, hogy az ember Allah, az Egek 
és a Föld Teremtője felé fordítja a szívét. 

És a népe vitatkozott vele. Azt mondta: „Ti vitatkoztok 
velem Allahhal kapcsolatban, amikor Ő vezetett engem? És 
nem félek attól, amit ti társítotok Allah mellé, csak ha az én 
Uram akar valamit. Az én Uram mindent átfog a tudásával. 
Hát nem emlékeztek meg (vagy: fogadjátok meg az intést)? És 
hogyan félhetném azt, amit Allah mellé társítotok, mikor ti 
sem féltek attól, hogy társítsatok Allah mellé olyasmit, amivel 
kapcsolatban nem küldött le bizonyítékot. Hát a két fél közül 
kinek van több joga a biztonsághoz? Bárcsak tudnátok!” ( 6 : 80 - 
81) 




Fahri Razi szerint a „szultán” szó használata ebben az ájá- 
ban a „bizonyíték” jelentést hangsúlyozza, vagyis a bálványimá¬ 
dóknak nincs semmilyen bizonyítékuk Allahtól a vallásukra. 
Arra a vallásra viszont, amire Ábrahám próféta hívta el a népét, 
számos bizonyíték van. Az áj a azt mondja: bizonyítékok vannak 
arra a vallásra, amelyre én hívlak el benneteket, és ti nem féltek 
tagadni? Én miért félnék tagadni a ti alaptalan kitalációitokat? 

A 81. ájában két csoport áll egymással szemben, és a kérdés 
az: melyik csoportnak van inkább joga a biztonságra? Nem azt 
kérdi, hogy közülünk kinek van joga a biztonsághoz, hanem azt, 
hogy e közül a két csoport közül melyiknek. 

Azok, akik hisznek, és nem keverik a hitüket igazságtalan¬ 
sággal, azoké lesz a biztonság, és ők a helyesen vezetettek. ( 6 : 82 ) 

Azok, akik biztonságban lesznek az Utolsó Napon, két 
tulajdonsággal bírnak. Az egyik a hit, ami a Mindenható Allah 
Egyedülvalóságának tanúsítását jelenti. A másik, hogy hitüket 
nem keverik vétkekkel. A bűnből nem származhat jó. Ez az áj a 
azt is elmagyarázza, hogy a bűnös ember is lehet hívő, még 
akkor is, ha rossz tetteket követ el. Ebben az ájában a vétek a 
társítást jelenti. A társítással való felhagyás pedig a hit feltétele. 

Hazim Korán-kommentárjában olvashatjuk, és szerepel 
Bukhari és Muszlim hadísz-gyűjteményeiben is Ibn Maszud 
(r.a.) elbeszélése, ami szerint amikor ez az ája ki lett nyilatkoz¬ 
tatva, Mohammed Próféta (s.a.w.) Társai nagyon elszomorodtak, 
és azt mondták: „Hát van-e köztünk bárki is, aki ne vétkezne 
saját maga ellen, hiába van hite? Melyikünk ne követne el soha 
bűnöket? Mindegyikünk vétkezik, kisebbet vagy nagyobbat, és 





JL az imáinkban is vannak hibák. Bizony, nincs biztonság szá- 
inunkra!” Allah Küldötte (s.a.w.) azt mondta erre: „Az a vétek, 
ami miatt nem vagytok biztonságban, nem a hiba az imátokban, 
hanem a társítás. Vagy nem hallottátok, mit mondott Luqman a 
fiának? „A legnagyobb bűn a társítás 8 ”. 

Ez a hadísz a bizonyíték arra, hogy ebben az ájában a 
„vétek” szó a társítást jelenti. 

Ez az ája vagy Ábrahám próféta (a.s.) szavait tartalmazza, 
vagy a Mindenható Allah válaszát arra a kérdésre, amit Ábra¬ 
hám próféta az előző ájában tett fel. Akárhogy is van, ez a válasz 
arra a kérdésre, hogy melyik csoportnak van joga a biztonság¬ 
hoz. Bizony, az a csoport érdemel biztonságot, akik hisznek 
Allahban, és távol vannak a társítástól. 

És ez a bizonyítékunk, amit Ábrahámnak adtunk a népe 
ellen. Fokozatokkal felemeljük azt, akit akarunk. Bizony, Urad 
Bölcs, mindent tud. (6:83) 


Ábrahám próféta (a.s.) leszármazottai 

És megadtuk neki Izsákot és Jákobot, mindannyiukat 
vezettük, mint ahogy előtte vezettük Noét, és a leszármazottai 
közül Dávidot, és Salamont, és Jóbot, és Józsefet, és Mózest és 
Áront. És így jutalmazzuk a jótevőket. És Zakariás, és János, és 
Jézus és Illés - mind ajóravalók közül valók. (6:84-85) 

Fahri Razi szerint ez a két ája arról a kegyről szól, amit a 
Mindenható Allah Ábrahám próféta iránt tanúsított, és azért 
használja a többes számot, hogy a kegy nagyságát hangsúlyozza. 
Mivel prófétai ősöktől származott, és a leszármazottai is próféták 
voltak, a Mindenható Allah az egyik legtiszteletreméltóbb 
emberré tette Ábrahám prófétát. 

Beyzavi szerint az apa megtiszteltetése a fiú megtisztelteté¬ 
sének is jele. A megtiszteltetés miatt, amit a Legmagasztosabb 
Allah Noénak adott, megtiszteltetés és számos kegyet adott 
Ábrahámnak is. 

Ennek az ájának az a célja, hogy Izrael fiait emlékeztesse 
mindazokra a prófétákra, akik hozzájuk jöttek el, és Ábrahám 
próféta utódai közül származtak, ezért nem történik említés Isz- 
mailról (a.s.). Mohammed Próféta (s.a.w.) Iszmail leszármazottai 
közül volt. Fahri Razi szerint ez a téma nem kapcsolódik közvet¬ 
lenül Mohammed Prófétához (s.a.w.). A Mindenható Allah azt 
mondja, hogy számos kegyet ajándékozott Ábrahámnak, mert 
nem tartott a bálványimádókkal és kitartott az egyistenhitben. 
Ezek közül a kegyek közül a legnagyobb az volt, hogy számos 
prófétát választott ki az utódai közül, és közülük jött el az is, aki 
megszüntette a bálványimádás gyakorlatát az arabok között. 




És Zakariás, és János, és Jézus és Illés - mind a jóravalók 
kÖZÜl valók. (6:85) 

Ez az áj a arra is bizonyíték, hogy Hasszán (r.a.) és Husszein 
(r.a.) Mohammed Próféta (s.a.w.) családjához tartoznak. Mivel a 
Mindenható Allah azt mondja, hogy Jézus próféta Ábrahám 
próféta családfájához tartozik, anyai származásán keresztül, 
ugyanígy Hasszán és Husszein is Mohammed Próféta leszárma¬ 
zottai, édesanyjukon keresztül. Ez az ája bizonyíték arra, hogy 
nincs különbség az anyai és apai ágon való származás között. 

Fahri Razi magyarázata szerint Haddzsadzs-i Zalim azt állí¬ 
totta, hogy Hasszán és Husszein nem tartoznak Mohammed 
Próféta (s.a.w.) családjához, mert csak az apai ágon való leszár¬ 
mazási kapcsolat számít. Ezt hallva Abu Dzsafar Bakr a fenti 
ájával bizonyította, hogy nincs igaza. 

És Iszmail, és Éliás, és Jónás, és Lót - mindet előnyben 
részesítettük a teremtmények felett. És az apáik, és a leszárma¬ 
zottaik és a testvéreik közül - kiválasztottuk őket, és egyenes 
útra vezettük. (6:86-87) 

Fahri Razi és Hazim szerint a nagy próféták rangja még az 
angyalokénál is magasabb, mert a „teremtmények” (alemin) 
kifejezés az angyalokra is vonatkozik. A „min” (közül) szó pedig 
arra utal, hogy még a próféták családjában is akadhatnak olyan 
emberek, akik hitetlenek vagy bűnösök. 





Mondd: „Bizony, ami engem illet, engem az Uram egyenes 
útra vezetett, az igaz vallásra, Ábrahám vallására, aki haníf 
volt. És nem tartozott azok közé, akik társítanak Allahhoz.” 
(6:161) 

Hogyan állíthatjátok, hogy Ábrahám (a.s.) útján jártok, ha 
bálványokat imádtok? Épp ellenkezőleg, teljesen elhagytátok az 
ő útját, mert Ábrahám próféta vallásában nincs helye társítás¬ 
nak. 

Abu Szuud szerint ez az ája parancs Mohammed Prófétá¬ 
nak (s.a.w.), hogy az igaz vallást hirdesse, és tagadja a bálvány¬ 
imádást. 

És Ábrahám bocsánatkérése az apja számára csak egy ígé¬ 
ret miatt volt, amit neki tett. De amikor nyilvánvalóvá vált 
számára, hogy Allah ellensége volt, elkülönítette magát tőle. 
Bizony, Ábrahám jószívű volt, hosszú türelmü. (9:114) 


Ez az ája bizonyíték arra, hogy nem szabad bocsánatot 
kérni a hitetlenek számára, és meg kell szüntetni a velük való 
kapcsolatot. 

Az angyalok elhozzák Ábrahám prófétának (a.s.) 
a jó hírt Izsák (a.s.) születéséről 

És bizony, a hírnökeink (az angyalok) eljöttek Ábrahám¬ 
hoz jó hírekkel. Azt mondták: „Békesség!” Azt mondta: „Békes¬ 
ség!”, és nem késlekedett egy sült borjút hozni nekik. De amikor 
látta, hogy a kezük nem nyúl érte, gyanakvást érzett irántuk, 
és félni kezdett tőlük. Azt mondták: „Ne félj! Bizony, mi Lót 
népéhez küldettünk.”” (11:69-70) 

Thamud népének pusztulása után eljött Lót (a.s.) népének 
az ideje is. A Mindenható Allah angyalai eljöttek Ábrahám pró¬ 
fétához, hogy elmondják neki fia születésének jó hírét, és azt is, 
hogy el fogják pusztítani Lót népét. Békével üdvözölték Ábrahá¬ 
mot, és ő is üdvözölte őket. 


Fahri Razi és Hazim leírja, hogy Ibn Abbasz (r.a.) elbeszélé¬ 
se szerint az angyalok Gábriel, Mikail és Iszrafil voltak. 

A hír (búsra) amit Ábrahám próféta kapott, az volt, hogy 
gyermeke lesz, és mivel ő és Sára már feladták a reményt, hogy 
gyermekük születtek, ez nagyon jó hír volt számukra. Vagy a 
„hír” vonatkozhat arra is, hogy a Legmagasztosabb Allah el 
fogja pusztítani Lót népét. 

Ez az ája hangsúlyozza, hogy a vendég kötelessége az, hogy 
köszöntse a háziakat, és a házigazda kötelessége az, hogy hason¬ 
lóan válaszoljon. Ahogy a Mindenható Allah mondja, az angya- 




lók kezdték a beszélgetést, a „Szelám” köszöntéssel, amire Ábra¬ 
hám próféta válaszolt. 

A Kegyes Korán kinyilatkoztatásának egyik célja, hogy a 
legjobb viselkedésre neveljen bennünket. A „Szelám” szó kife¬ 
jezhet békéért való fohászt, és az egymást üdvözlő két ember 
közötti békét és szeretetet is. Ezért ajánlott az Iszlámban egy¬ 
mást köszönteni. Mások köszönteni ajánlott dolog, a köszöntés¬ 
re válaszolni viszont kötelező. 

Szelámmal köszönteni másokat, és a köszöntésre válaszolni 
ősi vallási hagyomány, amellyel elnyerhetjük a Mindenható 
Allah megelégedését. A szaelámmal való köszöntés az angyalok 
és a próféták sajátja. Vagyis a szelám helyett más köszöntéssel 
köszönni nem kívánatos újítás. 

Fahri Razi szerint Ábrahám prófétához (a.s.) tizenöt napig 
nem jöttek vendégek, majd szép külsejű idegenek látogatták 
meg. Azonnal ízletesen elkészített húst szolgált fel nekik, de a 
vendégek nem ettek belőle. Ábrahám próféta gyanakodni kez¬ 
dett, mert a házigazdának általában furcsa, ha a vendég nem 
fogad el semmit. És annak is a jele, hogy a vendégnek nem ked¬ 
vére való a felszolgált étel. Ezért Ábrahám próféta aggódott, 
hogy a vendégekkel valami nincs rendben. Amikor az angyalok 
rájöttek, hogy Ábrahám próféta aggódik, elmondták neki jövete¬ 
lük célját. 

Ábrahám próféta nagyon szerette a vendégeket. Ha nem 
voltak vendégei, ő maga kerekedett fel, hogy vendéget keressen, 
és meghívott mindenkit, akivel az úton találkozott. Háza mindig 
készen állt a vendégek fogadására. Ezért volt az, hogy azonnal 
húst tudott tálalni az angyalok elé is. A sivatagi arabok között 
szokás volt a vendéget hússal kínálni. És az Iszlám szerint a ven¬ 
dégfogadás az egyik legjobb cselekedet. 





És a felesége ott állt, és nevetett. Aztán jó hírt adtunk át 
neki Izsákról, és Izsák után Jákobról. Azt mondta: „Jaj nekem! 
Gyermeket fogok szülni, mikor pedig öregasszony vagyok, és a 
férjem is öregember? Bizony, csodálatos dolog ez!”” (11:71-72) 

Fahri Razi, Qadi és Beyzavi szerint ekkor Ábrahám próféta 
120 éves volt, Sára pedig 99. A Hulusat ul-Beyan az Ibrahim 
szúra kommentárjában azt írja, hogy Iszmail születésekor Ábra¬ 
hám próféta 99 éves volt, Izsák születésekor 112, a felesége, Sára 
pedig 99. Ezért kérdezte Sára meglepődve: „Hogyan szülhetnék 
én, amikor öregasszony vagyok és az uram is aggastyán már?” 




Azt mondták az angyalok: „Talán csodálkozol Allah 
parancsán? Allah kegyelme és az Ő áldásai legyenek rajtatok, 
ház népe! Bizony, Ő a dicséretre méltó, Dicsőséges.” (11:73) 

Ebben az ájában a „Ház népe” kifejezés Ábrahám próféta 
dicséretére szolgál. A Hamid és Medzsid (a hála és a dicsőség 
jogos Birtokosa) pedig Sárát emlékeztetik arra, hogy Allah min¬ 
denre képes, ezért nem szabad meglepődnie azon, ha fiat aján¬ 
dékoz neki. 





Amikor az ijedség elhagyta Ábrahámot, és elérték őt a jó 
hírek, vitába szállt Velünk Lót népével kapcsolatban. Bizony, 
Ábrahám hosszú ideig türelmes volt, alázatosan fohászkodó, 
bűnbánó. ( 11 : 74 - 75 ) 

Fahri Razi és Hazim szerint Ábrahám próféta az angyalok¬ 
kal vitatkozott, és nem Allahhal. Irgalmassága sarkallta arra, 
hogy vitába szálljon velük. Amikor meghallotta, hogy el akarják 
pusztítani Lót népét, azt remélte, hogy késleltetheti az elpusztí¬ 
tásukat egy ideig. Ez az áj a három szót használ Ábrahám próféta 
tulajdonságainak leírásához. 

Halím: nagyon türelmes, hosszú ideig tűrő, aki nem siet 
bosszút állni és nem bünteti meg a bűnösöket azonnal, hanem 
türelmesen haladékot ad nekik. 

Ewwah: aki szót emel mások érdekében, akit nagyon elszo¬ 
morítanák az emberek bűnei. 

Munib: bűnbánó. Azt is megtudhatjuk, hogyan kérte Ábra¬ 
hám próféta a Legmagasztosabb Allah bocsánatát. Amikor meg¬ 
kérte az angyalokat, hogy halasszák el Lót népének megbünteté¬ 
sét, azok elutasították kérését, és közölték vele, hogy ez eldöntött 
dolog, és nagyon rövid időn belül meg fog történni: 

„Ábrahám! Fordulj el ettől a vitatkozástól. Bizony, eljött 
Urad parancsa, és bizony, egy fog jönni hozzájuk egy büntetés, 
amit nem lehet elhárítani.” ( 11 : 76 ) 

Abu Huraira (r.a.) beszámolója szerint Ábrahám próféta 
(a.s.) életében háromszor mondott hazugságot, de akkor is Allah 
megelégedését tartotta szem előtt. Először, mikor nem akart 





részt venni bálványimádó népének ünnepségében, azt mondta 
nekik, hogy beteg. Aztán, mikor a bálványaikat összetörte, a 
népe megkérdezte tőle: „Vajon te cselekedted ezt az isteneinkkel, 
Ábrahám?” Ő pedig azt felelte: „Nem! A legnagyobb közülük 
cselekedte ezt. Kérdezzétek őket - ha tudnak beszélni !” 9 Har¬ 
madszor pedig, amikor Ábrahám próféta Egyiptom vagy Jordá¬ 
nia földjére lépett, az ottani uralkodó elnyomó, zsarnok volt. A 
katonái elmondták az uralkodónak, hogy egy idegen férfi érke¬ 
zett a városukba egy gyönyörű nővel, akinél szebb nincs az 
emberek között. A király magához hívatta Ábrahámot, és meg¬ 
kérdezte, ki az a nő, aki vele van. Ép azt felelte, hogy a testvére, 
és visszatért a feleségéhez. 

Bukhari elbeszélésében bővebb beszámolót is olvashatunk. 
Abu Huraira beszámolója szerint Allah Küldötte (s.a.w.) így 
mondta el a történetet: 

Ábrahám próféta (a.s.) a feleségével, Sárával egy olyan 
országba ment, amelynek a királya igazságtalan zsarnok volt. 
Valaki elmondta a királynak, hogy egy idegen férfi érkezett a 
városba egy gyönyörű nővel. A király elhivatta Ábrahámot a 
palotájába, és megkérdezte, hogy ki az a nő. Ő azt válaszolta, 
hogy a testvére. Aztán odament Sárához, és így szólt hozzá: „El 
ne mondd nekik, hogy ki vagyok! Azt mondtam, hogy a testvé¬ 
rem vagy, és ez nem hazugság, mert ezen a földön nincs más 
hívő kettőnkön kívül, ezért valóban testvérek vagyunk a vallás¬ 
ban.” 

Aztán Ábrahám prófétának el kellet küldenie Sárát a király¬ 
hoz. Amikor Sára a palotába érkezett, azonnal rituális mosdást 
végzett és imádkozott. Aztán így fohászkodott: „Ó, Uram, hiszek 
Benned és a prófétádban, és Ábrahám törvényes felesége vagyok, 
ezért hát védelmezz meg engem, és ne engedd, hogy ez a zsar¬ 
nok bármi rosszat tehessen velem!” 


9 . 21 : 62-63 






A Mindenható Allah elfogadta a fohászát, és a király holtan 
zuhant a földre, mikor közelíteni próbált hozzá. Sára ismét 
fohászkodott: „Ó, Uram, ha ez a hitetlen így meghal, mindenki 
azt fogja mondani, hogy én öltem meg őt. Add hát vissza az éle¬ 
tét!” A király azonnal magához tért, és ismét közelíteni próbált 
Sárához. Ő ismét fohászkodott, és a király megint elterült a pad¬ 
lón, de Sára megint kérte Allahot, hogy hozza vissza őt az életbe. 
Végül a király, látva, hogy tehetetlen Sára ellen, így kiáltott a 
szolgáira: „Nem is emberi nőt hoztatok nekem, hanem egy 
dzsinn-asszonyt! Vigyétek vissza a bátyjához, és adjátok neki a 
rabszolgalányomat, Hágárt is, hogy kiengeszteljük!” 

Amikor Sára visszatért a férjéhez, azt mondta neki: „Látod, 
Allah lesújtott a zsarnok királyra, és még egy rabszolgalányt is 
adott nekünk!” 

Ebből a hadíszból azt is láthatjuk, hogy nem tilos elfogadni 
a hitetlenektől kapott ajándékot. 

Ábrahám próféta (a.s.) szavai mögött, amikor azt állította, 
hogy Sára a testvére, az volt a bölcsesség, hogy a király biztosan 
megölette volna őt, ha tudja, hogy Sára a felesége. Tehát ebből a 
hadíszból azt is láthatjuk, hogy megengedett hazudni, ha az 
ember élete van veszélyben, sőt, még az is megengedett, hogy a 
hitét eltitkolja vagy letagadja, ha bizonyos benne, hogy ettől még 
sértetlenül megőrzi szívében. 

Nem szabad feladni a reményt Allahban 

És tájékoztasd őket Ábrahám vendégeiről, amikor beléptek 


hozzá, és azt mondták: „Békesség!” Azt mondta: „Bizony, 
félünk tőletek!” Azt mondták: „Ne félj! Bizony, hírt hozunk 
neked egy bölcs fiáról.” Azt mondta: „Jó hírt mondtok nekem, 
pedig már elért engem az öregség? Miről adtok hát nekem jó 
hírt?” Azt mondták: „Igazsággal mondunk neked jó hírt, ne 
légy hát azok között, akik elveszítik a reményt!” (15:51-55) 

Amikor a vendégek eljöttem Ábrahám prófétához emberi 
formában, békével köszöntötték őt, és békéért fohászkodtak szá¬ 
mára. Ábrahám próféta pedig azt mondta: félünk tőletek. Az 
angyalok azt mondták, hogy ne féljen, mert egy bölcs fiúról 
hoznak neki jó hírt. Ábrahám próféta meglepődött ezen a híren, 
mert nem értette, hogy neki, akkor idős ember volt már akkor, 
hogyan is lehetne fia. Az angyalok azt felelték erre: „Mi olyan jó 
hírt hozunk neked, ami kétségkívül be fog következni, semmi 
kétség felőle”. És ezzel elűzték Ábrahám félelmét. 

Ez az ája azt is sugallja, hogy ha látjuk, hogy valaki félelem¬ 
ben vagy bizonytalanságban van, akkor meg kell próbálnunk 
segíteni rajta. 

Az angyalok azt is akarták ezzel mondani, hogy Ábrahám¬ 
nak ügyelnie kell a szavaira, és nem szabad csak a látszólagos 
okokra és tényekre figyelnie. Ha a Legmagasztosabb Allah akar 
valamit, az bizonyosan be fog következni. 






Azt mondta: „Ki veszítené el a reményt Ura kegyelmében, 
kivéve azok, akik tévelyégnék!” ( 15 : 56 ) 

Ezzel a kijelentéssel Ábrahám próféta megerősíti, hogy ő 
sohasem veszítette el a reményt Ura irgalmában, hanem mindig 
reménnyel teli szívvel fordul Felé. 




o 




Ábrahám próféta (a.s.) fohásza 
az utódaiért 





Urunk! Bizony, letelepítettem a leszármazottaim közül 
egyeseket egy megműveletlen völgyben, a te Sérthetetlen Házad 
közelében, Urunk, hogy megtarthassák az imát. Add hát, hogy 
az emberek egy részének a szíve feléjük hajoljon, és lásd el őket 
a gyümölcseiddel, hogy hálásak lehessenek. ( 14 : 37 ) 

Naszaburi és Fahri Razi szerint a „völgy” Mekkára vonatko¬ 
zik. Miután Ábrahám próféta felépítette a Kábát, és fohászkodott 
Allahhoz, a fohásza elfogadtatott, és Mekka biztonságos hellyé 
vált, bár a fohász előtt sosem volt az. Nemcsak az emberek, 
hanem az állatok is biztonságban vannak ezen a helyen. Az Isz¬ 
lám előtt, a Tudatlanság Korában is nagyon ügyeltek erre a biz¬ 
tonságra, még ha a legnagyobb ellenségek találkoztak is Mekká¬ 
ban, akkor sem nyúltak fegyverhez. 

Urunk! Bizony, Te tudod, hogy mi mit rejtünk el, és mit 
nyilvánítunk ki. És nincs rejtve Allahtól semmi a földön és az 
égben. ( 14 : 38 ) 

Fahri Razi, Qadi és Hazim szerint Ábrahám próféta (a.s.) 
nem sokkal azután fohászkodott így, hogy feleségét és fiát 
Mekka völgyében hagyta. Allahra bízta őket. Amikor Hágárnak 
fia született, Sára ragaszkodott ahhoz, hogy Ábrahám próféta 
vigye el őket a házukból. Amikor a Mindenható Allah kinyilat¬ 
koztatta Ábrahám prófétának, hogy vigye családját Mekkába, 
odavitte Hágárt és Iszmailt. 

Amikor Ábrahám próféta otthagyta Hágárt egy korsó vízzel 
és egy kis zacskó datolyával, Hágár megkérdezte tőle: „Kire 
hagysz minket?”, ő pedig azt felelte: „Allahra”. Aztán pedig 
fohászkodott értük azzal a fohásszal, amit a 38. ájában olvasha¬ 
tunk. 

Hágár ivott a vízből, evett a datolyából, és megszoptatta a 
kisfiát. Aztán, amikor a víz és az élelem elfogyott, felment a 
Szafa hegy tetejére, majd onnan a Merve hegyre, remélve, hogy 
megpillant valakit. De senkit nem látott. Akkor rajtuk kívül 
egyetlen teremtmény sem volt Mekka völgyében. 

Ábrahám próféta részben azért fohászkodott Allahhoz, 
hogy tegye Mekkát biztonságos hellyé, mert akkoriban a világtól 
elzárt, félelmetes völgy volt. Amikor Hágár visszatért a fiához, 
látta, hogy mellette egy forrás tört fel a földből, a Zamzam for¬ 
rás, és rögtön egy kis gödröt mélyített ki körülötte. A szíve meg¬ 
nyugodott, és Allahot dicsérte, amiért vizet talált. De, mivel az 
emberi lényeknek társaságra is szükségük van, a Mindenható 






Allah elküldte hozzá a Dzsurhum törzset. Az ő megjelenésük is 
Ábrahám próféta fohászának eredménye. 

Amikor a Dzsurhum törzs odaért, és látták a vizet, le akar¬ 
tak telepedni a völgyben. Fejősállataik tejét kínálták Hágárnak 
azért cserébe, hogy ők is kaphassanak a vízből. 

Iszmail e törzs körében nőtt el, ezért tökéletesen megtanult 
arabul. Feleséget is közülük választott magának. Aztán eljött 
hozzá Ábrahám próféta, és együtt építették fel Allah Házát. 

A Mindenható Allah Tervének és Akaratának része volt, 
hogy Mohammed Próféta (s.a.w.) Mekkában szülessék meg. 
Ezért ébresztette a vágyak Sára szívében, hogy azt akarja, hogy 
Ábrahám próféta vigye el a házukból Hágárt és Iszmailt. 

Mivel Ábrahám próféta tökéletesen bízott a Legmagaszto- 
sabb Allahban, Aki megmentette őt Nimródtól és a tűztől, egy 
pillanatig sem habozott, amikor Hágárt és a fiát a távoli, kietlen 
Mekkában hagyta. Biztonságban hagyta családját, Allah kezé¬ 
ben. Akkoriban nem állt ott Allah Háza, de Ábrahám próféta 
tudta, hogy valahol ott volt az a Ház, amit Ádám próféta (a.s.) 
épített. Talán azt is tudta, hogy ott fogja felépíteni az új Házat, és 
ezért mondta: „utódaim egy részét a terméketlen völgyben tele¬ 
pítettem le”. 

Ábrahám próféta ellátásért fohászkodott utódai számára, és 
fohászának köszönhetően ma mindenféle gyümölcs eljut Mek¬ 
kába. A világ minden gyümölcse megtalálható ott, minden 
évszakban, akár télen, akár nyáron. És mivel úgy fohászkodott: 
„hajlítsd feléjük az emberek egy részének szívét”, szinte azonnal 
megérkezett a Dzsurhum törzs, és azóta is, és egészen az ítélet 
Napjáig mindig lesznek emberek, akiknek a szíve kötődik ehhez 
az áldott helyhez. 





Miért van Allah Háza terméketlen, 
megművelhetetlen helyen? 

Öt oka van: 



1. Hogy a Sérthetetlen Ház ne kötődjön evilági ügyekhez 

2. Hogy ne próbálják meg erővel elfoglalni. 

3. Hogy a Ház, amely a Zarándoklat céljára épült, ne 
legyen a kereskedőké. 

4. Hogy a körülötte élők megértsék, mint jelent szegény¬ 
nek és nincstelennek lenni, mert ez a tudás spirituális kincs. 

5. Hogy ezzel is jelképezze, hogy a Kába távol áll az evilági 
dolgoktól. 

„Urunk! Bizony, Te tudod, hogy mi mit rejtünk el, és mit 
nyilvánítunk ki. És nincs rejtve Allahtól semmi a földön és az 
égben. Dicsőség és hála Allahnak, Aki öregkoromra megadta 
nekem Iszmailt és Izsákot! Bizony, az én Uram a fohászok Meg- 
hallgatója. Uram! Add, hogy megtartsam az imát, és a leszár- 
mazottaim közül is. Urunk! És fogadd el a fohászomat. Urunk! 






Bocsáss meg nekem, és a szüleimnek, és a hívőknek azon a 
Napon, amikor megtörténik az elszámolás!” ( 14 : 38 - 41 ) 

Ábrahám próféta (a.s.) hálát adott a Mindenható Allahnak 
azért, hogy két fiat is adott neki öregkorára, mert a Korán-tudó¬ 
sok szerint Ábrahám próféta száz év körül vagy afelett volt, 
mikor Iszmail megszületett. 

Amikor Ábrahám próféta megkapta a jó hírt, hogy fia fog 
születni, azonnal hálát adott. Nekünk is jel ez arra, hogy Allahot 
dicsérjük és Neki adjunk hálát, ha valami jó történik velünk. 

És bár Ábrahám próféta volt, és nem voltak bűnei, azt 
tanulhatjuk tőle, hogy mindig fohászkodjunk bűnbocsánatért, 
és alázatosan emeljük kezünket fohászainkban az Isteni Hata¬ 
lom felé. 


Ábrahám próféta (a.s.) jó tulajdonságai 

Bizony, Ábrahám egymagában egy közösség volt, engedel¬ 
mes Allahnak, haníf, és nem tartozott a társítok közé. Hálás 
volt az Ő kegyeiért. Allah kiválasztotta őt, és az egyenes útra 
vezette. És jót adtunk neki ebben a világban, és a Túlvilágon 
bizonyosan a jóravalók között lesz. (16:120122) 




Beyzavi, Hazin és Medavik szerint a szép erkölcsnek, eré¬ 
nyeknek és emberségnek annyi példáját találhatjuk Ábrahám 
próféta (a.s.) tulajdonságai között, hogy elegendő példaként az 
eljövendő generációknak. 

Bár Ábrahám próféta egyetlen ember volt, jellemét tekintve 
annyi jó tulajdonsággal rendelkezett, mintha egy egész nemzet, 
vallási közösség lett volna. Ezért olvashatjuk azt a Kegyes Korán¬ 
ban, hogy „egymagában egy közösség volt”. Haníf volt, vagyis 
egész életében, gyermekkorától haláláig az egyenes úton járt. 

A Mindenható Allah Ábrahám próféta kilenc jó tulajdonsá¬ 
gát említi ebben az ájában: 

1. Bár egyetlen ember volt, annyi jó tulajdonsága volt, 
hogy „egymagában egy közösségként” említi az ája. 

2. Minden körülmények között engedelmeskedett Allah- 

nak. 

3. Mindig az igaz valláson volt. 

4. Mindig az egyistenhívők közé tartozott. 

5. Mindig a hálaadás állapotában volt, minden körülmé¬ 
nyek között. 

6. A Mindenható Allah bizalmas barátjául választotta. 

7. Megadatott neki a vezetés, hogy az igaz úton maradjon. 

8. Már akkor is jutalmat kapott, amikor ebben a világban 

volt. 

9. A Túlvilágon az igazak között lesz, és magas lesz a rang¬ 


ja. 




Aztán kinyilatkoztattuk neked: „Kövesd Ábrahám vallá¬ 
sát, a hanifét, és ő nem tartozott a társítok közé.” ( 16 : 123 ) 

Ebből az ájából megérthetjük, hogy a Legmagasztosabb 
Allah Mohammed Prófétának (s.a.w.) adja ezt a parancsot, de 
rajta kívül a követőinek is szól. Ábrahám próféta saríája 10 ugyan¬ 
az volt, mint Allah Küldöttéé (s.a.w.). 

Ábrahám próféta (a.s.) az igaz hitre hívja apját 

És emlékezz meg a Könyvben Ábrahámról! Bizony, ő igaz 
volt, próféta. Amikor azt mondta az apjának: „Apácskám, 
miért imádod azt, ami nem hall, és nem lát, és nem használ 
neked semmiben? Apácskám! Bizony, eljött hozzám olyan 
tudás, ami nem jött el hozzád. Kövess hát engem, és az egyenes 
útra vezetlek! Apácskám! Ne szolgáld a Sátánt! Bizony, a Sátán 
engedetlen a Kegyelmessel szemben.” ( 19 : 41 - 44 ) 

Vagyis a Legmagasztosabb Allah azt mondja ezzel: „Ó, sze¬ 
retett Prófétám! Emlékezz ősatyád, Ábrahám erkölcsére, hogy 
hasznod származzék belőle. Mert Ábrahám tiszteletre méltó 


10. saría: az Iszlám törvényei 





próféta volt, és mindig igazat mondott. Ezért aki az ő útját köve¬ 
ti, az az igaz úton fog járni.” 

Fahri Razi szerint a Mindenható Allah azért említi Ábra¬ 
hám próféta történetét a Bölcs Koránban, hogy az arabok okulá¬ 
sára szolgáljon. Mert az arabok azt mondták: „Nem fogjuk 
elhagyni atyáink vallását!”. A Kegyes Korán elmondja, hogy az 
arabok őse Ábrahám próféta volt, ezért Ábrahám vallására hívja 
őket. 

Beyzavi szerint Ábrahám próféta tökéletes modorban hívta 
apját Allah vallására, mert tiszteletben tartotta, hogy az apja, és 
idősebb nála. Először nem említi, hogy az apja tévelygésben van, 
csak arra kérdez rá, hogy miért imád bálványokat. 

„Apácskám! Ne szolgáld a Sátánt! Bizony, a Sátán enge¬ 
detlen a Kegyelmessel szemben.” 

Elfogadhatatlan dolog a Sátánt szolgálni, aki fellázadt a 
Legmagasztosabb Allah ellen. Ezekkel a szavakkal Ábrahám 
próféta azt is érti, hogy a bálványok imádata a Sátán gonoszságai 
közül való. A Sátán pedig nem méltó arra, hogy kövessük, mert 
ő maga a Mindenható Allah ellensége. 

Ábrahám próféta így folytatta szavait: 

„Apácskám! Bizony, félek, hogy büntetés fog érni téged a 
Kegyelmestől, és a Sátán barátja leszel!” ( 19 : 45 ) 

Az apja azonban ezekkel a szavakkal utasította vissza hívá¬ 


sát: 


o 

Azf mondta: „Hát megveted az isteneimet, Ábrahám? Ha 
nem hagysz fel ezzel, bizony megkövezlek, távozz hát tőlem, 
hosszú időre!” (19:46) 

Vagyis Ábrahám próféta (a.s.) hívására és jó tanácsára az 
apja megalázóan válaszolt. 

Azt mondta: „Béke legyen veled! Bocsánatot kérek szá¬ 
modra Uramtól. Bizony, Ő mindig kedves, törődő velem. És 
elhagylak benneteket és azt, amihez Allahon kívül fohászkod¬ 
tok, és Uramhoz fogok fohászkodni. Biztosan remélem, hogy 
nem leszek csalódott az Uramhoz való fohászomban!” És ami¬ 
kor elhagyta őket és azt, amit Allahon kívül imádtak, megad¬ 
tuk neki Izsákot és Jákobot, és mindegyiket prófétává tettük. És 
a kegyelmünket adtuk nekik, és megadtuk, hogy tisztelettel 
említsék őket. (19:47-50) 

Beyzavi szerint ez az ája azért említi csak Izsákot és Jáko¬ 
bot, bár Ábrahám prófétának más fiai is voltak, mert ők szár¬ 
maznak a próféták közül. Miután az apja nem felelt hívására, 
Ábrahám próféta eltávolította magát tőle, és elhagyta a saját 
népét és földjét, ezért adott neki a Mindenható Allah annyi 
áldást, és támasztott prófétákat a leszármazottai közül. Aki 
elhagyja szülőföldjét, és elvégzi a hidzsrát a Mindenható Allah 
megelégedéséért, annak Ő áldásokat és jutalmat ad, aki azonban 
más indokkal végzi el a hidzsrát, annak semmi haszna nem 
származik belőle. 



Imám Bukhari beszámolóiban olvashatjuk Omár (r.a.) 
beszámolóját, amely szerint Allah Küldötte azt mondta: „Bizony, 
a cselekedetek jutalmát a szándék határozza meg, és minden 




ember azt kapja, amit a szándékával kiérdemel. Tehát aki a 
hidzsrát Allahért és az Ő Küldöttéért végezte el, annak a hidzs- 
rája Allahért és a Küldöttéért volt, aki pedig evilági javakra 
vágyva végezte el, az megkapja azt, vagy ha egy nő kedvéért 
végezte el, feleségül veszi, és a hidzsrája ezért volt.” 

Mivel Ábrahám próféta (a.s.) azért fohászkodott, hogy utó¬ 
dai közül küldessen el egy nagy próféta, ezért a napi öt imában 
az ő nevét is megemlítjük Mohammed Próféta (s.a.w.) nevével 
együtt. És mivel Ábrahám próféta Allah megelégedéséért nem 
szeretett egyetlen hitetlent sem, a Mindenható Allah bizalmas 
barátjául választotta őt. Abu Szuud Efendi szerint Izsák azután 
született, hogy Ábrahám próféta elvégezte a hidzsrát Allah meg¬ 
elégedését keresve. Ez azt jelzi, hogy születése jutalom volt azért 
az áldozatért, amit Ábrahám próféta (a.s.) hozott Allah útján. 

Amikor Ábrahám próféta Babilonból Samba ment, először 
Harran területén élt, ahol feleségül vette Sárát. Sokáig nem szü¬ 
letett gyermekük, de aztán, ahogy a Koránban olvashatjuk, a 
Legmagasztosabb Allah fiakat ajándékozott nekik. 

Ábrahám próféta (a.s.) 
küzdelme a bálványimádás ellen 

£s bizony, megadtuk Ábrahámnak a vezetését korábban, 
és jól ismertük őt. Amikor azt mondta az apjának és a népé¬ 
nek: „Mik ezek a szobrok, amiknek szentelitek magatokat?” Azt 
mondták: „Úgy találtuk, hogy ősapáink is ezeket imádták!” 
(21:51-53) 

Fahri Razi szerint Ábrahám próféta (a.s.) megvetette a bál¬ 
ványokat. Amikor feltette a kérdést a népének a bálványaikkal 
kapcsolatban, azért használta a „képek” szót, hogy ezzel is kife¬ 
jezze a bálványok alantasságát. És, hogy válaszukat elutasítsa, 
Ábrahám próféta azt mondta: 

„Bizony, nyilvánvaló tévelygésben vagytok, atyáitokkal 
együtt!” (21:54) 

A népe így felelt: 





„Az igazsággal jöttél el hozzánk, vagy azok közé tartozol, 
akik csak szórakoznak?” (21:55) 

És azt gondolták, hogy Ábrahám próféta csak tréfál velük. 



„Nem!” - mondta Ábrahám. „A ti Uratok az egek és a föld 
Ura, aki megteremtette azokat. „Egyáltalán nem! Uratok az 
egek és a föld Ura, Aki teremtette őket, és én tanúságot teszek 
ezzel kapcsolatban! (21:56) 

Ábrahám próféta először logikus érvekkel próbálta bizonyí¬ 
tani szavait. De amikor a népe nem értette, máshogy próbálta 
tanítani őket, egy gyakorlati példát eszelve ki. 



„És Allahra, biztosan tervezek a bálványaitok ellen vala¬ 
mit, miután elmentek és hátat fordítotok!” És darabokra törte 
azokat, kivéve egy nagyot közülük, hogy visszatérhessenek 
hozzá. (21:57-58) 

A bálványok egyik ünnepén az apja azt mondta Ábrahám 
prófétának, hogy menjenek együtt az ünnepre. Ő azonban nem 
tartott velük. Rajta kívül mindenki elment az ünnepre, és a bál¬ 
ványok templomában nem maradt senki. Az volt a szokásuk, 






hogy ételt helyeztek a bálványok elé, és amikor visszatértek az 
ünneplés helyéről, az egész nép leborult a bálványok előtt. 

Amikor a többiek elmentek az ünnepre, Ábrahám próféta 
fogott egy fejszét, a templomba ment, és összetörte az összes 
bálványt, kivéve a legnagyobbat: azt meghagyta, és a fejszét a 
vállára akasztotta. Amikor a népe visszajött, és megkérdezte, 
hogy ki bántotta a bálványaikat, azt mondta: az, amelyiknél még 
mindig ott van a fejsze. 

A többiek azt mondták: „Az a bálványt nem tudja összetör¬ 
ni a többit! „Ha nem képes rá, akkor miért imádjátok?” - kérde¬ 
zett vissza Ábrahám próféta. Erre azt mondták: 

„Ki tette ezt az isteneinkkel ? Bizony, az a bűnösök közé 
tartozik!” Azt mondták: „Hallottuk, hogy megemlítette őket 
egy ifjú, akinek a neve Ábrahám!” (21:59-60) 

Ezzel azt akarták mondani, hogy Ábrahám próféta törte 
össze a bálványokat. Akkoriban Nimród volt a legnagyobb ural¬ 
kodó a földön. Elmondták neki a templomban történteket, és 
Nimród úgy döntött, kikérdezi Ábrahámot. 

„Akkor hozzátok őt ide az emberek szeme elé, hogy tanúk 
lehessenek.” Azt mondták: „Te tetted ezt az isteneinkkel, Ábra¬ 
hám?” ( 21 : 61 - 62 ) 




Mindenkit összegyűjtöttek egy hatalmas üres területen, és 
azt mondták, hogy aki bosszút akar állni a bálványok elpusztítá¬ 
sáért, az álljon ott készen. Ábrahámot erre a helyre vitték, és 
megkérdezték, hogy ő pusztította-e el a bálványokat, mire ő azt 
felelte: 

„Nem, hanem a legnagyobb közülük tette! Kérdezzétek 
meg hát őket, ha tudnak beszélni!” (21:63) 

Akkor a többiek beismerték, hogy a rossz úton járnak, és 
olyan bálványokat imádnak, amiket a saját kezükkel készítettek, 
de a többi tudatlan ember hatására hátat fordítottak Ábrahám 
prófétának, mert alsóbb énjüknek nagyon nehéz volt elfogadni 
az ő vallását. 

És ők visszavonultak maguk közé, és azt mondták: 
„Bizony, ti vagytok a bűnösök!” Aztán visszafordultak maguk¬ 
hoz: „Bizony, tudod, hogy ezek nem beszélnek!” Azt mondta: 
„Hát Allahon kívül olyasmit imádtok, ami nem használ nektek 
semmiben, és nem is árt?” „Pfuj” (szégyen) rátok, és arra, amit 
Allahon kívül imádtok! Hát nem használjátok az eszeteket?” 
(21:64-67) 







Beyzavi és Medarik szerint a „pfuj” szó arra a hangra utal, 
amikor valaki akkor ad ki, amikor kellemetlen, visszataszító 
helyzetben találja magát. Az ájában kétszer is szerepel az „Allah 
helyett” kifejezés, ez is a bálványimádás helytelenségét és vissza¬ 
taszító voltát hangsúlyozza. 

Ábrahám próféta (a.s.) négy dolgot vetett a bálványimádók 
szemére: 

1. Hogy mást imádnak Allahon kívül. 

2. Hogy a bálványok nem képesek sem ártani, sem hasz¬ 
nálni nekik. 

3. Hogy a viselkedésük visszataszító. 

4. Hogy nem gondolkodnak logikusan. 


Ábrahám prófétát (a.s.) a tűzbe dobják 

Azt mondták: „Égessétek el őt, és segítsétek az isteneiteket, 
ha képesek vagytok tenni valamit!” Azt mondtuk: „Tűz! Legyél 
hűvös és biztonságos Ábrahámnak!” És tervet akartak szőni 
ellene, de őket tettük vesztesekké. (21:68-70) 

A bálványimádók erőfeszítései kárba vesztek, és akit el 
akartak pusztítani, az megmenekült. A tűz nem ártott Ábrahám 
prófétának, és ez is mutatja, hogy a bálványimádók tévedtek. 
Ábrahám próféta rangja még magasabbra emeltetett. Nimród és 




az emberei elvesztették a megbecsülést a népük szemében. S 
nemcsak ezen a világon aláztattak meg, hanem a Túlvilágon is. 

Fahri Razi, Qadi és Hazim szerint az esemény a következő¬ 
képpen történt: a bálványimádók bűnnek tekintették, amit 
Ábrahám próféta (a.s.) tett, ám a Legmagasztosabb Allah épp 
ellenkezőleg, jó cselekedetnek tekintette. Ábrahám prófétát 
azonban börtönbe vetették. Fallal körülvett börtönbe zárták, és a 
málhás állataikkal fát kezdtek hordani a helyszínre. Még az idős 
asszonyok is azért árulták a kézimunkáikat, hogy az árából fát 
vehessenek. A haldoklók arra a célra hagyták a vagyonukat, 
hogy fát vegyenek belőle a tűzhöz. Végül olyan rengeteg fát 
gyűjtöttek össze, hogy a tűz hét napig égett. A nyolcadik napon 
előhozták Ábrahám prófétát, hogy a tűzbe dobják. Akkora volt a 
forróság, hogy senki nem tudott a közelébe menni, ezért Ábra¬ 
hámot két oszlop közé felállított kilövőszerkezet segítségével 
repítették a tűzbe. Eközben Ábrahám próféta folyamatosan ezt a 
fohászt ismételte: „Elegendő nekem Allah, Ő milyen jó Védel¬ 
mező!” (Haszbi Allahu ve niam elvekíl) A Mindenható Allah 
pedig azt parancsolta: „Tűz! Légy hűvös és békesség Ábrahám¬ 
nak!” És a tűz hatalmas, zöld füvű, dús kertté változott. Nimród 
egy magaslaton ült, és nézte, hogy mi történik. 

Amikor Nimród meglátta, mi történt Ábrahám prófétával 
(a.s.), és hogy megmenekült a tűztől, megértette, hogy Ábrahám 
vallása az igazság, és azt mondta neki: „Bizony, hatalmas a te 
Urad. Állatáldozattal kell közelednünk hozzá.” És több ezer 
áldozati állatot vágatott le, de semmi haszna nem származott 
ebből az áldozatból, mert nem volt hajlandó lemondani saját 
istenségéről, ezért a hitetlenség állapotában maradt. 

Fahri Razi szerint három lehetséges mód van, amellyel a 
Mindenható Allah megmentette Ábrahám prófétát a tűztől: 

1. Allah elvette a tűz forróságát, és csak a fényét hagyta 
meg. És ez az a magyarázat, ami leginkább megfelel az ájának. 




És ez egy csoda volt, amit a Legmagasztosabb Allah ajándéko¬ 
zott Ábrahám prófétának. 

2. Allah olyan állapotot adott Ábrahám próféta testének, 
amelyben nem ártott neki a tűz. 

3. Allah távolságot teremtett a tűz és Ábrahám próféta 
között. 

A Mindenható Allah azt parancsolta a tűznek, hogy hűvös 
és békesség legyen Ábrahámnak. Ez azt jelenti, hogy Ábrahám 
próféta a kényelem állapotában volt a tűzben. 

Ábrahám próféta hét napig maradt a tűzben ebben az álla¬ 
potban, és később azt mondta: „Ez volt a legjobb hét nap egész 
életemben”. 

Azt is mondják, hogy amikor Ábrahám prófétát (a.s.) a 
tűzbe dobták, a földön minden tűz kialudt néhány pillanatra. 




„Menjetek ezzel az ingemmel, és terítsétek apám arcára, és 
visszanyeri a látását. És hozzátok el a családotokat, mind 
együtt.” (12:93) 

Ezt az inget József próféta (a.s.) Ábrahám prófétától (a.s.) 
örökölte. 

Anasz ibn Malik (r.a.) elbeszélése szerint Allah Küldötte 
(s.a.w.) azt mondta: József szavai - vigyétek az ingemet az apám¬ 
hoz - azt jelentik: amikor a zsarnok Nimród Ábrahám prófétát a 
tűzbe dobatta, a Mindenható Allah a Paradicsomból egy inget 






küldött neki Gábriel angyallal. Gábriel Ábrahámra adta az inget, 
és beszélni kezdett hozzá. 



Ábrahám Izsáknak adta ezt az inget, Izsák Jákobnak, Jákob 
pedig Józsefnek. 

Tibian Korán-kommentárja szerint Jákob próféta Józsefnek 
adta ezt az inget, hogy a testvérei gonosz tekintetétől és akaratá¬ 
tól védelmezze. Az ing a Paradicsom illatát hordozta, és ha egy 
beteg emberre adták, azonnal meggyógyult tőle. 11 




S megmentettük őt és Látót a földre, amelyet megáldot¬ 
tunk a teremtményeknek. És megadtuk neki Izsákot, és Jákobot 
ráadásként, és mindkettőjüket jóravalóvá tettük. (21:71-72) 

Fahri Razi, Hazim és Qadi szerint a „föld” itt Samra vonat¬ 
kozik, mert Sam földje termékeny, ahol számtalan gyümölcs és 
zöldség terem. Olyan föld ez, amely kegyben és áldásokban gaz¬ 
dag, és ahol a Mindenható Allah számos prófétája és barátja 
lakozott. Mivel Sam olyan hely, ahol oly sok próféta és saría kül¬ 
detett el, a jóság és áldások földje. 

Bizony, Sam és Palesztina egyike a legáldottabb, spirituális 
energiával teli helyeknek, amelyet a Mindenható Allah őriz. 
Abdullah ibn Amr ibn Al-Asz (r.a.) elbeszélése szerint Allah 
Küldötte (s.a.w.) azt mondta: „Az első Hidzsra után lesz majd 
másik is. Azokban a napokban az emberek oda vándorolnak, 

ahová Ábrahám próféta is vándorolt”. Ezt a hadíszt Hazin 
Korán-kommentárjában is olvashatjuk. 

Mindezek az események Babilonban történtek Ábrahám 
prófétával (a.s.). Utána a nagybátyja lánya, Sára, hívő lett, és a 
testvére fia, Lót (a.s.) is. Ábrahám próféta, Lót és Sára Irakból 
Samba vándoroltak, hogy gyakorolhassák a vallásukat. Miután 
bizonyos időt Hamranban töltöttek, Ábrahám próféta és Sára 
Egyiptomba mentek, aztán egy Szabuh nevű helyre Palesztiná¬ 
ban. Lót próféta Szodomában telepedett le. 

Ábrahám próféta hidzsrája után a Legmagasztosabb Allah 
legyeket küldött, hogy Babilon népét elpusztítsa. Tudjuk azon¬ 
ban, hogy Babilon népének egy része elvándorolt az egész világ¬ 
ban. 

djb 


A próféták feladatai 

És vezetőkké tettük őket, a Mi parancsunk szerint vezettek. 
És jótettek cselekvését sugalmaztuk nekik, az ima megtartását, 
és a zakát megadását. És Minket szolgáltak. (21:73) 

A Mindenható Allah elfogadta Ábrahám próféta fohászát, 
és Izsákot ajándékozta neki. Hogy csökkentse száműzetésének 
terhét, megadta neki Jákobot is. És Allah mindkettőjüket prófé¬ 
tává tette. Próféták lettek, hogy tanítsák az embereket, és az igaz 
útra vezessék őket. Mivel képesek voltak megérteni Allah Egye- 
dülvalóságának titkait, Ő az emberiség vallási vezetőivé tette 
őket, akik Allahhoz hívták az embereket, és a helyes útra vezet- 




ték őket. Mivel ők azt tették, amit Allah parancsolt nekik, ezért 
nekik engedelmeskedni annyi, mint Allahnak engedelmeskedni. 

A Legmagasztosabb Allah képessé tette őket a jótettekre, és 
megtanította nekik, hogy hogyan szolgálják Őt, különösen, 
hogy hogyan végezzék el az imát. Megparancsolta nekik, hogy 
adják meg a zakátot, hogy hálásak lehessenek mindazért, amivel 
Allah ellátta őket. Ábrahám próféta és a családja nem imádott és 
nem szolgált senkit a Legmagasztosabb Allahon kívül. Az egyet¬ 
len céljuk az volt, hogy elnyerjék a Mindenható Allah megelége¬ 
dését. Őszinte, kizárólagos hittel és szándékkal, vagyis ikhlasszal 
szolgálták a Mindenható Allahot. 

A Mindenható Allah az előző ájában a „nafilah” szót hasz¬ 
nálja: „És megadtuk neki Izsákot és Jákobot ráadásképpen”. Ez 
azt jelenti, hogy olyan kegyként, amit nem is kért Tőle. Ábrahám 
próféta fohászkodott egy fiúgyermekért, a Mindenható Allah 
pedig megadta neki Izsákot, majd ráadásképpen Jákobot is, aki 
szintén próféta lett. 

Ebben az ájában a Mindenható Allah az áldásokat említi, 
amelyeket Ábrahámnak adott: 

Gyermekeket. Ez a legnagyobb áldás ebben a világban, 
ami az ember családfáját továbbviszi. 

Ábrahámot és a fiait is prófétává tette. 

Kinyilatkoztatta nekik az ima és a zakát kötelességét és 
módját, amelyek az istenszolgálat nagyon fontos formái. 

Folyamatosan Allah szolgáinak állapotában voltak. 

Tehát ebből az ájából megérthetjük, hogy Ábrahám próféta 
milyen sok áldást kapott ezen a világon, és hogy folyamatosan 
hálás volt ezekért. Béke legyen Ábrahám prófétával (a.s.), és a 
Prófétánkkal (s.a.w.), Allah Küldöttével. 





És elmondtuk neked mindezt a Küldöttek híreiből, hogy a 
szívedet szilárddá tegyük általa. És eljött hozzád ebben az igaz¬ 
ság, és intés, és emlékeztetés a hívőknek. (11:120) 

A „maw’izah” (intés) szóból is kitűnik, hogy ebben a szúra 
számos parancsot és tiltást tartalmaz, amelyeket az evilágot fel¬ 
adó és a Túlvilág iránt vágyakozó embernek szem előtt kell tar¬ 
tania. 

Allah Házának helye és építése 

És emlékezz, amikor kijelöltük Ábrahámnak a Ház helyét: 
„Ne társíts Hozzám semmit, és tisztítsd meg az Én házamat 
azok számára, akik körbejárják, és azoknak, akik állnak, és 
azoknak, akik meghajolnak és leborulnak. (22:26) 

Abu Szuud Efendi szerint, amikor Ábrahám próféta (a.s.) 
felépítette a Házat, az volt a második megépítése. Először Ádám 
próféta építette, de a Ház megsemmisült az Özönvízben, Noé 
próféta idején. Másodszor pedig Ábrahám próféta építette fel. 

Harmadszorra a Tudatlanság Korában építették újra a 
Házat, Mohammed Próféta (s.a.w.) prófétai küldetésének kez¬ 
dete előtt. 

Negyedszer Abdullah ibn Zubair építette újjá, ötödször 
Haddzsadzs al-Zalim. 

Ahogy Imám Bukhari hadíszgyűjteményében is olvashat¬ 
juk, az első imaház a Földön a Kába volt. 

A Kábát tizenegy alkalommal építették újjá vagy építették 
át: 


1. Az angyalok fényből építették fel 

2. Ádám 

3. Séth 

4. Ábrahám 

5. Az amalikaiak. 

6. A dzsurhum törzs 

7. Kuszaj 

8. A kurejs törzs 

9. Abdullah ibn Zubair 

10. Haddzsadzs al-Zalim 

11. IV. Murád szultán, Bagdad meghódítója 

Fahri Razi és Nimatullah Efendi szerint, mivel a Kába 
eltűnt az Özönvízben, a Mindenható Allah nyilatkoztatta ki a 
helyét Ábrahám prófétának. Azért mondta neki: „ne társíts Mel¬ 
lém semmit”, hogy Ábrahám prófétának semmi más célja ne 
legyen a Ház felépítésével, mint az Ő megelégedése. De ez nem 
jelenti azt, hogy Ábrahám bármikor is bármit társított volna 
Allah mellé, mert ő teljesen mentes volt mindenféle társítástól. 

Ibn Abbasz azt beszélte el: A hosszú ruha először Iszmail 
anyjának a viselete volt, mert Hágár így akarta elrejteni a láb¬ 
nyomait Sára elől, aki nagyon féltékeny volt rá. Iszmail születése 
után Ábrahám próféta Samból Mekkába vitte Hágárt és a gyer¬ 
mekét, hogy Sára féltékenységétől védelmezze őket. Ott hagyta 
őket Mekka völgyében, ahol ma a Zamzam forrás van. Akkori¬ 
ban senki nem volt Mekkában, még víz sem volt. Ábrahám ott¬ 
hagyta Iszmailt és Hágárt egy korsó vízzel és egy kis zsák dato¬ 
lyával, és visszatért Samba. Iszmail anyja követte őt, megállította, 
és megkérdezte: „Ó, Ábrahám, hová mégy, miért hagysz itt 
minket, ahol nincs semmi élő?” Ábrahám azonban nem felelt, 




mire ő ismét megkérdezte: „Allah parancsolta-e, hogy itt hagyj 
minket?” 


Amikor Ábrahám próféta igennel válaszolt, Hágár azt 
mondta: „Akkor Ő majd gondoskodik rólunk, és megvéd min¬ 
ket”. És visszament a Kába helyére. Amikor Ábrahám próféta a 
Szanijja nevű helyre ért, a Kába felé fordult, felemelte a kezét, és 
így fohászkodott: 

Urunk! Bizony, letelepítettem a leszármazottaim közül 
egyeseket egy megmüveletlen völgyben, a te Sérthetetlen Házad 
közelében, Urunk, hogy megtarthassák az imát. Add hát, hogy 
az emberek egy részének a szíve feléjük hajoljon, és lásd el őket 
a gyümölcseiddel, hogy hálásak lehessenek. ( 14 : 37 ) 

Hágár megszoptatta a kisfiát, ivott a vízből és evett a dato¬ 
lyából, de amikor elfogytak, éhes és szomjas lett. A kisbaba is 
sírni kezdett. Hágár felmászott a Szafa hegyre, hogy lát-e valakit 
a környéken, de ameddig ellátott, nem volt senki sem. Lejött a 
Szafáról, és a Merve hegyhez szaladt, de onnan sem látott köze¬ 
ledőket. Hétszer futott a Szafa és a Merve között. Allah Küldötte 
(s.a.w.) azt mondta, hogy a zarándokok erre emlékezve végzik el 
a futást a Szafa és a Merve között. 

Amikor utoljára futott a hegyre, hangot hallott. Figyelme¬ 
sen hallgatózott, majd így szólt: „Ó, hang tulajdonosa! Ki vagy 
te? Ha tudsz segíteni rajtunk, akkor kérlek, tedd meg!” És hirte- 




len Gábriel angyal jelent meg, ott, ahol ma a Zamzam forrás 
fakad, és a földbe vájta a sarkát vagy a szárnyát. Víz fakadt azon 
a helyen, és Hágár a kezeivel kis gödröt vájt a forrás köré. 
Mohammed Próféta (s.a.w.) azt mondta: „Allah áldja meg Isz- 
mail édesanyját! Ha nem nyúlt volna hozzá, a Zamzam folyó lett 
volna.” 

Ibn Abbasz (r.a.) így folytatta a beszámolót: 

Hágár ivott a vízből, és ismét lett teje, amivel Iszmailt táp¬ 
lálhatta. Gábriel azt mondta neki: „Ne félj attól, hogy elvesztek! 
Ez itt Allah Házának a helye, és ez a gyermek meg az édesapja 
fogják felépíteni!” 

Allah Háza eredetileg egy hegyen állt, de a víz elmosta azt. 
Az asszony ott élt a gyerekével, amíg néhány Dzsurhum törzsbe¬ 
li ember arra nem ment. Kada’a felől jöttek. Mekkában táboroz¬ 
tak le, és megláttak egy madarat, amely a víz felett keringett. 
Nem is tudták addig, hogy van víz a völgyben. Odaküldtek egy¬ 
két embert, hogy nézzék meg közelebbről. Felfedezték a forrást, 
és odahívták a többieket is. Iszmail anyja a víz mellett ült. Meg¬ 
kérdezték tőle: „Megengeded, hogy letelepedjünk itt veled?” 
„Igen, de a víz az én tulajdonomban marad” - felelte az asszony. 

Beleegyeztek, az asszony pedig elégedett volt a helyzetével, 
mert szerette az emberek társaságát. így hát letelepedtek, és 
később a családjukért is elküldték. A gyermek, Iszmail, felnőtt, 
megtanult arabul, és mindenki csodálta, mindenki kedvence 
lett. Amikor elérte a nagykorúságot, a törzs egyik lányát adták 
hozzá feleségül. Amikor az anya kilencven éves korában meg¬ 
halt, a Hidzsrben temették el. 

Miután Iszmail megházasodott, Ábrahám próféta eljött, 
hogy láthassa a családját. Iszmailt nem találta otthon, de meg¬ 
kérdezte Iszmail feleségét. Azt a választ kapta, hogy Iszmail 
elment kenyeret keresni a családnak. Kikérdezte az asszonyt 




arról, hogy hogyan élnek. Azt felelte, hogy nagy nyomorban, 
szegénység és nehézségek közepette. Ibrahim azt mondta, hogy 
amikor Iszmail hazajön, adja át neki üdvözletét, és mondja meg, 
hogy cserélje ki a háza küszöbét. 

Amikor Iszmail hazaért, valami furcsának tűnt neki, ezért 
megkérdezte a feleségét, hogy volt-e látogatója. „Igen” - mondta 
az asszony, és leírta az öregember külsejét. - „Megkérdezte 
tőlem, hogy élünk, és mondtam, hogy nagy szegénység és 
nehézségek közepette”. „Üzenetet hagyott-e?” - kérdezte Iszmail. 
„Igen, azt mondta, hogy adjam át üdvözletét, és azt üzeni, hogy 
cseréld ki a házad küszöbét”. Iszmail azt mondta erre: „Akivel 
beszéltél, az az apám volt, és azt parancsolta, hogy váljak el 
tőled. Menj hát vissza a családodhoz”. 

Tehát Iszmail elvált, és másik asszonyt vett ugyanabból a 
törzsből. Később Ábrahám próféta visszatért, és ismét Iszmailt 
kereste, de az nem volt otthon, csak a felesége. Megkérdezte Isz¬ 
mail feleségét. Azt a választ kapta, hogy Iszmail elment kenyeret 
keresni a családnak. Kikérdezte az asszonyt arról, hogy hogyan 
élnek. Azt felelte, hogy jómódúak, és jól élnek, és Allahot dicsér¬ 
te. Ábrahám megkérdezte, hogy mit szoktak enni és mit szoktak 
inni. Az asszony megmondta, hogy húst és vizet. Ábrahám pró¬ 
féta pedig így fohászkodott Allahhoz: „Ó, Uram, áldd meg nekik 
a húst és vizet!” Allah Küldötte (s.a.w.) közbevetette, hogy akko¬ 
riban nem volt gabona Mekkában, de ha lett volna, bizonyára 
fohászkodott volna Allahhoz, hogy áldja meg. Ha valaki csak ezt 
a két dolgot veszi magához, az károsan befolyásolja az egészsé¬ 
gét, mert ez az étrend nem elegendő az embernek, hacsak nem 
Mekkában él. 

Később Iszmail hazajött, és megkérdezte a feleségét, hogy 
volt-e látogatója. „Igen” - mondta az asszony, és a látogatót 
dicsérte - „Egy jó külsejű idős ember volt itt, és rólad kérdezett, 
én pedig beszéltem neki rólad. Megkérdezte, hogy élünk, és 




mondtam, hogy jól boldogulunk”. „Üzenetet hagyott-e?” - kér¬ 
dezte Iszmail. „Igen, azt mondta, hogy adjam át üdvözletét, és 
azt üzeni, hogy erősítsd meg a házad küszöbét”. Iszmail azt 
mondta erre: „Akivel beszéltél, az az apám volt, és azt parancsol¬ 
ta, hogy tartsalak magam mellett”. 

Aztán Ábrahám próféta (a.s.) megint távol volt egy ideig, 
ameddig Allah akarta, majd ismét visszatért meglátogatni őket. 
Meglátta Iszmailt egy fa alatt a Zamzam közelében, amint a nyi¬ 
lait élesítette. Ahogy megpillantotta Ábrahámot, felállt üdvözlé¬ 
sére, és köszöntötték egymást, mint apa a fiát. Ábrahám próféta 
azt mondta: „Ó, Iszmail! Parancsot kaptam Allahtól”. „Mit 
parancsolt neked az Urad?” - kérdezte Iszmail. „Segítesz-e vég¬ 
hezvinni?” - kérdezett vissza az apja. „Segítek”. „Fiam, Allah azt 
parancsolta, hogy itt építsem fel az Ő Házát”, és a környező föl¬ 
deknél magasabb dombra mutatott”. Aztán lerakták a Kába alap¬ 
jait. Iszmail hordta a köveket, Ábrahám próféta pedig a falakat 
rakta. Amikor a falak már magasra emelkedtek, Iszmail egy 
követ hozott, hogy Ábrahám próféta arra állva rakhassa tovább a 
falakat, míg ő a köveket adogatta fel neki. Aztán mindketten így 
fohászkodtak: „Urunk! Fogadd el ezt tőlünk. Bizony, te vagy az. 
Aki mindent hall, mindent tud.” (2:127) (Szahih Bukhari) 

Az Iszlám világban nincs értékesebb épület, mint a Kába, 
mivel ez Allah parancsára épült. Gábriel hozta le ezt a paran¬ 
csot, és az utasításokat, hogy hogyan épüljön fel, milyen legyen 
a mérete, a formája. Az építője Ábrahám próféta volt, a segítője 
Iszmail próféta. 

Miután Ábrahám próféta befejezte a Kábát, Gábriel eljött 
hozzá, és elmondta neki, hogy hogyan végezze el a Zarándokla¬ 
tot. Aztán Ábrahám felállt a kőre, amelyről a Házat befejezte, és 
bejelentette: „Ó, emberek, gyertek a Zarándoklatra!” 




Aztán a fiával együtt elvégezte a Zarándoklat rítusait, majd 
hazatért a feleséghez, Sárához. Aztán, amikor ismét eljött a 
Zarándoklat ideje, Ábrahám és Sára eljöttek Mekkába, elvégez¬ 
ték a Zarándoklatot, aztán Samba mentek, a Távoli Mecsethez, 
és mindketten ott haltak meg. Ábrahám próféta sírja Jeruzsá¬ 
lemben van. 

ríja 


A nemes Kába 

A nemes Kába, minden muszlim imairánya, Mekka köze¬ 
pén található. A Kába azóta szent és tiszteletre méltó hely, mióta 
a Mindenható Allah megteremtette a földet, és először odaküld- 
te Ádám prófétát. 

Miután Ábrahám próféta Mekka völgyébe vitte a feleségét, 
Hágárt, és a fiát, Iszmailt, később visszatért, és a fiával közösen 
felépítették a Kábát az angyal elhozta kinyilatkoztatás szerint, és 
végrehajtották a körbejárást (tavaf) is. 

Később az emberek elfelejtették Ábrahám vallását, és bálvá¬ 
nyokat kezdtek imádni. Magát a Kábát is megtöltötték bálvá¬ 
nyokkal. Bár az emberek elfelejtették az igaz hitet, a Zarándoklat 
és a tavaf rítusa megmaradt. Zarándoklat idején ez egész 
Arab-félszigetről eljöttek Mekkába. A Kába védelme és karban¬ 
tartása a Kurajs törzs feladata volt. 

Amikor az abesszin király, Abrahat’ul Asram hatalmas 
templomot épített, hogy odavonzza az embereket, senkinek nem 
keltette fel az érdeklődését. Ezért nagy sereget gyűjtött, hogy a 
Kábát elpusztítsa, de kudarcot vallott. Ahogy az Elefánt című 
szúrában is olvashatjuk, a serege elpusztult. 




Mielőtt a prófétaság megadatott volna Allah Küldöttének 
(s.a.w.), egy áradat elmosta a Kába falait. Ezért újjáépítették, 
amikor Mohammed Próféta (s.a.w.) 35 éves volt. 

Abdullah ibn Zubair kalifátusa idején a Kába északi oldalán 
levő falat, a Hidzsrt lebontották és újjáépítették. Közelebb építet¬ 
ték a Kábához, gyakorlatilag összeépítették a kettőt. Amikor 
Haddzsadzs al-Zalim be akarta venni Mekkát, és körbevette 
katonáival, hajítógéppel lerombolták a Kábát. Aztán újra felépí¬ 
tették - negyedszer - de a Hidzsr falát most nem építették össze 
a Kábával, újra elválasztva a két építményt. Ez a Kába jelenlegi 
formája. 

A Kába neve kockát jelent, és azért hívják így, mert nagyjá¬ 
ból kocka formájú. Mások szerint a szó jelentése: magas. A Kába 
11,03 x 12,62 méter alapterületű, és 13,01 méter magas. A négy 
sarkának a neve: Rukn-i Hadzsar al-Aszvad (a Fekete Kő sarka), 
Rukn-i Jemeni (a Jemeni Sarok), Rukn-i Sami (a Damaszkuszi 
Sarok), és a Rukn-i Iraki (az Iraki Sarok). 

A Kába északi és nyugati falán ajtó van, de a nyugati ajtó le 
van zárva. Az ajtó fából készült és ezústveretes. Az ajtó alja két 
méter magasan van a föld felett. 

A Kábának vannak különösen fontos helyei, ezek közül 
néhány: Multazim, Hadzsar al-Aszvad, Hidzsr-i Iszmail, Mizab-i 
Kába, Hufra-i Mudzsin, Sadirvan, Szittar-i Serif, Metaf-i Serif, 
Makam-i Ibrahim,. 

Multazim: a Fekete Kő és a keleti sarok közötti terület. 

Hadzsar al-Aszvad: a Fekete Kő, ami azt a helyet is jelöli, 
ahol a tavaf kezdődik és véget ér. A Kő ezüst keretbe van foglal¬ 
va. 

Hidzsr-i Iszmail: a Kábától északra található, fallal körül¬ 
vett terület. A másik neve Hatim-i Kerim. 




Mizab-i Kába: az Iraki Sarok és a Damaszkuszi Sarok 
között található, a Kába tetejéhez csatlakozva, Arany Csatorná¬ 
nak is nevezik, ez vezeti el a Kába tetejéről az esővizet. 

Hufra-i Mudzsin: Gábriel helyének is nevezik. A Kába ajta¬ 
ja és az Iraki Sarok között található lyuk. Amikor Ábrahám pró¬ 
féta parancsot kapott rá, hogy építse fel a Házat, ebben a lyuk¬ 
ban készítette elő az agyagot. Amikor Mohammed Próféta 
(s.a.w.) megkapta a rituális ima parancsát, itt imádkozta az első 
imáját. 

Sadirvan: a cövekek, amelyek a föld közelében Kába falából 
kiállnak. Ehhez erősítik hozzá a Kába takaróját. 

Szittar-i Serif: (kiszvah) a Kába takarója. Fekete selyemből 
készült, a rajta lévő írás hatt-i dzselih stílusban készült. Az áll 
rajta: „Allah Hatalmas és Fenséges. Nincs más istenség, csak 
Allah, és Mohammed Allah Küldötte”. 



A takaró közepén egy szalag fut végig, ami a Kába négy 
sarkát borítja. Erre is ájákat hímeztek, aranyszín fonallal. Az 
Iraki Saroktól a Fekete Kőig ez áll: 

És (emlékezz,) mikor a Házat (a Kábát) a gyakori, ismét¬ 
lődő visszatérés (vagyis a zarándoklat) helyévé tettük, és a biz¬ 
tonság helyévé, és azt mondtuk: „Tegyétek Ábrahám helyét 
imahellyé!”. És szerződést kötöttünk Ábrahámmal és Iszmail- 
lal: „Tisztítsátok meg a Házamat azok számára, akik körüljár¬ 
ják, akik ott tartózkodnak, akik meghajolnak és akik leborul¬ 
nak. És mikor Ábrahám azt mondta: „Uram, tedd ezt a várost 
biztonságossá, és lásd el a népét gyümölcsökkel - akik hisznek 
közülük Allahban és az Utolsó Napban!” Azt mondta: „És aki 
nem hisz, annak élvezeteket biztosítok egy kis ideig, aztán a 
Tűz büntetésébe fogom kényszeríteni. És milyen rossz cél az!” 
És mikor Ábrahám a Háza alapjait megépítette Iszmaillal: 
„Urunk! Fogadd el ezt tőlünk. Bizony, te vagy az, Aki mindent 
hall, mindent tud. Urunk! Tégy minket Neked alávetett musz- 
limokká, és a leszármazottainkat Neked alávetett közösséggé. 
És mutasd meg nekünk a szertartásainkat, és fogadd el a bűn¬ 
bánatunkat! Bizony, te vagy a Megbocsátó, az Irgalmas.” (2:125- 
128) 


A Fekete Kőtől a Jemeni Sarokig ez áll: 

Mondd: „Allah igazat mondott, kövessétek hát Ábrahám 
vallását: hanífvolt, és nem tartozott a társítok közé. Bizony, az 
első Ház, amely létre lett hozva az embereknek, Bekkában 
(Mekkában) van: áldott ez, és vezetés a teremtmények számá¬ 
ra. Egyértelmű jelek vannak benne, ezek egyike Ábrahám 
helye, és aki belép oda, biztonságban van. És a zarándoklat a 
Házhoz kötelesség, amellyel az emberek Allahnak tartoznak, 
azok, akik módot találnak rá. Aki viszont hitetlen, hát bizony, 
Allah nem szorul rá a teremtményekre. Mondd: „Könyv Népe! 
Miért nem hisztek Allah ájáiban, holott Allah a tanú arra, 
amit tesztek?” (3:95-98) 

A Jemeni Saroktól a Damaszkuszi Sarokig: 

És emlékezz, amikor kijelöltük Ábrahámnak a Ház helyét: 
„Ne társíts Hozzám semmit, és tisztítsd meg az Én házamat 
azok számára, akik körbejárják, és azoknak, akik állnak, és 
azoknak, akik meghajolnak és leborulnak. És hívd az embere¬ 
ket a zarándoklatra. Eljönnek hozzád gyalog, és minden 
sovány hátasállaton, miden távoli hegyi útról, hogy tanúi 
lehessenek azoknak a dolgoknak, amik az előnyükre válnak, és 
említsék Allah nevét az ismert napokon a jószágok felett, ame¬ 
lyekkel elláttuk őket. Egyetek hát belőlük, és etessétek a szegé¬ 
nyeket, szükséget látókat. Aztán szabaduljanak meg a tisztáta- 
lanságtól, és teljesítsék be az esküjüket, és járják körül az Ősi 
Házat. (22:26-29) 

A takarót minden évben kicserélik. 

Metaf-i Serif: a tawaf helye. A márvánnyal borított kör a 
Kába körül. 

Makam-i Ibrahim: Ábrahám Helye. A kő, amelyre Ábra¬ 
hám próféta (a.s.) felállt, hogy a Kába falait befejezze. A Kába 
keleti oldalán van, egy embermagasságú, ezüsttel díszített vasáll¬ 
ványon. A követ búra fedi. Ajánlott két raka imát imádkozni itt, 
a tavaf elvégzése után. 

A Fekete Kő 

Amikor a Kurajs törzs újjáépítette a Kábát, vita támadt a 
vezetői között, hogy ki kapja azt a megtiszteltetést, hogy a Feke¬ 
te Követ visszateheti a helyére. Mohammed Próféta (s.a.w.) tett 
igazságot a vitában. 

A Kába újjáépítésében minden törzsnek és minden klánnak 
megvolt a maga feladata. Amikor azonban eljött az ideje, hogy a 
Fekete Követ is visszategyék a helyére, mindenki magának akar¬ 
ta a megtiszteltetést. A törzsek között vita támadt. 





Az Abdud-Dar törzs tagjai előhoztak egy tál vért, belemár¬ 
tották a kezüket, és megesküdtek, hogy senki nem kerülhet elé¬ 
jük vérontás nélkül. Ez az ellenségeskedés négy vagy öt napig 
tartott. Aztán a Kurejs törzsből egy öregember, Abu Umajja ibn 
Mughira, azt ajánlotta, hogy a vita eldöntését bízzák arra az 
emberre, aki legközelebb belép a Szafa felőli ajtón. Mindenki 
elfogadta a javaslatát. Amikor meglátták, hogy Mohammed Pró¬ 
féta (s.a.w.) lép be az ajtón, azt mondták: „Nézzétek, ez Moham¬ 
med, a Megbízható! Elfogadjuk a döntését, bármi lesz is az!” 
Mert, mivel Mohammed Próféta (s.a.w.) gyermekkora óta töké¬ 
letes modorú és erkölcsű ember volt, a törzsében al-Amín, vagy¬ 
is a Megbízható néven emlegették. 

Abban az időben még nem adatott meg neki a Prófétaság. 

Azt javasolta, hogy a Fekete Követ helyezzék egy köntösre, 
és mindegyik törzs vezetője fogja meg a köntös szegélyét, és 
közösen vigyék a Követ a Kábához. Ott pedig ő maga tette vissza 
a helyére. 

Omár ibn Al-Khattab (r.a.) a Fekete Kőhöz lépett a Zarán¬ 
doklat során, megcsókolta, és így szólt: „Tudom, hogy csak egy 
kő vagy, és nem tudsz sem használni, sem ártani. Ha nem láttam 
volna, hogy Allah Küldötte (s.a.w.) megcsókolt, nem is csókol¬ 
nálak meg.” 

Mohammed ibn Dzsaríri At-Tabari azt mondta: „A Tudat¬ 
lanság Korában az arabok bálványimádók voltak, bálványokat 
tiszteltek, ezért magyarázta meg Omár, hogy miért csókolja meg 
a Fekete Követ.” 

A Fekete Követ nem azért érintjük vagy csókoljuk meg, 
mert azt imádjuk, hanem azért, mert tiszteljük a Legmagaszto- 
sabb Allahot, és követjük az Ő Küldöttének (s.a.w.) szunnáját. 

A Mindenható Allah parancsolta, hogy tiszteljük a Követ, 
és Ő tette a Zarándoklat rítusainak részévé. 





Ibn Abbasz elbeszélése szerint Allah Küldötte (s.a.w.) azt 
mondta: „Amikor a Fekete Kő leküldetett a Paradicsomból, 
olyan fehér volt, mint a tej. Ádám leszármazottainak bűnei tet¬ 
ték feketévé.” 

Ibn Omár (r.a.) elbeszéléséből is tudjuk, hogy amikor a Kő 
leküldetett a Paradicsomból az Abu Kubaisz hegyre, tiszta fehér 
volt. Negyven évig maradt ott, majd, mikor Ábrahám próféta 
(s.a.w.) befejezte a Kába építését, a Fekete Követ is a helyére 
tette. 

Abu Hudhaima elbeszélése szerint Mohammed Próféta 
(s.a.w.) azt mondta: „A Fekete Kő egy hófehér drágakő volt, a 
Paradicsom drágakövei közül. De a hitetlenek bűnei feketévé 
tették. Az ítélet Napján akkora lesz majd, mint Uhud hegye, és 
tanúskodni fog azok mellett, akik megcsókolták.” 






A Zarándoklat előnyei 

És hívd az embereket a zarándoklatra. Eljönnek hozzád 
gyalog, és minden sovány hátasállaton, miden távoli hegyi 
Útról (22:27) 

Fahri Razi és Niszaburi szerint, miután Ábrahám próféta 
(a.s.) felépítette a Házat, a Mindenható Allah azt parancsolta 
neki, hogy hívja az embereket Zarándoklatra. Ábrahám próféta 
felment a Szafa és az Abu Kubaisz hegyre, és így kiáltott: „Ó, 
emberek! Allah megparancsolta nektek a Zarándoklatot ehhez a 
Házhoz!” 

A Korán-kommentárok szerint a Zarándoklat parancsa 
Mohammed Prófétának (s.a.w.) szól. Miután a Legmagasztosabb 
Allah kötelezővé tette a Zarándoklatot, a következő ájában 
magyarázta meg a valódi okát: 

„hogy tanúi lehessenek azoknak a dolgoknak, amik az elő¬ 
nyükre válnak, és említsék Allah nevét az ismert napokon a 
jószágok felett, amelyekkel elláttuk őket. Egyetek hát belőlük, 
és etessétek a szegényeket, szükséget látókat. Aztán szabadulja¬ 
nak meg a tisztátalanságtól, és teljesítsék be az esküjüket, és 
járják körül az Ősi Házat.” (22:28-29) 




Számos bölcsesség rejlik a Zarándoklat parancsa mögött. 
Evilági és túlvilági előnyök származnak belőle a hívőknek: meg¬ 
bocsátás, találkozás a testvéreikkel, spirituális energia, áldások. 
A hívők közösen járnak Allah útján, és felismerik, hogy nincs 
különbség aközött, hogy keletről vagy nyugatról jönnek-e, meg¬ 
értik, hogy Allah nem tesz különbséget a hívők között. 

Medarik Korán-kommentárja szerint a Zarándoklatból szá¬ 
mos előny származik, az evilágra és a Túlvilágra nézve is. A 
Zarándoklat az istenszolgálat egy formája, anyagi és fizikai esz¬ 
közökkel is. Például a böjt és az ima az istenszolgálat fizikai for¬ 
mái, a zakát pedig anyagi, de a Zarándoklat mindkettőt magába 
foglalja. A Zarándoklat azért is kötelező istenszolgálat, mert 
vallási értelemben hasznára válik a hívőnek, és lehetővé teszi, 
hogy úgy emlékezzék meg a Mindenható Allahról, ahogy azt Ő 
parancsolta. A bálványimádók a Zarándoklat napján a bálványa¬ 
ik nevéről emlékeztek meg, ezért parancsolja Allah a hívőknek, 
hogy az Ő nevét említsék. 



A tavaf, vagyis a Kába hétszeri megkerülése, háromféle 
lehet: 

1. Kudum tavaf: azoknak ajánlott, akik megérkeznek 
Mekkába 

2. Ziyarah tavaf: kötelező Arafa után. Ha valaki nem végzi 
el ezt a tavafot, a Zarándoklat nem érvényes. 

3. Veda tavaf: a búcsúzó tavaf, közvetlenül mielőtt Mekkát 
elhagynánk, nem kötelező, de ajánlott. 


A bölcseket nem tévesztik meg az evilág szépségei. Nem 
elégszenek meg semmivel a Mindenható Allahon kívül, mert 




végül minden el fog tűnni, kivéve Allah. És nem a bölcsesség 
jele az, ha valaki megelégszik az ideiglenes dolgokkal. 

Ha meg akarod tudni annak okát, hogy a Legmagasztosabb 
Allah haladékot ad a lázadóknak, akkor az a következő: 

A Mindenható Allah nem bünteti meg lázadó szolgáit 
ebben a világban. Haladékot ad nekik. Ezzel is azt akarja meg¬ 
mutatni, hogy Ő jobban szereti a megbocsátást, mint a bünte¬ 
tést, és hogy milyen hatalmas az Ő Kegyelme. 

Allah ezekkel a szavakkal hívja teremtményeit: 

„Allah a Béke Házába hív” (10:25) 

Aztán Allah a hívás kötelességét parancsolta az Ő Küldötté¬ 
nek (s.a.w.), aki az Iszlámra hívta az embereket. Ezért, akinek 
esze van, annak el kell fogadnia ezt a hívást, és Allah felé kell 
fordítania arcát, mert Ő a valódi cél és a valódi Kába. Tudnod 
kell, hogy Mekka az emberi lényt jelképezi, a Kába pedig a szíve. 
A valódi tavaf az a tavaf, amit a szív végez Allah jelenlétében. 
Nagy különbség van aközött, hogy Allah Házát látogatjuk meg, 
vagy Allah Házának a Birtokosát. 

Azt mondják, hogy egyszer Allah egy barátja Zarándoklat¬ 
ra akart menni. Volt egy kisfia is, aki megkérdezte tőle, hogy 
hová készül. Azt felelte: Allah Házába megyek. 

És a gyermek azt gondolta, hogy meglátogatni Allah Házát 
annyit tesz, mint meglátogatni Allahot. És kérlelni kezdte az 
apját, hogy vigye magával. Az apa azonban azt mondta neki: 
nem jöhetsz velem, mert még túl kicsi vagy. 




A kisfiú sírva fakadt, és az apja nem bírta hallgatni a zoko¬ 
gását. Úgy döntött, hogy magával viszi a gyermeket. Elérték 
Mekkát, és amikor a fiú megpillantotta a Kábát, holtan zuhant a 
földre. Az apja sírva kérdezte: „Fiam, fiam, mi történt veled?” 

És egy hangot hallott, amely így felelt neki: „Te Allah Házát 
kerested, és megtaláltad. De a fiad Allahot kereste, és megtalálta. 
Tudd meg, hogy a fiad nincs sem a földön, sem a mennyben, 
hanem Allahnál van, az igazak társaságában.” 

Ha valaki Allah felé fordítja arcát, és elfordul minden más¬ 
tól Rajta kívül, annak Allah lesz a kiblája. És az ilyen ember 
kibla lesz mindenki más számára. Ádám próféta (a.s.) jelkép, 
közvetítő volt az angyalok számára: amikor leborultak előtte, 
valójában Allah előtt borultak le. 

Ibn Abbasz (r.a.) arról számolt be, hogy Allah Küldötte 
(s.a.w.) azt mondta: Amikor a Legmagasztosabb Allah a földre 
küldte Ádám prófétát, azt mondta neki: „Ó, Ádám, menj, és 
építsd fel a Házamat. És járd körbe, és emlékezz meg Rólam. 
Láttad, hogyan járják körbe az angyalok az Én Trónomat, emlé¬ 
kezz rá, és tégy te is ugyanúgy!” 

Ádám próféta pedig elindult, és elérkezett a Kába helyére. 
Gábriel angyal egyet csapott a szárnyával, és a Ház helye hét 
réteggel süllyedt a föld színe alá. Ott rakták le a Ház alapjait. Az 
angyalok hordták a köveket, amikor Ádám a Házat építette. 
Minden kő akkora volt, amekkorát csak harminc férfi tudna 
cipelni. A követ öt hegyről származtak: 

1. A Sínai-hegy 

2. A Zeyta hegy 

3. A Libanon hegy (Samban) 

4. Dzsudti (Szíriában) 




5. A Híra-hegy (Mekkában). 

<S? 

Azt mondják, hogy a Mindenható Allah kétezer évvel 
azelőtt teremtette a Ház helyét, mielőtt bármi mást megterem¬ 
tett volna a Földön. Olyan volt ez a hely, mint a tajték a vízen. A 
föld ez alá lett teremtve. 

Amikor Ádám a földre küldetett, panaszkodott magányára. 
Allah leküldte neki a bait al-Mamurt, ami rubinokból készült, és 
két ajtaja volt smaragdból. Az egyik ajtó kelet felé nyílt, a másik 
nyugat felé. És Allah azt mondta: „Ó, Ádám! Küldtem neked egy 
házat, imádkozz mellette, és kerüld meg, ahogy megkerülted a 
Trónomat!” 

És Allah leküldte a Fekete Követ, ami akkor még fehér volt. 
Ádám gyalog jött Indiából Mekkába. A Mindenható Allah egy 
angyalt adott mellé kísérőnek, hogy megmutassa neki a Ház 
helyét. 

djp 



Mudzsahidet (r.a.) megkérdezték egyszer, hogy miért nem 
valami hátasállaton ment Ádám próféta Zarándoklatra, miért 
gyalog. Mudzsahid azt felelte: „Milyen állat hordozhatta volna? 
Hiszen egyetlen lépéssel annyit haladt, amennyit mi három nap 
alatt teszünk meg.” 

Ádám megérkezett Mekkába, meglátogatta a Házat, és elvé¬ 
gezte a Zarándoklat rítusait. Utána az angyalok azt mondták 
neki: „Áldott legyen a Zarándoklatod, ó, Ádám! Mi már kétezer 
évvel ezelőtt is ehhez a Házhoz zarándokoltunk.” 


Ibn Abbasz (r.a.) azt beszélte el, hogy Ádám negyvenszer 
végezte el a Zarándoklatot, gyalog menve Indiából Mekkába, és 





az utódai egészen Noé próféta idejéig szintén elvégezték a 
Zarándoklatot. 

Az Özönvíz előtt a Legmagasztosabb Allah elküldte Gábri¬ 
elt, hogy vigye el a Fekete Követ, nehogy baja essék. Gábriel az 
Abu Kubaisz hegyen rejtette el a Követ. Az Özönvíz után, egé¬ 
szen Ábrahám próféta idejéig, a Ház helye üres volt. 

Ábrahám próféta felépítette a házat, és amikor már csak egy 
kő volt hátra, azt mondta a fiának, Iszmailnak, hogy hozzon 
egyet. Iszmail hozott is, de az nem tetszett Ábrahámnak, ezért 
azt mondta, hogy hozzon egy szebbet. Iszmail elindult, hogy 
szebb követ keressen. De ekkor az Abu Kubaisz hegy így szólt 
Ábrahámhoz: „Ó, Ábrahám, van nálam valami, ami rád bízatott, 
gyere, és vedd el!” És amikor Ábrahám próféta elvette a követ, 
látta, hogy drágakő, ugyanaz, ami Ádámnak is elküldetett. 

Amikor Ábrahám és Iszmail befejezték Allah Házának épí¬ 
tését, Allah egy lovat küldött nekik jutalmul. A ló vad volt, mint 
akkoriban minden ló. Allah azt mondta: „Egy kincset készítet¬ 
tem elő nektek”, és megparancsolta Iszmailnak, hogy hívja a 
lovat, és szerezze meg a kincset. De ő nem tudta, hogyan hívja a 
lovat, és mi lehet az a kincs. Akkor Allah tanított egy fohászt 
Iszmailnak, aki elmondta azt, és Arábia összes lova odajött 
hozzá, és neki engedelmeskedett. Ettől fogva használják az 
emberek a lovat. Bizony, a ló hasznos állat, valódi kincs, és örök¬ 
ség számunkra ősapánktól, Iszmailtól. 

Allah a Kábát, a Sérthetetlen Házat különleges (biztonsá¬ 
gos) hellyé tette az emberek számára, és a sérthetetlen hónapo¬ 
kat, és az áldozati állatokat, és a nyakdíszeket. Azért van ez, 
hogy tudhassátok, hogy Allah tudja azt, ami az egekben van, és 
azt, ami a földön van, és hogy Allah minden dolog Tudója. 
(5:97) 

A Legmagasztosabb Allah azt akarta, hogy az emberek tisz¬ 
teljék a Sérthetetlen Házat, és értsék meg, hogy Allah mindenek 
felett Hatalmas. Ezért jeleket teremtett, amelyek az Ő mindent 
átfogó Tudását és Hatalmát bizonyítják. 

Mekka földje pusztaság, terméketlen, szántóföldek nélkül, 
és mégis, a Mindenható Allah kedvessé tette minden hívő szá¬ 
mára, ezrek látogatják meg, és Mekka népe különösen sok áldás¬ 
ban részesül. A Mindenható Allah kötelezővé tette a hívőknek, 
hogy a Házat meglátogassák, és a megbocsátás helyévé tette, 
ezzel magas rangot adva neki. És ez Mekka népének is megtisz¬ 
teltetés. 

Mivel Mekkának ennyi spirituális előnye van, és biztonsá¬ 
got jelent minden katasztrófától, a hívők hite is erősebb itt, mint 
máshol. Ebben az ájában is négy kiemelkedő fontosságú dolgot 
említ Allah: 

1. A Nemes Kába. A legjobb hely, a Zarándoklat helye. 

2. A Tiltott Hónapok. Ezekben a hónapokban tiltott a 

harc. 


3. Az áldozati állat (haadi). 


é 




4. Kalaid : Az az állat, amit azért áldoz fel az ember, mert 
jelet kapott. Az ezért járó jutalom nagyobb, mint a hagyomá¬ 
nyos áldozati állatokért. 

A lapokon, amelyeket Ádám (a.s.) kapott Urától, ez állt: 
„Mekka városa olyan város, amelynek lakói az Én szomszédaim. 
Aki ide látogat, az az Én vendégem. Az Én védelmem alatt áll. 
Akik erre a földre jönnek, könnyekkel a szemükben mondják ki 
a fohász szavait. Aki ehhez a Házhoz jön, és az a szándéka, hogy 
meglátogasson Engem, és semmi más, megérdemli nagylelkűsé¬ 
gemet és kedvességemet. Ennek a helynek a rangját adom majd 
egyik leszármazottadnak, Ábrahámnak. Az ő kezei által építem 
fel Házam falait. Megmutatom és örökségül adom a Zamzam 
vizét. Ábrahám után az utódaid látogatni fogják ezt a házat, az 
utolsó próféta idejéig, aki Ábrahám utódai közül fog születni, és 
a neve Mohammed lesz. Mohammedet ennek a háznak a lakosai 
közé fogom tenni. Aki Engem keres és Tőlem kér, annak tudnia 
kell, hogy Én azokkal vagyok, akiknek a haja és szakálla porral 
lepett, és hűségesek azokhoz, akik rájuk bízattak. Aki Felém for¬ 
dítja arcát, aki Engem keres, az tudja meg: Én ezekkel vagyok.” 

A lapokon, amelyeket Ábrahám (a.s.) kapott Urától, ez állt: 
„Elfogadtuk a fohászodat, amelyet a fiadért, Iszmailért mondtál. 
Magasra emeltük Iszmail rangját. Áldottá tettük az utódait. Az ő 
utódai közül fog születni egy gyermek, akit Mohammednek hív¬ 
nak, és ő a Kiválasztott. És az ő közössége a legjobb közösség, 
amely létrehozatott az emberek között.” 


CgÉP 




Mohammed Próféta (s.a.w.) 
közössége 





És tegyetek erőfeszítéseket Allahért az Őt megillető erőfe¬ 


szítéssel. Ő kiválasztott benneteket, és nem helyezett rátok sem¬ 
milyen nehézséget a vallásban. Ősapátok, Ábrahám vallása ez. 
Ő az, aki muszlimoknak nevezett benneteket korábban, és 
ebben is, hogy a Küldött tanú lehessen veletek kapcsolatban, és 
ti tanúk lehessetek az emberekkel kapcsolatban. Hát tartsátok 
meg az imát, és adjátok meg a zakátot, és ragaszkodjatok erő¬ 
sen Allahhoz! Ő a ti Védelmezőtök. És milyen kitűnő Védelme¬ 
ző, és milyen kitűnő Segítő! (22:78) 

Ebből az ájából megérthetjük, hogy ha tanítani akarunk 
Allah egyedülvalóságáról, akkor nekünk minden lehetséges erő- 




feszítést meg kell tennünk Allah útján. Mert Allah minket, hívő¬ 
ket választott ki arra, hogy az egyistenhitet megértsük. 

Beyzavi szerint a küzdelem azért parancsoltatott ebben az 
ájában, mert a muszlimok az emberi lények közül a legjobbak 
Allah szemében. 

A dzsihad szó küzdelmet jelent, ami ugyanúgy jelenti a 
küzdelmet saját alsóbb énünkkel, mint az Iszlám ellenségeivel, 
és azt is, hogy erőfeszítést fejtünk ki és áldozatokat hozunk 
Allah megelégedését keresve. 

Hazin Korán-kommentárja szerint a dzsihad azt jelenti, 
hogy az ember nem fél attól, hogy mások mit szólnak ahhoz, 
hogy ő Allahot szolgálja, hogy a legjobb képességei szerint erő¬ 
feszítést tesz Allah útján, és küzd az Iszlám ellenségeivel. 

Beyzavi szerint az Iszlám szabályai könnyűek az emberek¬ 
nek, és senki nem hozhatja fel azt a kifogást, hogy az Iszlám 
nehéz. 

Hazin Korán-kommentárja szerint a „nincs kényszer a val¬ 
lásra” azt jelenti, hogy a kötelező istenszolgálatot végrehajtani 
könnyű, és van lehetőség megszabadulni minden bűntől. 

Bár Ábrahám próféta (a.s.) genetikai értelemben nem apja 
minden muszlimnak, mivel spirituális értelemben véve Moham- 
med Próféta (s.a.w.) minden hívő atyja, Ábrahám próféta pedig 
az ő ősatyja, ezért Ábrahámot a muszlim közösség ősatyjának 
tekinthetjük. Ahogy az evilági létezésünk édesapánkon keresztül 
valósul meg, úgy az örök életünket a Prófétánkon keresztül 
találhatjuk meg. A próféták a saját közösségük legjobb apjai. 
Mohammed Próféta azt mondta: „Bizony, én olyan vagyok, 
mintha az apátok lennék”. 

Ezért ebből az ájából a következőket tanulhatjuk: 




a. Tőlünk telhető erőfeszítéssel kell hívnunk másokat 
Allah útjára, 

b. A Mindenható Allah képessé tett minket arra, hogy 
megértsük, hogy Ő létezik, 

c. Az Iszlámban nincsenek nehézségek. 

d. A muszlimok közössége Ábrahám próféta népe. 

e. Ábrahám próféta és Mohammed Próféta (s.a.w.) is a 
muszlimok apjának számít. 

£ A Kegyes Korán előtti könyvekben és a Koránban is a 
Legmagasztosabb Allah muszlimoknak nevezte Mohammed 
Próféta közösségét. 

g. Mohammed Próféta tanú lesz a muszlimok ellen vagy 
mellett, a muszlimok pedig tanúk lesznek a többi közösséggel 
szemben. 

h. Kötelező megtartani az imákat, megadni a zakátot és 
ragaszkodni Allahhoz. 

i. A Mindenható Allah a mi Védelmezőnk és Segítőnk. 




Ábrahám próféta (a.s.) 
bálványimádó törzse 

£s beszéld el nekik Ábrahám történetét, amikor azt mond¬ 
ta az apjának és a népének: „Mit imádtok ti?” Azt mondták: 
„Bálványokat imádunk, és továbbra is nekik szenteljük magun¬ 
kat!” Azt mondta: „Vajon hallanak-e benneteket, mikor szólít¬ 
játok őket? Vagy használnak nektek, vagy ártanak-e?” Azt 
mondták: „Nem, de úgy találtuk, hogy ősapáink is ehhez 
hasonlót tettek!” ( 26 : 69 - 74 ) 

Hazin Korán-kommentárja szerint ez az ája azt is állítja, 
hogy a vak követés káros dolog. Bár az emberek tudják, hogy a 
bálványok semmit sem tudnak csinálni, vakon követik ősapái¬ 
kat, és azzal védekeznek: „Láttuk, hogy az előttünk lévők is így 
tettek, és mi őket követjük, nem fogjuk megtagadni a hagyomá¬ 
nyainkat”. 

Azt mondta (Ábrahám): „Látjátok-e, amit imádtok, és 
elgondolkodtatok-e rajta, ti és az ősapáitok! Bizony, ezek ellensé¬ 
geim nekem, kivéve a Világok Urát, Aki teremtett engem, és Ő az, 
Aki vezet engem, és Aki enni és inni ad nekem. És amikor beteg 
vagyok, Ő gyógyít meg, és Ő az, Aki halálba fog küldeni, aztán 
életet ad nekem a Feltámadás Napján, és Ő az, Aki remélem, 
hogy megfogja bocsátani a hibáimat az ítélet Napján. (26:75-82) 

Ebben az ájában Ábrahám próféta (a.s.) Allah Tulajdonsá¬ 
gait említi: 

1. A Mindenható Allah adott neki áldásokat ezen a vilá¬ 
gon és a következőn. 

2. A Mindenható Allah gondoskodik az ételéről és az ita¬ 
láról ezen a világon. 

3. Azzal, hogy azt mondja, Allah gyógyítja meg, ha meg¬ 
betegszik, arra utal, hogy Ő mindenre képes. 

4. A Mindenható Allah ad életet és halált. 

5. Hangsúlyozza, hogy el fog jönni az ítélet Napja, és a 
Mindenható Allah valóban méltó az imádatra, hiszen Ő a bűnök 
Megbocsátója, és a Feltámadás után Ő bocsát meg annak, aki¬ 
nek akar. 





Ábrahám próféta (a.s.) tudást, jótetteket és tiszta 
szívet kér Allahtól 

„Uram! Adj nekem bölcsességet, és add, hogy az igazakhoz 
csatlakozhassam! És add meg, hogy igazsággal említsenek a 
későbbi generációk között. És helyezz engem a Boldogság Kert¬ 
jeinek örökösei közé! És bocsáss meg az apámnak, bizony, ő a 
tévelygők közül való. És ne szégyeníts meg engem azon a 
Napon, amikor fel lesznek támasztva, a Napon, amikor nem 
használ majd sem vagyon, sem a gyermekek, kivéve, aki ép 
szívvel jön Allahhoz.” (26:83-89) 

Ez az áj a azt is hangsúlyozza, hogy a hívőknek nem kizáró¬ 
lag az evilági, vagy a túlvilági dolgokért kell fohászkodniuk, 
hanem mindkettőért. Minden nép elfogadja Ábrahám (a.s.) pró- 
fétaságát, és tisztelettel emlékezik meg róla a fohásza miatt, amit 
a Mindenható Allah meghallgatott. Még Mohammed Próféta 
(s.a.w.) közössége is megemlékezik róla a napi öt ima részeként. 

A fohászában Ábrahám próféta (a.s.) bölcsességet, tudást és 
jótetteket kért. Azt akarta, hogy az utána jövők tisztelettel említ¬ 
sék a nevét, és fohászkodjanak érte, hogy ezzel is magasabbra 
emelkedjék a rangja. Vagy ezt a kérést úgy is értelmezhetjük, 
hogy arra kérte a Mindenható Allahot, hogy támasszon az utó¬ 
dai között olyanokat, akik Allah vallására hívják az embereket. 







A Mindenható Allah elfogadta ezt a fohász, és Ábrahám próféta 
utódai között sokan voltak az igaz vallásra hívók. 

Ép szívű az az ember, aki a Mindenható Allah útján költi a 
vagyonát, és megtanítja a gyermekeit Allah vallására, de a 
vagyon és a gyermekek nem befolyásolják a szívét. 

És az ép szív azt is jelenti, hogy az ember úgy jön Allahhoz, 
hogy mentes a tudatlanságtól a vallás dolgaiban, a romlottságtól 
az erkölcsben, és a gonoszságtól a gyermekekkel kapcsolatban. 
Ez az ája azt is bizonyítja, hogy ha valaki Allah útján költi a 
vagyonát, megtanítja gyermekeinek a vallás szabályait, és szívét 
tisztán tartja a tudatlanságtól és a szív rossz tulajdonságaitól, 
akkor annak a vagyona és a gyermekei a hasznára lesznek majd 
az Utolsó Napon. És ez az ája bizonyíték arra is, hogy a 
fohászunk elfogadtatásának egyik feltétele az, hogy dicsérjük a 
Mindenható Allahot. 

A Kesful-Aszrar című Korán-kommentár szerint az ép szív 
olyan szív, amely mentes a hitetlenségtől és képmutatástól. 

Abul Qasim al-Hakim szerint az ép szívnek három jele van: 

1. Ne legyél igazságtalan senkivel. 

2. Ne tudjon megbántani senki. 

3. Ha szívességet teszel, ne várj érte viszonzást vagy jutal¬ 
mat. 

Mert aki nem igazságtalan senkivel, az istenfélelemmel 
megy Allahhoz, akit nem tud senki megbántani, az hűséggel 
megy Allahhoz, és aki nem vár semmit a tetteiért cserébe, az 
ikhlasszal megy Allahhoz. 

Ibn Ata azt mondta, hogy az ép szív azt jelenti, hogy az 
ember szívének állapota nem változik, bármilyen nehézség sújt- 




Amikor Ábrahám próféta (a.s.) a Halál Angyalával beszélt, 
megkérdezte tőle: „Tudod-e, hogy Uram miért választott engem 
bizalmas barátjául?” És Azráel azt felelte: „Mert ha adsz valamit 
az embereknek, nem vársz érte cserébe semmit.” 

És bizony, az ő útját követők közé tartozott Ábrahám. 
Amikor ép szívvel jött Urához. Amikor azt mondta az apjának 
és a népének: „Mit imádtok ? A hamisság - más istenek Allahon 
kívül - az, amit akartok ? Mit gondoltok akkor a Világok Urá¬ 
ról?” ( 37 : 83 - 87 ) 

Ábrahám próféta (a.s.) azok közé tartozott, akik Noét (a.s.) 
követték az egyistenhitben és a vallás alapjait tekintve. A különb¬ 
ségek a két saría között a kötelező cselekedetek végrehajtásának 
módjában voltak. Az ezt megelőző ája Noé prófétáról szól. Ibn 
Abbasz (r.a.) elbeszélése szerint Ábrahám próféta a türelme és 
állhatatossága miatt is azok közé tartozott, akik Noét követték. 

Fahri Razi, Qadi és Hazim szerint Noé és Ábrahám próféta 
ideje között 2646 év telt el. Ebben az időszakban két próféta kül¬ 
detett el: Szálih és Húd. 

Aztán a csillagokra pillantott, és azt mondta: „Bizony, 
beteg vagyok!” És ők hátat fordítottak neki. És ő az isteneikhez 
fordult, és azt mondta: „Hát nem esztek? Mi van veletek, hogy 
nem beszéltek?” Aztán ellenük fordult, rájuk sújtva a jobb 
kezével. És (a népe) közeledtek hozzá sietve: ( 37 : 88 - 94 ) 

Ábrahám (a.s.) azért pillantott a csillagokra, mert a csilla¬ 
gok állásából tudták megállapítani, hogy az évnek melyik idő¬ 
szaka van, és így azt is, hogy mikor közelednek az ünnepeik. 
Amikor Ábrahám próféta azt mondta, hogy beteg, a népe sietve 
távozott a közeléből, mert arrafelé nagyon elterjedt volt a pestis, 
és féltek, hogy elkapják tőle. 

Fahri Razi és Hazin a következőképpen beszéli el az ese¬ 
ményt: 

Ábrahám próféta törzsének hagyományai szerint az ünne¬ 
pen állatokat vágtak, ételt főztek a húsukból, és a bálványoknak 
ajánlották fel. Aztán az ünneplés helyére mentek, majd az 
ünneplés végeztével visszatértek a bálványokhoz, és megették az 
ételt. 

Az egyik ünnepnapon Ábrahám próféta hátramaradt, azzal 
a szándékkal, hogy összetöri a bálványokat, a népének pedig azt 
mondta, hogy beteg. 

Gúnyosan kérdezte meg a bálványokat: „Hát ti nem esztek? 
Nem beszéltek?”, és összetörte őket. Amikor a népe visszatért a 
templomhoz, gondolták, hogy ő tette tönkre a bálványaikat, és 
bosszút akartak állni. 

Azt mondta nekik Ábrahám: „Azt imádjátok-e, amit ti 
magatok faragtok? Pedig Allah teremtett benneteket, és azt is, 
amit csináltok?” Azt mondták: „Építsetek neki egy építményt, 
és dobjátok őt a lángoló tűzbe!” És tervet akartak ellene, de Mi 
a legalantasabbakká tettük őket. ( 37 : 95 - 98 ) 

Egy elbeszélés szerint harminc méter magasan és húsz 
méter szélesen halmozták fel a tűzifát, és amikor a lángok már a 
felhőkig értek, és a forróságtól a közelükbe sem lehetett menni, 
egy hajítógéppel dobták a tűzbe Ábrahámot (a.s.). 

„Bizony, Uramhoz megyek! Ő vezetni fog engem. Uram! 
Adj nekem (egy gyermeket) a jóravalók közül!” És jó hírt 
mondtunk neki egy szelíd fiúról. ( 37 : 99 - 101 ) 

Ábrahám próféta (a.s.) biztonságos helyre akart vándorolni 
számtalan ellensége miatt. A Mindenható Allah azt sugalmazta 
neki, hogy Samba vándoroljon. 

Fahri Razi szerint ez az ája bizonyíték arra, hogy az olyan 
helyről, ahol valakinek zsarnok, elnyomó ellenségei vannak, 
javasolt dolog elvándorolni. Mert kétségtelen, hogy javasolt 
dolog olyan helyre menni, ahol az embert szabad vallásgyakor¬ 
lás és biztonság várja. Amikor Ábrahám próféta Samba ment, 
szeretett volna egy fiúgyermeket, aki az igazak közül való. A 
Mindenható Allah pedig teljesítette ezt a fohászát. 

Tehát ebből az ájából megérthetjük, hogy megengedett 
dolog hidzsrát végezni, ha az embernek elfogadható oka van rá. 
És megengedett dolog gyermekért fohászkodni, aki az igazak 
közül való, és a hilm, a szelídség, az elnéző türelem a nagyok 
sajátja. 




Ábrahám próféta (a.s.) 
feláldozza a fiát 

És amikor (a fia) már elég idős volt ahhoz, hogy vele jár¬ 
jon, azt mondta: „Fiacskám! Bizony, láttam az álomban, hogy 
feláldozlak téged. Nézd, mit gondolsz erről!” Azt mondta: 
„Apácskám! Tedd, ami parancsoltatott neked. Ha Allah úgy 
akarja, türelmesnek találsz majd engem!” (37:102) 

Fahri Razi, Hazin és Qadi szerint Ábrahám próféta (a.s.) 
egy nappal Arafa napja előtt látta az álmot. De akkor még habo¬ 
zott, mert nem tudta, hogy a Sátántól vagy a Kegyelmestől való. 
Másnap ismét látta az álmot, és megértette, hogy Allahtól van. 
Ezért nevezzük ezt a napot Arafa napjának, ami azt jelenti: meg¬ 
érteni. A harmadik napon, amikor újra ugyanazt álmodta, már 
tudta, hogy ez Allah parancsa, és fel kell áldoznia a fiát. Ennek a 
napnak a neve Jaum an-Nahr - az áldozat napja. 

Ábrahám próféta azt mondta a fiának, hogy fáért menne a 
hegyekbe. Kötelet, kést és fejszét is vittek magukkal. 



Amikor Minába értek, elmondta az álmát a fiának, és azt is 
elmondta, hogy Allahtól van, és próbatétel számukra. 

Bár vannak, akik nem értenek egyet abban, hogy Ábrahám 
próféta vajon Izsákot vagy Iszamilt akarta feláldozni, a valóság¬ 
ban Iszmail volt az. Hiszen, amikor az ája az áldozat történetét 
elmondja, akkor beszél arról is, hogy Ábrahám próféta jó hírt 
kapott Izsák születéséről. 

És örömhírt adtunk neki Izsákról, prófétaként az igazak 
kÖZÜl. (37:112) 

Ez az ája már az áldozat utánról szól, ekkor kapja meg 
Ábrahám próféta a jó hírt Izsák születéséről. 

Allah Küldötte (s.a.w.) azt mondta: „Két áldozat fia vagyok”. 
Ez a hadísz is bizonyítja, hogy a feláldozni vitt fiú Iszmail volt. A 
két áldozat, akiről szó van, Iszmail és Mohammed Próféta 
(s.a.w.) édesapja, Abdullah. Amikor Mohammed Próféta (s.a.w.) 
nagyapja, Abdulmuttalib álmában látta a Zamzam forrás helyét, 
egyetlen fiával ki akarta ásni, de mások meg akarták akadályoz¬ 
ni benne. Abdulmuttalib megfogadta, hogy ha Allah ad neki tíz 
fiat, és megengedi, hogy a Zamzam forrását megnyissa, akkor az 
egyik fiút feláldozza. 

És a Mindenható Allah meghallgatta a fohászát, és tíz fiat 
adott neki, és Abdulmuttalib kiásta a Zamzam forrását. Aztán 
álmában egy hangot hallott, amely azt mondta neki: Abdulmut¬ 
talib, tedd, amit megígértél! Félelemben ébredt fel, és feláldozott 
egy kost. Másnap újra álmot látott, amelyben azt mondták neki: 
tedd nagyobbá az áldozatodat! Ekkor feláldozott egy tevét. De 
újra látta az álmot, hallotta a hangot: tedd az áldozatodat még 
nagyobbá, és áldozd fel a fiadat! Elmesélte az álmát a fiainak, 
akik azt mondták: „Apánk! Húzzunk sorsot, és akire a sorshúzás 




esik, az legyen az áldozat!” így is tettek, és a sors a legkisebb 
fiúra, Abdullah-ra esett. Abdulmuttalib fogott egy kést, hogy fiát 
feláldozza, de a Kurajs törzs többi tagja nem egyezett bele. Attól 
féltek, hogy ha megöli a fiát, még hagyománnyá válik a törzs 
körében. 

Megkérdeztek egy jövendőmondót, aki azt mondta: „Fogja¬ 
tok tíz tevét, állítsátok őket egyik oldalra, a fiút pedig a másikra 
(akkoriban tíz teve volt a vérdíj egy emberért), és húzzatok újra 
sorsot!” A tevék számát addig emelték, amíg a sorshúzás a fiú 
ellen szólt. Végül, száz tevénél a tevék ellen fordult, és a száz 
tevét feláldozták. 

Tehát Allah Küldöttének (s.a.w.) mondása a két áldozatról 
Iszmailra és Abdullah-ra vonatkozik. Mivel Abdullah esetében 
száz tevét áldoztak fel, az Iszlám saría szerint a vérdíj egy embe¬ 
rért száz teve. 

Legyél hát türelmes, ahogy türelmesek voltak az eltökéltek 
a Küldöttek közül! (46:35) 

A Korán-magyarázók szerint ez az ája azt jelenti, hogy ami¬ 
kor Iszmail alávetette magát Allah akaratának, és belenyugodott 
abba, hogy apja feláldozza őt, a legnagyobb próféták közé tarto¬ 
zott. 

És emlékezz meg a Könyvben Iszmailról! Bizony, igaz volt 
az ígéretéhez, és Küldött volt, és próféta. (19:54) 




Mint ebben az ájában is olvashatjuk, a próféták mindig 
megtartották a szavukat, és sohasem szegték meg egyetlen ígére¬ 
tüket sem. Mohammed Próféta (s.a.w.) egyszer egy évig várt egy 
emberre, akivel találkozót beszélt meg, de az illető elfelejtett 
eljönni. 

És amikor már elég idős volt ahhoz, hogy vele járjon, azt 
mondta: „Fiacskám! Bizony, láttam az álomban, hogy felál¬ 
dozlak téged. Nézd, mit gondolsz erről!” Azt mondta: „Apács¬ 
kám! Tedd, ami parancsoltatott neked. Ha Allah úgy akarja, 
türelmesnek találsz majd engem!” És mikor mindketten aláve¬ 
tették magukat Allah parancsának, és Ábrahám a homlokára 
fektette őt. (37:102-103) 

Ábrahám próféta (a.s.) Allahhoz fordult, és Allah közel 
vonta őt Magához. 

Beyzavi szerint mindez Minában történt, ahol a zarándo¬ 
kok levágják az áldozati állatokat az Áldozat Ünnepének első 
napján. 

Iszmail azt mondta Ábrahámnak: 

Ó, apácskám, kötözz meg jó szorosan, nehogy a vergő¬ 
désemmel megzavarjalak, és vedd le a ruháimat, hogy anyács¬ 
kám ne lássa rajtuk a vért. Gyorsan vágd át a torkom a késeddel. 
Add át üdvözletemet anyámnak, és vidd el neki az ingemet, 
hogy vigasztalást találjon benne! 




Ábrahám próféta azt felelte a fiának: 

Ó, fiacskám, milyen engedelmes vagy Allah parancsai¬ 
nak követésében! 

Ábrahám próféta úgy tett, ahogy a fia javasolta. Megcsókol¬ 
ta a gyermek homlokát, aztán megkötözte őt, és közben csak 
sírt, sírt. Próbálta elvágni a fia nyakát a késsel, de a kés nem 
vágott. Iszmail azt mondta: 

Apácskám, fordítsd el az arcodat. Ha engem nézel köz¬ 
ben, megsajnálsz, és nem tudod megtenni, amit Allah paran¬ 
csolt. És én sem nézek majd a késre, nehogy olyasmit tegyek, 
ami nem áll szándékomban. 

Ábrahám próféta követte a tanácsot, ismét a fia nyakára 
helyezte a pengét, de a kés magától elfordult a másik irányba. És 
ekkor egy hangot hallott, amely azt mondta: „Ó, Ábrahám! 
Hagyd abba, amit csinálsz. Bizony, már beteljesítetted az álmot.” 

Ez Gábriel hangja volt, aki egy hatalmas kost hozott a Para¬ 
dicsomból, amelyet negyven évig neveltek ott, és most Gábriel 
Allahu Akbar kiáltással hozta le a földre. 

Amikor Ábrahám próféta meghallotta Gábriel hangját, fel¬ 
kiáltott: „La ilaha illAllahu vallahu akbar”, és tanúságot tett a 
Mindenható Allah Egyedülvalóságáról. Iszmail pedig, amikor 
hallotta kettejüket, hozzátette: „Allahu Akbar va lillahil-hamd”. 
Ezért ajánlott dolog a muszlimoknak az Áldozat Ünnepe első 
reggeli imájától az ünnep negyedik napjának délutáni imájáig 
minden ima után azt mondani: „ Allahu Akbar, Allahu Akbar la 
ilaha ilVAllah vallahu Akbar Allahu Akbar va lillahil-hamd”. 

Gábriel leereszkedett a földre, és azt mondta Ábrahámnak: 
„Urunk üdvözletét küldi, és ezt a kost, és azt üzeni: Szolgám, 
Ábrahám áldozza fel ezt a kost Iszmail helyett. Elfogadtam az 
Iszlámjukat.” 




Ábrahám próféta (a.s.) akkor látta, hogy a kötelek Iszmail 
(a.s.) kezén és lábán kioldódtak. Megkérdezte, hogy ki oldotta 
meg őket, és Iszmail azt felelte: Allah Kegyelme. 

Miután a kost feláldozták, Iszmail megkérdezte: „Melyi¬ 
künk a nagylelkűbb, te vagy én?” 

Ábrahám azt felelte: „Én vagyok a nagylelkűbb, mert kész 
voltam feláldozni egyetlen, szeretett fiamat.” 

Iszmail azt mondta erre: „Talán én vagyok a nagylelkűbb, 
apám! Hiszen egyetlen életem van, és azt kész voltam feláldozni 
Allah megelégedéséért.” 

A Legmagasztosabb Allah pedig azt mondta: „Én vagy a 
legnagylelkűbb, ó, Ábrahám, mert elfogadtam az áldozatodat, és 
még a fiadat is visszaadtam! Ó, Iszmail, tőled is elfogadtam az 
áldozatot, és visszaadtam az életedet is ráadásul!” 

cra 

Mohammed Próféta (s.a.w.) megkérdezte Gábrielt: „Talál- 
koztál-e valaha nehézséggel, amikor a földre jöttél?” 

Gábriel azt felelte: „Igen, négy alkalommal: 

1. Amikor Ábrahám prófétát a tűzbe dobták, és Allah azt 
parancsolta nekem: „Segíts a szolgámnak!” Leszálltam, és meg¬ 
kérdeztem, hogy van-e szüksége valamire, de Ábrahám azt felel¬ 
te: „Tőled nem akarok semmit!” 

2. Amikor Ábrahám próféta Iszmail nyakára tette kését, és 
Allah azt parancsolta nekem: „Segíts a szolgámnak!” Azonnal 
hozzájuk mentem, és elfordítottam a pengét. 

3. Amikor te megsérültél az uhudi csatában, és a fogad 
kitört, Allah azt mondta: „Ha ennek a szolgámnak a földet érin¬ 
ti, soha többé nem engedem, hogy bármi is nőjön belőle!” Siet¬ 
tem hát, hogy felfogjam a vért, és az égre dobjam. 




4. Amikor József prófétát a testvérei a kútba dobták, Allah 
megparancsolta, hogy siessek a földre, és mentsem meg őt.” 
Azonnal odasiettem, és egy sziklát tettem a kútba, arra ültettem 
Józsefet.” 12 


Az Akika áldozat 





Mi megszólítottuk őt: „Ábrahám! Bizony, beteljesítetted az 
álmot!” Bizony, ez nyilvánvaló próbatétel volt. És kiváltottuk 
őt egy hatalmas áldozattal. (37:104-107) 

Ezért van az, hogy ajánlott dolog áldozati állatot vágni a 
gyermek születésekor. Ez az áldozat az akika. 

Mivel a Próféták Pecsétje (s.a.w.) Iszmail leszármazottai 
közül küldetett el, ezért használja az áj a a „hatalmas áldozat” 
kifejezést, hogy ezzel is megtisztelje Iszmailt. 

Amikor Ábrahám próféta feláldozni vitte a fiát, a Sátán 
megkörnyékezte őket, és suttogott nekik. Ők azonban köveket 
dobáltak rá, hogy elkergessék. A zarándokok ezért dobják meg 
hét kővel a Sátánt jelképező oszlopokat Minában. 

Imám Bukhari egy könyve szerint (Kitabui Aqika), amikor 
egy gyermek születik, levágnak egy áldozati állatot, és levágják a 
gyermek haját, és ennek a neve is akika. Az újszülött levágott 
hajának a neve akika. 


12. Rúhu’l-Beyan 2/311 





Imám Malik, Imám Sáfi és Imám Ahmed szerint szunna 
állatot vágni a gyermek születésekor, Imám Abu Hanifa szerint 
nyomatékos szunna. Aki anyagilag megengedheti magának, 
hogy állatot vágjon, az tegye meg. 

Ibn Hibban Sahih-jában olvashatjuk Aisa (r.a.) elbeszélését, 
amely szerint Allah Küldötte (s.a.w.) az unokái, Hasszán és 
Husszein születése utáni hetedik napon áldozati állatot vágott, 
és nevet adott a gyermekeknek. 

Imám Tirmidhi szerint az akika áldozatot nem csak a hete¬ 
dik, hanem a tizennegyedik vagy huszonegyedik napon is le 
lehet vágni, vagy ha addig nem történt meg, akkor bármikor 
később is. 

Mohammed Próféta (s.a.w.) azt mondta: „A gyermek szüle¬ 
tésekor akika van: vágjatok áldozati állatot, vágjátok le a gyer¬ 
mek haját, és tisztogassátok meg a testét.” 

Imám Tirmidhi könyvében olvashatjuk, hogy Aisa (r.a.) 
elbeszélése szerint Allah Küldötte (s.a.w.) azt mondta: „Ha az 
újszülött fiú, vágjatok két áldozati állatot, ha lány, akkor egyet”. 

A bölcsesség az akika áldozat mögött: Ábrahám próféta fia 
elfogadta, hogy feláldozzák őt, akár egy áldozati állatot. Abban a 
pillanatban ő volt az áldozati állat helyén. Ezért az akika áldozat 
minden muszlimnak adóssága, amellyel tartozik. Ha a Minden¬ 
ható Allah nem küldte volna le a kost Iszmail helyett, akkor az a 
hagyomány alakult volna ki, hogy mindenkinek fel kell áldoznia 
egy gyermekét. 

Egy hadísz szerint: „Aki levág egy bárányt, hogy a vendége¬ 
inek szolgálja fel a húsát, az megváltja vele magát a Pokol tüzé- 
től.” 13 

13. Kenzu’l-Irfan, 76. 





Béke legyen Ábrahám prófétával! 






És meghagytuk neki a későbbi nemzedékek körében: „Béke 
legyen Ábrahámmal!” Bizony, így jutalmazzuk Mi a jótevőket. 
Bizony, ő a Mi hívő szolgáink közül való volt. És örömhírt 
adtunk neki Izsákról, prófétaként az igazak közül. És megál¬ 
dottuk őt és Izsákot. És a leszármazottaik közül egyesek jóte¬ 
vők, és egyesek nyilvánvalóan önmaguk ellen vétkeznek.(37:W8- 


113) 


Mint ebből az ájából is megérthetjük, a muszlimoknak 
arra kell törekedniük, hogy jókat cselekedjenek, és szépen 
viselkedjenek az emberekkel, hogy jó benyomást és tiszteletet 
hagyjanak maguk után, ha meghalnak. Ez az áj a azt is elmond¬ 
ja, hogy aki jóravaló, azt a Mindenható Allah kegyesen és juta¬ 
lommal fogadja. 

Bizony, ő a Mi hívő szolgáink közül való volt. - eszerint 
Ábrahám próféta jutalmat érdemel, mert a Mindenható Allah 
jóravaló szolgái közé tartozott. 

És örömhírt adtunk neki Izsákról - vagyis a Mindenható 
Allah jó hírt mondott Ábrahám prófétának egy fiúról, aki az 
igazak közül való, és megadatik neki a prófétaság. 

Vagyis, a Mindenható Allah először próbára tette Ábrahá¬ 
mot a fia, Iszmail feláldozásával, és amikor kiállta a próbát, jó 




hírt mondott neki arról, hogy még egy fia fog születni az igazak 
közül. 


Ez az ája háromféleképpen is jó hírt jelent: 

1. jó hír arról, hogy egy fiúgyermek fog születni, 

2. jó hír arról, hogy a gyermek próféta lesz, 

3. és jó hír arról, hogy az igazak közül való lesz, akik meg¬ 
tartják az imát. 

És megáldottuk őt és Izsákot. - a Legmagasztosabb Allah 
megáldotta Ábrahámot és Izsákot, és próféták származtak az 
utódaik közül. 

És a leszármazottaik közül egyesek jótevők, és egyesek 
nyilvánvalóan önmaguk ellen vétkeznek. - Fahri Razi szerint ez 
az ája azt bizonyítja, hogy az, hogy egy ember tévelygő vagy az 
igaz úton jár, nem öröklődik a leszármazottaira. Mert ha a szár¬ 
mazás fontos lenne az Igazság követése szempontjából, akkor 
Ábrahám próféta (a.s.) utódai között nem lennének tévelygők. 
De épp ellenkezőleg, a Mindenható Allah azt mondja, hogy 
lesznek köztük tévelygők és zsarnokok, ahogy ezt mondta Noé 
próféta (a.s.) fiáról, Kenanról, aki elpusztult az Özönvízben. 

A szülők erényei nem szükségszerűen vannak meg a gyer¬ 
mekeikben is. És fordítva is igaz, ha valakinek a szülei bűnösök 
voltak, ez a bűn nem öröklődik a gyermekeikre. A gyermek jel¬ 
lemét nem lehet a szülőé alapján megítélni. Ezért értelmetlen 
azzal büszkélkedni, amivel például a zsidók büszkélkednek, 
hogy ők a próféták leszármazottai. 

Az Igazság követei 

És emlékezz a szolgáinkra, Ábrahámra, Izsákra és Jóbra, 
az erő és látás birtokosaira! Bizony, kiválasztottuk őket azzal, 
hogy megadtuk nekik a Hajlék emlékezetét. És bizony, Előttünk 
ők a kiválasztottak, a legjobbak. És emlékezz Iszmailra, Éliás- 
ra, és Dhul Kiflre - mind a legjobbak között vannak. Emlékez¬ 
tető ez. És bizony, az istenfélőknek jó helyük lesz a visszatérés¬ 
re. (38:45-49) 

Ez azt jelenti: „Ó, szeretett prófétám! Emlékezz atyádra, 
Ábrahámra! Gondolj a türelmére és állhatatosságára, mikor a 
tűzbe dobták! így te is türelemmel viselheted néped kínzásait. 
Emlékezz Izsákra, Ábrahám fiára, aki számos nehézséget viselt 
el. Emlékezz Jákobra, és emésztő vágyakozására elveszett fia, 
József iránt, és hosszú évekig tartó gyászára! Akkor majd te is 
vigaszt találsz gyászodban. Emlékezz erkölcsükre, jellemükre, és 
akkor az emberek majd tanulhatnak belőle.” 







Ábrahám próféta (a.s.) 
dicséretes tulajdonságai 

Bizony, szép példaképetek van Ábrahámban, és azokban, 
akik vele voltak, mikor azt mondták a népüknek: „Bizony, mi 
elhatároljuk magunkat tőletek, és attól, amit Allahon kívül 
imádtok. Megtagadunk benneteket, és ellenségesség és gyűlölet 
jelent meg köztünk és közietek örökre, amíg nem egyedül 
Allahban hisztek!” (60:4) 

Vagyis, Ábrahám próféta (a.s.) jelleme dicséretre méltó. 
Mivel az ő tulajdonságai, és azoké, akik vele voltak, Allah meg¬ 
elégedése szerint valók, azért a Legmagasztosabb Allah azt taná¬ 
csolta Mohammed Prófétának (s.a.w.) és a Társainak, hogy a 
nem-muszlimokkal való kapcsolatukban kövessék ezeket a tulaj¬ 
donságokat. 

Nem szabad a nem muszlimok tetteit és gondolkodásmód¬ 
ját követnünk, ahogy azt a következő ájában is olvashatjuk: 

A rokonaitok és a gyermekeitek egyáltalán nem fognak 
használni nektek a Feltámadás Napján. Ő fog ítélni közietek. 
És Allah a Látója annak, amit tesztek. (60:3) 

Ábrahám próféta és a társai azt mondták a hitetleneknek: 
„Bizony, mi elhatároljuk magunkat tőletek, és attól, amit Alla- 
hon kívül imádtok. Megtagadunk benneteket.” A vallás egyesíti 
az embereket. Ezért nincs jobb kötelék az emberek között, mint 
a vallás köteléke, erre tanú az emberiség történelme is, és az a 
nép, amely ezt semmibe veszi, elpusztul. 

Miután a Legmagasztosabb Allah elmondja nekünk Ábra¬ 
hám próféta (a.s.) azon cselekedeteit, amelyeket követnünk kell, 
megemlíti azt is, amit nem: 

Kivéve Ábrahám mondását az apjának: „Bizony, bocsána¬ 
tot kérek számodra. És nincs hatalmamban, hogy bármit 
tegyek érted Allah ellen bármiben. Urunk, Rád hagyatkozunk, 
és Hozzád fordulunk bűnbánattal, és Hozzád van a visszaté¬ 
rés!” (60:4) 


Ábrahám próféta (a.s.) olyan ember számára akart bűnbo¬ 
csánatot kérni, aki nem érdemelte meg, ezért ebben nem kell őt 
követnünk. 






Fahri Razi és Hazin szerint Allah azt mondja a Kegyes 
Koránban a hívőknek, hogy engedelmeskedjenek Allahnak úgy, 
ahogy Ábrahám próféta engedelmeskedett, kivéve, hogy ne kér¬ 
jenek bocsánatot a hitetlenek számára, még akkor sem, ha a 
szüleik lennének. Mohammed Próféta (s.a.w.) is arra intette a 
muszlimokat, hogy közeli barátaiknak ne válasszanak hitetlene¬ 
ket. 

Ez az áj a azt is bemutatja, hogy milyen szavakkal fordult 
Ábrahám próféta Urához. Egy másik fohásza pedig így hangzik: 

„Urunk! Ne tegyél minket próbatétellé azoknak, akik hitet¬ 
lenek. És bocsáss meg nekünk, Urunk! Bizony, te vagy a Min¬ 
denható, a Bölcs.” (60:5) 

Ebben az ájában Ábrahám próféta (a.s.) és a népe így 
fohászkodik a Mindenható Allah: „Ó, Urunk! Ne engedd, hogy a 
hitetlenek zsarnokoskodjanak velünk! Mert ha elnyomnának 
minket, azt hihetnék, hogy ők vannak a helyes úton, és mi téve¬ 
dünk. És ne engedd, hogy azt gondolják, hogy akik az igaz úton 
járnak, azok nem találkozhatnak nehézségekkel. Bocsásd meg a 
bűneinket, hiszen csak emberek vagyunk. Urunk, Te vagy a 
Hatalmas, a Bölcs.” 

Bizony, szép példaképetek van nektek bennük, annak, aki 
reménykedik az Allahhal való találkozásban, és az Utolsó Nap- 




bán. És aki elfordul, hát tudja meg, hogy Allah Gazdag, a 
dicséret Birtokosa. ( 60 : 6 ) 

Abu Szuud Efendi szerint fenyegetés van ebben az ájában 
annak, aki elfordul Ábrahám próféta hagyományaitól, és a hitet¬ 
leneket szereti helyette. 

<$? 


Megtartani a vallás előírásait 

Ő rendelte el nektek a vallást, amit kötelezővé tett Noénak, 
és amit kinyilatkoztattunk neked, és amit kötelezővé tettünk 
Ábrahámnak és Mózesnek és Jézusnak - hogy alapozzátok meg 
a vallást, és ne legyetek megosztva benne. Nehéz a társítóknak 
az, amire hívod őket. Allah kiválasztja Magának azt, akit akar, 
és Magához vezeti azt, aki Hozzáfordul. (42:13) 

Fahri Razi és Abu Szuud Efendi szerint ez az ája öt szabályt 
foglal magába: 

1. A Mindenható Allah elfogadottá tette Noé próféta (a.s.) 
saríáját Mohammed Próféta (s.a.w.) közössége számára. 





2. A Mindenható Allah Mohammed Prófétán (s.a.w.) 
keresztül nyilatkoztatta ki és tette elfogadottá az Iszlámot a 
muszlimoknak. 

3. A nagy prófétáknak, Ábrahámnak, Mózesnek és Jézus¬ 
nak a Legmagasztosabb Allah hasonló dolgokat parancsolt, mint 
Mohammed Próféta (a.s.) közösségének. 

4. Az egyik dolog, ami a prófétáknak parancsoltatott, az, 
hogy tartsák meg a vallás előírásait, és védelmezzék meg a rom¬ 
lástól. 

5. A muszlimoknak egyezségre kell jutniuk egymás közt, 
és nem szabad csoportokra szakadniuk. 

Fahri Razi és Nisaburi szerint a vallás megtartása azt jelen¬ 
ti, hogy védelmezzük a vallást, és legőszintébben teljesítjük elő¬ 
írásait. 

Nehéz a társítóknak az, amire hívod őket. Allah kiválaszt¬ 
ja Magának azt, akit akar, és Magához vezeti azt, aki Hozzá 
fordul. (42:13) 

Ez az ája még három fontos témát érint: 

1. Allah Küldötte (s.a.w.) az egyistenhitre hívta a bálvány¬ 
imádókat, akiknek ez nem tetszett. 

2. A Mindenható Allah annak adja a prófétaságot, akinek 
akarja. 

3. A Mindenható Allah azt vezeti, aki Felé fordul és bűn¬ 
bánatot tanúsít. 





Ábrahám próféta (a.s.) 
megfizette adósságát 



És Ábrahámén, teljesítette (amit kellett). (53:37) 

Beyzavi szerint a Kegyes Koránban a Mindenható Allah 
azért említi Ábrahám próféta dicséretére azt, hogy megtette, 
amit tennie kellett, mert a türelme tökéletes volt, és sok mindent 
elviselt, amire mások nem lettek volna képesek. Elviselte Nim¬ 
ród zsarnokságát, amikor a tűzbe dobatta őt, és nem kért segít¬ 
séget Allahon kívül senkitől, még Gábriel segítségét sem fogadta 
el. Megfogadta, hogy feláldozza a saját fiát, és be is tartotta ezt az 
ígéretét. Minden nap körbejárta a környéket, hogy talál-e vala¬ 
kit, akit meghívhat az asztalához, és ha nem talált, akkor inkább 
böjtölt. Küldetését mindig annak megfelelően hajtotta végre, 
ami kinyilatkoztatott neki. 

djp 

Milyen szép szavakkal beszélnek erről az Igazság ismerői! 
„Ábrahám próféta (a.s.) saját magát a tűznek adta, fiát áldozat¬ 
nak, vagyonát a testvéreinek. Megfizette az adósságát.” 14 

Abu Zarr (r.a.) azt beszélte el: Megkérdeztem Allah Küldöt¬ 
tét (s.a.w.): „Ó, Allah Küldötte! hány írást nyilatkoztatott ki a 


14. Rúhu’l-Beyan, 4-168 




Mindenható Allah?” Ő azt felelte: „Száz lapot és négy nagy 
könyvet. Tíz lapot Ádám prófétának, ötvenet Séthnek, harmin¬ 
cat Idrísznek, tizet Ábrahámnak, aztán a Tórát, a Zsoltárokat, az 
Evangéliumot és a Kegyes Koránt.” Tovább kérdeztem: „Ó, Allah 
Küldötte, mi állt Ábrahám lapjain?” Allah Küldötte (a.s.) azt 
felelte: 

„Nem azért küldtelek a világra, hogy a javait összegyűjt- 
sed magadnak, hanem hogy az elnyomottakat segítsed. Mert 
Én nem utasítom el az elnyomottak fohászát, még akkor sem, 
ha hitetlenek. 

A bölcs ember három részre osztja az idejét: az első részt 
azzal tölti, hogy Allah hatalmán gondolkodik, és Hozzá 
imádkozik. A másik részt azzal tölti, hogy elszámolásra hívja 
magát mindazért, amit tett, a harmadikban pedig a megélhe¬ 
téséért dolgozik. 

A bölcseknek tudniuk kell, hogy az idő értékes dolog, és 
tudniuk kell, hogy mivel töltsék el. Kerülniük kell a felesleges 
és haszontalan beszédet. Minden kimondott szó cselekedet, 
és emlékezz: el kell majd számolnod minden egyes kimondott 
szavaddal .” 15 

Egy elbeszélés szerint közös utazásuk alatt Khidr (a.s.) azt 
mondta Mózesnek (a.s.): „Ha türelmes lennél, számtalan lenyű¬ 
göző dolognak lehetnél tanúja”. 

Ez nagyon felzaklatta Mózes prófétát, ezért tanácsot kért 
Khidrtől, aki azt mondta: „Tanuld a vallással kapcsolatos tudást, 
azért, hogy aszerint cselekedhess, és ne azért, hogy tiszteletet 
vívj ki magadnak. Segíts az embereknek, ne árts. Mosolyogj, ne 
légy komor. Ne fáradj felesleges dolgokkal. Ne nevess, hacsak 





nincs rá valódi okod. Ne kritizáld azokat, akik bűnbánatot tarta¬ 
nak a bűnökért, amelyeket a múltban követtek el. Amíg csak 
élsz, sírj a bűneid miatt. A mai munkát ne halaszd holnapra. 
Mindig tartsd észben, hogy a sír lesz a végállomás. Soha ne 
feledd, hogy akiben ma megbízol, az holnap elárulhat, és akiben 
ma nem bízol, az holnapra megbízhatóvá válhat. Bármit is csi¬ 
nálsz, légy elővigyázatos. Ha csak teheted, mindig segíts az 
embereknek.” 

Akkor Mózes próféta azt mondta Khidrnek: „Nagyon hasz¬ 
nos tanácsot adtál nekem. A Legmagasztosabb Allah teljesítse ki 
az áldásait rajtad, és védelmezzen meg ellenségeidtől!” 

Khidr pedig így felelt: „Akkor most te is adj nekem taná¬ 
csot!” 

Mózes azt mondta: „Soha ne légy haragos. Ha mégis meg¬ 
haragszol, olyan dolgok miatt tedd, amelyek a Mindenható 
Allah megelégedése ellen valók. Soha ne szeresd ezt a világot, 
mert az evilág elveheti tőled a hitedet.” 

„Rövid, de nagyon hasznos tanácsot adtál te is” - szólt 
Khidr - „A Legmagasztosabb Allah segítsen téged abban, hogy a 
legjobban szolgáld Őt, tegyen téged boldoggá, adja, hogy a többi 
teremtmény is szeressen téged, és küldje rád áldásait!” Mózes 
próféta pedig áment mondott erre a fohászra. 

Ibn Abbasz (r.a.) azt beszélte el, hogy Allah Küldötte (s.a.w.) 
azt mondta: „Amikor feltámadtok majd a sírotokból, mind mez¬ 
telenek és körülmetéletlenek lesztek”. így folytatta: „A Nap, ami¬ 
kor felgöngyölítjük az egeket, ahogy egy könyv lapjait göngyölí¬ 
tik fel. Ahogy elkezdtük az első teremtést, megfogjuk ismételni, 
ígéret ez Tőlünk. Bizony, megfogjuk tenni!” ( 21 : 104 ) 

„Az ítélet Napján lesznek a közösségemnek olyan tagjai, 
akik a Tűzbe vitetnek majd, és akkor én felkiáltok: A népem! A 
népem! És könyörgök majd Uramnak, hogy engedje vissza őket, 




de azt mondja majd nekem: „Ők voltak azok, akik elhagyták a te 
utadat”. 

És akkor azt mondom majd, amit Jézus, Mária fia mondott: 
„Ó, Uram, tanú voltam felettük, amíg közöttük voltam, de ami¬ 
kor Magadhoz vettél engem, te voltál a Felvigyázó felettük, és 
Te vagy Tanú minden dolog felett. Ha megbünteted őket, hát 
bizony a Te szolgáid ők, és ha megbocsátasz nekik, hát bizony 
Te vagy a Mindenható, a Bölcs.” (5:ii7-ii8) 

Mohammed Próféta (s.a.w.) idején nem fordult elő, hogy 
valaki az Iszlámról visszatért volna a hitetlenségre. De Abu Bakr 
(r.a.) kalifátusa alatt előfordult ilyen a tudatlan sivatagi arabok 
között. 

Egy elbeszélés szerint az ítélet Napján Ábrahám próféta 
(a.s.) lesz az első, akit a Mindenható Allah felruház egy köntös¬ 
sel. 

Ahogy Abdullah ibn Mubarak idézi Imám Alitól (r.a.), az 
Utolsó Napon Allah Trónja alatt két egyiptomi ruha adatik 
Ábrahám prófétának (a.s.), és egy jemeni köntös Mohammed 
Prófétának (s.a.w.). 

Ibn Abbasz (r.a.) arról számolt be, hogy Allah Küldötte 
(s.a.w.) azt mondta: „Ha Ábrahámhoz hasonlót akartok látni, 
nézzetek a társatok arcára. Mózes arcbőre barna volt. Láttam 
Mózest álmomban, egy vörös tevén ült, és a zarándokok fohászát 
mondta, a Zarándoklat hónapjában. Úgy láttam őt, ahogy a Fel¬ 
menetel éjszakáján is láttam.” 

Szamura ibn Dzsundab (r.a.) arról számolt be, hogy Allah 
Küldötte (s.a.w.) azt mondta: „Ma éjjel láttam álmomban Gábri¬ 
elt és Mikailt, akik egy magas férfival mentek valahová. Olyan 
magas volt az az ember, hogy nem is láttam a fejét. Ábrahám 
próféta volt az.” 




Abdullah ibn Omár (r.a.) arról számolt be, hogy Allah Kül¬ 
dötte (s.a.w.) azt mondta: „Láttam Mózest és Jézust a Felmenetel 
éjszakáján. Jézus próféta arca fehér volt, a haja göndör, a mellka¬ 
sa széles. Mózes próféta barna arcbőrű volt, a haja egyenes szálú. 
És láttam Ábrahám prófétát az utódai körében. Valamennyiőtök 
közül én hasonlítok rá a legjobban”. 



Abu Humaid asz-Szaidi (r.a.) azt beszélte el, hogy Allah 
Küldötte (s.a.w.) Társai azt kérdezték: „Ó, Allah Küldötte, mit 
mondjunk az imában?” És ő azt felelte: 

Ó, Allah, küldj békességet és megtiszteltetést Mohammednek, 
és a feleségeinek, és az utódainak, ahogy békességet és megtisztel¬ 
tetést küldtél Ábrahámnak. És áldd meg Mohammedet, és a felesé¬ 
geit, és az utódait, ahogy megáldottad Ábrahámot. Bizony, Te 
dicséretre méltó és Fenséges vagy. 

Káb ibn Udzsra (r.a.), Mohammed Próféta (s.a.w.) egyik 
Társa, azt mondta az utána jövő generáció tagjai közül Ibn Abu 
Ladának: „Mondjak neked egy köszöntést, amit Allah Küldötté¬ 
től (s.a.w.) tanultam? Ezt tanította nekünk: 

Ó, Allah! Küldj békességet és megtiszteltetést Mohammednek 
és Mohammed családjának, ahogy békességet és megtiszteltetést 
küldtél Ábrahámnak és Ábrahám családjának. Bizony, Te dicsé¬ 
retre méltó és Fenséges vagy. 

Ó Allah! Áldd meg Mohammedet és Mohammed családját, 
ahogy megáldottad Ábrahámot és Ábrahám családját. Bizony, Te 
dicséretre méltó és Fenséges vagy. 


Ibn Abbasz (r.a.) arról számolt be, hogy Allah Küldötte 
(s.a.w.) ezekkel a szavakkal fohászkodott az unokáiért, Hasszá¬ 
nért és Husszeinért, és azt mondta, hogy Ábrahám próféta (a.s.) 
is így fohászkodott Iszmailért és Izsákért: 





Allah tökéletes Szavainak védelmébe helyezlek minden sátán¬ 
tól, minden mérges teremtménytől, és minden gonosz tekintettől. 

Abu Huraira (r.a.) azt beszélte el, hogy Ábrahám próféta 
(a.s.) nyolcvan éves volt, mikor körülmetélték, a Kaddum nevű 
faluban, Damaszkusz mellett. 

djb 

Mohammed Próféta (s.a.w.) így fohászkodott a Legmagasz- 
tosabb Allahhoz: 

„Ó, Uram! Bizony, Ábrahám a Te szolgád volt, a Te bizalmas 
barátod, és a Te küldötted. Én is a Te szolgád vagyok, és a küldöt¬ 
ted. Ábrahám próféta Mekkáért fohászkodott hozzád. Én Mediná¬ 
ért fohászkodom. Ó, Uram, mindazt kérem Tőled Medinának, 
amit Ábrahám kért Mekkával kapcsolatban!" 

E fohász áldása által Medina gazdag és hatalmas lett 
Mohammed Próféta (s.a.w.) ideje óta, az igaz úton vezetett kali¬ 
fák ideje alatt, Kaiszer és Kiszra kincseivel. A hívők szíve ott van 
Medinában - az Utolsó Próféta, Allah Küldötte, Mohammed 
Próféta (s.a.w.) miatt. 






